އަލްއަޚް އަބޫ ފުޟައިލު މުއުތަމިން އަޙްމަދު – DhiSalafiyyah\nއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ސޯޅަވަނަ މަޖްލިސް\nޒަކާތް ޙަމްދުހުރީ ﷲއެވެ. އެއިލާހީ ފާފަތަކާއި ކުށްތައް ފުއްސަވައި އިލާހެވެ. އަދި ނުރަނގަޅު މީހުންގެ ފާފަތައް ވަންހަނާކޮށްދެއްވާ އަދި އެފާފަތަކަށް ޢަފޫކުރައްވާ އިލާހެވެ. އެއިލާހުގެ ޙަޟުރަތުން ހިމާޔަތަށް އެދިއްޖެމީހަކު ފަލާހާ ކާމިޔާބު ވެއްޖެއެވެ. އަދި އެއިލާހާ މުޢާމަލާތް ކޮށްފިމީހަކު ފައިދާ ލިބިގަންނަ ހުއްޓެވެ. އެއިލާހު ތަނބަކާއި ނުލައި އުޑު އުފުއްލެވިއެވެ. ދެންފަހެ ވިސްނާ ބަލާހުށިކަމެވެ. އަދި އެއިލާހު ވާރޭ ތިކިތައް ވެއްސަވައެވެ. އެހާރުން ވިނަތައް ފެނުގައި ފަތައެވެ. ހަނަފަސްކަމަށް ފަހުގައި ތިޔާގިކަމުގެ ދުވަސްވަރު، ނަޢަސޫފިތައް އަމިއްލައަށް…\n23/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ފަނަރަވަނަ މަޖްލިސް\nރޯދަގެއްލޭ ކަންކަމުގެ ޝަރުޠުތަކާއި ރޯދަ ނުގެއްލޭ ކަންކަމާއި ރޯދަވެރިޔާއަށް ކުރުން ހުއްދަ ކަންތައްތައް ހަމްދުހުރީ ﷲއަށެވެ. އެއިލާހީ ޙިކުމަތްވަންތަ ޚާލިޤުވަންތަ އިލާހެވެ. އެއިލާހީ މަތިވެރިވެވޮޑިގެންވާ ޙަލީމްވަންތަ، ތެދުވެރިވަންތަ އިލާހެވެ. ރަޙީމްވަންތަ ދީލަތިވަންތަ ރިޒްޤުދެއްވާ އިލާހެވެ. އެއިލާހީ އެއްވެސް ތަނބަކާ އަދި އެދެމެދުގައި ހިފެހެއްޓުމަށްޓަކައި އެއްވެސް އެއްޗެއް ނުލައްވާ ހަތްއުޑު އުފުއްލެވި އިލާހެވެ. އަދި ބިޔަވެގެންވާ ފަރުބަދަތަކުން އެއިލާހު ބިން ހިފެހެއްޓެވިއެވެ. ހެކިތަކާއި ޙަޤީތްތަކުން އެއިލާހު، އެއިލާހުގެ ނަފްސުފު ތަޢާރަފްކޮށްދެއްވިއެވެ. އަދި އެންމެހާ ޚަލްޤުތަކުގެ ރިޒުޤާމެދު އެއިލާހުވަނީ…\n10/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ސާދަވަނަ މަޖްލިސް\nރޯދަ ގެއްލޭ ކަންތައްތައް ޙަމްދުހުރީ ﷲއަށެވެ. އެއިލާހީ ފާޅުވެގެންވާކަންކަމާއި ވަންހަވާވެގެންވާ ކަންތައްތައް މޮޅަށް ދެނެވޮޑިގެންވާ އިލާހެވެ. އަދި އަޅާ، ސިއްރުން ކުރާ ކަންތައްތަކާއި ފާޅުގައި ކުރާ ކަންތައްތަކާ އަދި އޭނާ ހީކުރާ ހީކުރުންތައްވެސް އެއިލާހު ދެނެވިޑިގެންވެއެވެ. ޢާލަމުގެ ކަންތައްތައް ހިންގެވުމާއި، ނެތުމުގެ ތެރެއިން އެންމެހާ ތަކެތި ޚަލްޤު ކުރެއްވުމުގައި އެއިލާހު އެއްކައުވަންތައެވެ. އަދި ޢާލަމުތަކުގެ ހުރިހާ ހަރަކާތްތަކާއި ސަކަނާތުތަކެއް އެއިލާހު ތަދުބީރު ކުރައްވައެވެ. އަދި އެއިލާހު އެންމެހާ ތަކެއްޗެއް އެންމެ ފުރިހަމަ ސިފައިގައި ޚަލްޤު ކުރެއްވިއެވެ. އަދި…\n09/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ތޭރަވަނަ މަޖްލިސް\nޤުރުއަން ކިޔެވުމުގެ އަދަބުތަކުގެ ތެރެއިން ޙަމްދުހުރީ ﷲ އަށެވެ. އެއީ އަޅުކަންކުރާ މީހުން އެފަރާތެއްގެ ޝަރީޢަތަށް ބޯލަނބާ ފަރާތެކެވެ. އެއިލާހުގެ މަތިވެރިކަމަށްޓަކައި އެއިލާހަށް ރުކޫޢުކޮށް ސަޖިދަކުރާ މީހުން ޚުޝޫޢަތްތެރިވެއެވެ. އަދި އެއިލާހަށް މުނާޖާދެންނެވުމުގައި ހުރި ފޮނިކަމަށްޓަކައި ތަޙައްޖަދު ކުރާމީހާ، ނުނިދާ ރޭގަނޑު ހޭލާހުރެއެވެ. އަދި އެއިލާހުގެ ޘަވާބު ހޯދުމަށްޓަކައި ޖިހާދުކުރާ މީހާ، އޭނާގެ ނަފްސު ޤުރުބާންކޮށް ޖިހާދު ކުރެއެވެ. އެއިލާހު ތަޢާލާ ބަސްވަޙީކުރައްވައެވެ. އަދި އެއިލާހުގެ ކަލާމްފުޅު މަޚުލޫޤުންގެ ވާހަކަދެއްކުމާ އެއްވަތަރުވުމުން މަތިވެރިވެ ވޮޑިގެންވެއެވެ. އެއިލާހުގެ ކަލާމްފުޅުގެ…\n08/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – ބާރަވަނަ މަޖްލިސް\nޤުރުއާން ތިލާވަތުކުރުމުގެ ދެވަނަ ގޮތް ޙަމްދު ހުރީ ﷲއަށެވެ. އެއިލާހީ އެއިލާހަށް ކިޔަމަންތެރިވެ އަދި އެއިލާހުގެ ރަޙުމަތަށް އެދޭމީހަކަށް ގިނަހިނައިން ނިޢުމަތްތައް ދެއްވާ އިލާހެވެ. އަދި އެއިލާހީ، އެއިލާހު ހަނދުމަ ކުރުމުން މޫނުއަނބުރާލައި އަދި އެއިލާހަށް އުރެދޭމީހަކަށް ޢުޤޫބާތްދެއްވުން ގަދަފަދަވެގެންވާ އިލާހެވެ. އެއިލާހުގެ ފަޟްލަވަންތަވެރިކަމުން އިރާދަކުރެއްވި އަޅަކު ހޮއްވަވައެވެ. އެއަޅަކު އެއިލާހާ ކުއްތަންކުރައްވާ ކައިރިކުރައްވައެވެ. އަދި އެއިލާހުގެ ޢަދުލުވެރިކަމުން އިރާދަކުރެއްވި އަޅަކު އެއިލާހާ ދުރުކުރައްވައެވެ. ދެން ފަހެ އެއިލާހަށް ފުރަގަސްދީ އެނބުރިދާ މީހަކު އެއިލާހު ދޫކޮށްލަވައެވެ.…\n07/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ – އެގާރަވަނަ މަޖްލިސް\nރޯދައިގެ މުޞްތަޙައްބު އަދަބުތައް ޙަމްދުހުރީ ﷲއަށެވެ. އެއިލާހީ ކަމަކަށް އެދޭމީހާ، އޭނާ އެއެދޭ މިންވަރަށްވުރެ އިތުރަށްވެސް ދެއްވާ އިލާހެވެ. ހިދާޔަތުގެ ނިޢުމަތް ދެއްވިކަމަށްޓަކައި އެއިލާހަށް ޙަމްދު ކުރަމެވެ. ދަލީލުތަކާއި އޭގެ އުޞޫލުތައް އެނގޭ މީހަކު އިޤުރާރުވާ ފަދައިން އެއިލާހު ތަޢާލާގެ ވަޙުދާނިއްޔަތަށް އިޤުރާރުވަމެވެ. އަދި އަހަރެމެންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށް ޞަލަވާތާއި ސަލާމްލެއްވުންއެދި ދުޢާކުރަމެވެ. އެކަލޭގެފާނަކީ އެއިލާހުގެ އަޅާ އަދި ރަސޫލާއެވެ. އަދި އެކަލޭގެފާނުގެ އެކުވެރިޔާ، އަބޫބަކުރުގެފާނަށް ޞަލަވާތް ލައްވާށިއެވެ. އެކަލޭގެފާނަކީ، ރަސޫލުﷲ…\n06/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ -ދިހަވަނަ މަޖްލިސް\nރޯދައިގެ ވާޖިބު އަދަބުތަކުގެ ތެރެއިން ހަމްދުހުރީ ﷲއަށެވެ. އެއިލާހީ ޚަލްޤުތަކުންނަށް އެންމެ ފުރިހަމަ އަދަބުތަކަށް އިރުޝާދު ދެއްވި އިލާހެވެ. އަދި އެއިލާހު އެބައިމީހުންނަށް، އެއިލާހުގެ ރަޙުމަތުގެ ޚަޒާނާތަކާއި ދީލަތިކަމުގެ ހުރިހާ ދޮރުކޮޅުތަކެއް ހުޅުވާދެއްވިއެވެ. އަދި މުއުމިނުންގެ ވިސްނުން އެއިލާހު އަލިކޮށްދެއްވިއެވެ. ދެން އެއަލިކަމުގެ ސަބަބުން އެބައިމީހުން ޙަޤީޤަތްތައް ހޯދައިގަނެ ޘަވާބާއި ދަރުމައަށް އެދުނެވެ. އަދި އެއިލާހަށް ކިޔަމަންވުމުން ފުރަގަސްދީ އެނބުރި ދިޔަމީހުންގެ ލޯތައް ކަނުކުރެއްވިއެވެ. ދެން އޭގެ ސަބަބުން އެބައިމީހުންނާ އެއިލާހާއި ދެމެދުވާ ނޫރުގެ ދެމެދުގައި…\n05/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nمَجَالِسُ شَهْرِ رَمَضَانَ -ނުވަވަނަ މަޖްލިސް\nﷲތަޢާލާއީ ފުރިހަމަ ޙުކުމްފުޅުތަކާއި ޙިކުމަތުގެ ނިހާޔަތުލިބިވޮޑިގެންވާ އިލާހެވެ. އަދި އެއިލާހު ޚަލްޤު ކުރައްވާފައިވާ ޚަލްޤުތަކުގައްޔާއި އަދި އެއިލާހުގެ ޝަރުޢުގައި، ބޮޑުވެގެންވާ ޙިކުމަތްތަކެއްވެއެވެ.\n04/06/2017 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއެކަލޭގެފާނުގެ ފޮތްތައް އިމާމު ޛަހަބީ މި މަޢޫޟޫގައި ލިޔުއްވާފައިވާ ވާހަކަތައް ކުރުގޮތަކަށް މިތަނުގައި ހިމަނާލާނަމެވެ. ابن الجوزي ވިދާޅުވިއެވެ. “އަމިއްލަ ފޮތްތަކެއް ލިޔުއްވުން އެއީ ރަނގަޅުކަމެއްކަމަށް އިމާމު އަޙްމަދު ދެކެވަޑައިނުގަންނަވައެވެ. އަދި އެކަލޭގެފާނުގެ ބަސްފުޅުތަކާއި މައްސަލަތަކާއިމެދު އެކަލޭގެފާނު ދައްކަވާފައިވާ ވާހަކަފުޅުތައް ލިޔުއްވުން އެކަލޭގެފާނު މަނާ ކުރައްވައެވެ. އެފަދައިން އެކަލޭގެފާނު ދެކިވަޑައިގެންނެވި ނަމަ ގިނަވެގެންވާ ލިޔުންތައް އެކަލޭގެފާނަށް ވީހެވެ. އެކަލޭގެފާނު (المسند) ލިޔުއްވިއެވެ. އެފޮތުގައި ތިރީށް ހާސް ޙަދީޘް ވެއެވެ. އަދި އެކަލޭގެފާނު ދަރިކަލުން ޢަބްދުﷲ އަށް ވިދާޅުވާކަމުގައިވެއެވެ: މި މުސްނަދާއިމެދު…\n05/04/2017 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަޙްމަދު: أحمد بن حنبل – إمام أهل السنة – 12\nދެންފަހެ ހިޖުރައިން ދުއިސައްތަ ތިރީސް ދެވަނައަހަރުގެ ޛުލް ޙައްޖު މަހުގައި މުޢުތަޞިމްގެ އަނިޔާވެރި ވެރިކަން ނިމި މުތަވައްކިލުގެ ވެރިކަމަށް ފެށުނެވެ. ދެންފަހެ ﷲގެ ރަޙުމަތުން މުތަވައްކިލުގެ ވެރިކަމުގައި އިމާމު އަޙްމަދު ރަޙިމަހުﷲ މިނިވަންވިއެވެ. އަދި މިވެރިކަމުގައި ﷲގެ ފަޟުލަވަންތަވެރިކަމުން ސުންނަތް ދިރިގެންދިޔައެވެ. އެކަލޭގެފާނުގެ ޝައިޚުންނާއި ދަރިވަރުން. އެކަލޭގެފާނުގެ ޝައިޚުންގެ ގޮތުގައި ޚަޠީބުލް ބަޣްދާދީ ފާހަގަކުރައްވާފައިވާ ބޭކަލުން މިތަނުގައި ލިސްޓުކޮށްލާނަމެވެ. إسماعيل بن علية هشيم بن بشير حماد بن خالد الخياط منصور بن سلمة…\n11/02/2017 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\n2- އެކަލޭގެފާނަށް ކުރިމަތިވި އިމްތިޙާނު ދެންފަހެ މައުމޫނު މަރުވުމުން އެކަލޭގެފާނު ބަޣުދާދަށް އަނބުރާ ފޮނުވާލެވުނެވެ. އަދި ޖަލުގައި ބަންދުކުރެވި މުޢުތަޞިމުގެ އަނިޔާވެރިކަން ތަޙައްމަލު ކުރަން ޖެހުނެވެ. أبو بكر المرُّوذي ވިދާޅުވިއެވެ. “އަޙުމަދު ބުން ޙަންބަލް ޖަލަށް ލެވުނުހިނދު ޖަލުބަލަހައްޓާ މީހާ އައެވެ. އަދި އެކަލޭގެފާނުގެ އަރިހުގައި ދެންނެވިއެވެ. “އޭ އަބޫ ޢަބްދުﷲ އެވެ. އަނިޔާވެރި ވެރިންނާއި، އެމީހުންގެ އަޢުވާނުންނާ ބެހޭގޮތުން އައިސްފައިވާ ޙަދީޘަކީ ޞައްޙަ ޙަދީޘެއް ހެއްޔެވެ؟” އަޙްމަދު ވިދާޅުވިއެވެ. “އާއެކެވެ.” ޖަލުބަލަހައްޓާ މީހާ ބުނެފިއެވެ. “ފަހެ…\n04/02/2017 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nއަލް އިމާމު އަޙްމަދު: أحمد بن حنبل – إمام أهل السنة – 10\nއެކަލޭގެފާނަށް ކުރިމަތިވި އިމްތިޙާނު -1 އިމާމް އަޙްމަދު ގެ ހަޔާތްޕުޅުގައި ހަތަރު ޚަލީފާއިން ދިމާވެފައި ވެއެވެ. އޭގެތެރެއިން ބައެއްމީހުން އެކަލޭގެފާނަށް ހަރުކައި އިިންޒާދީއުޅުނެވެ. އަދި އަނެއްބައިމީހުން އެކަލޭގެފާނު ބަންދުކޮށް ޖަލައްލައި ތަޅައި އަނިޔާކޮށް ހެދިއެވެ. އަދި އަނެއްބައިމީހުން އެކަލޭގެފާނަށް ކަންކަން ދަތިކޮށް، އެކަލޭގެފާނު އެކަހެރިކޮށްލިއެވެ. އަދި އަނެއްބަޔަކު އެކަލޭގެފާނު ވެރިކަމާ ޖާހާއި މުދަލަށް ހެއްލުންތެރިކުރަން އުޅުނެވެ. އިމާމު އަޙްމަދު އަށް އޭރުގެ ވެރިންގެ ފަރާތުން އެތަކެއް ދުއްތުރާތަކެއް ކުރިމަތިވެފައި ވެއެވެ. އެގޮތުން، އެކަލޭގެފާނަށް ދިމާވެފައިވާ ކަންކަންތައްތަކުގެ ކުރު…\n05/12/2016 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nސުންނަތުގައި ހިއްޕެވުން أبو نعيم ވިދާޅުވިއެވެ. “އިމާމު އަޙްމަދު ބުން ޙަންބަލް އަކީ އިމާމުކަމުގައި ތަނބެއްފަދަ ބޭފުޅެކެވެ. އެއީ ޙަދީޘްތަކަށް ތަބާވުމުގައި އެކަލޭގެފާނު ދެއްކެވި ނަމޫނާއާއި ހެޔޮމީހުންނާއެކު އެކަލޭގެފާނު މުލާޒަމާ ވީތީއެވެ. އެކަލޭގެފާނު ޙަދީޘްތަކަށް ޢަމަލުނުކޮށް ދޫކޮށްލާތަނެއް ނުފެންނާނެއެވެ. އަދި ޙަދީޘްތަކުގެ މައްޗަށް އެކަލޭގެފާނުގެ ބުއްދި މާފުރިހަމަ ކަމުގައި ނުދެކޭނެއެވެ. ޙަދީޘްތައް ހިތުދަސްކުރުމުގައި އެކަލޭގެފާނަކީ ކަނޑެއްފަދަ ބޭފުޅެކެވެ. އަދި އެކަލޭގެފާނަކީ ޙަދީޘްގެ ޢިލަލްގައާއި ތަޢުލީލު ކުރުމުގައި ފުންވެގެންވާ ކަނޑެކެވެ.” عبد الملك الميموني ގެއަރިހުން ރިވާވެގެންވެއެވެ. އެކަލޭގެފާނު…


SunOnline: Anjum gaigai jehunu iru bus othee nubaiy lane gai: Police\nއަންޖުމް ގައިގައި ޖެހުނު އިރު ބަސް އޮތީ ނުބައި ލޭނުގައި: ޕޮލިސް\nމިދިޔަ ނޮވެމްބަރު މަހުގެ 12 ވަނަ ދުވަހުގެ ރޭ ހައިވޭއަށް އަރަން ދިޔަ އެމްޓީސީސީ ބަހަކާއި ސައިކަލެއް ޖެހި އެކްސިޑެންޓު ވީއިރު، ސައިކަލު ދުއްވަމުން ދިޔަ ލޭނަށް ބަސް އެޅިފައިވާކަމަށް ފުލުހުން ބުނެފި އެވެ.\nފުލުހުން މިހެން ބުނެފައި ވަނީ އެ މައްސަލައާ ގުޅިގެން ރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒަސް (އެސްއޯއީ) ކޮމިޓީއަށް މައުލޫމާތު ދެމުންނެވެ.\nއެ އެކްސިޑެންޓުގައި ސައިކަލު ފަހަތުގައި އިން ކ.ތުލުސްދޫއަށް ނިސްބަތްވާ އުމުރުން 13 އަހަރުގެ ފާތިމަތު އަންޖުމް ޝަފީގު ވަނީ ނިޔާވެފަ އެވެ.\nއެކްސިޑެންޓުގައި ކުޑަ ކުއްޖަކު ނިޔާވުމާ ގުޅިގެން އެމްޓީސީސީން ބަހުގެ ހިދުމަތްދިނުމުގައި ކަނޑައެޅިފައިވާ ގަވާއިދުތަކާއި އުސޫލުތަކަށް އަމަލުކުރަމުންދޭތޯ އާއި، އެ މައްސަލައިގައި ކަންހިނގާފައިވާގޮތް ބެލުމަށް އެދި ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ވަނީ އެސްއޯއީ ކޮމިޓީއަށް ފޮނުވައިފަ އެވެ.\nއެ ކޮމިޓީން މައްސަލަ ބެލުމަށްފަހު އެކުލަވާލި ރިޕޯޓު މިހާރު ވަނީ އާންމުކޮށްފަ އެވެ.\nއެ ރިޕޯޓުގައި ބުނެފައި ވަނީ އެ އެކްސިޑެންޓު ހިނގާފައި ވަނީ އެ ރޭގެ 8:35 ހާއިރު ހުޅުމާލޭ ނިރޮޅުމަގުން ހައިވޭއާ ގުޅޭ ދިމާލުން، ހައިވޭއަށް އަރަން ދަތުރުކުރަމުން ދިޔަ އެމްޓީސީސީގެ ބަހަކާއި، ސައިކަލެއް ދުއްވާފައި ދަނިކޮށް، ހައިވޭއަށް އެރުމަށްޓަކައި ބަސް އަނބުރާލި ވަގުތު ބަހާއި ސައިކަލް ޖެހިގެން ކަމަށެވެ.\nއެ ހާދިސާ ހިނގިއިރު ބަސް އަނބުރާލި ވަގުތު ސައިކަލު ދުއްވަމުން ދިޔަ ލޭނަށް ބަސް އަރާފައިވާކަން ފާހަގަކުރެވިފައިވާކަމަށް ފުލުހުން ކޮމިޓީއަށް މައުލޫމާތު ދީފައިވާ ކަމަށް ވެސް ރިޕޯޓުގައިވެ އެވެ.\nއެ އެކްސިޑެންޓާ ގުޅިގެން ބަސް ދުއްވަން އިން 54 އަހަރުގެ ޑްރައިވަރު ހައްޔަރުވެސް ކުރި އެވެ. ނަމަވެސް އޭނާ އިތުރަށް ބަންދުގައި ބަހައްޓައިގެން ތަހުގީގު ކުރިއަށް ގެންދިއުމަށް ނުފެންނާތީ ހަތް ދުވަސް ފަހުން އޭނާ ވަނީ ދޫކޮށްލައިފަ އެވެ.\nއެ ޑްރައިވަރުގެ ލައިސެންސް ހިފަހައްޓައި، ފުލުހުން އަންނަނީ އެ މައްސަލަ އިތުރަށް ތަހުގީގު ކުރަމުންނެވެ.\nއެކްސިޑެންޓާ ގުޅިގެން އެމްޓީސީސީން ބުނީ، އެ އެކްސިޑެންޓް ހިނގިކަން ޑްރައިވަރަށް ނޭނގޭ ކަމަށާއި އަދި ބަހުގައި ކޫރުމެއްހާ ހިސާބު ވެސް ނެތް ކަމަށެވެ. އަދި ބަހުގައި އޭރު ތިބި މީހުންނަށް ވެސް އެކްސިޑެންޓްއެއް ހިނގިކަން ނޭނގޭ ކަމަށެވެ.\nމި ހާދިސާގެ ކުރިން އެމްޓީސީސީގެ ބަހަކުން ޖެހި ޔޫކްރެއިންގެ ފަތުރުވެރިޔަކު ވަނީ މަރުވެފަ އެވެ. އެ އެކްސިޑެންޓު ހިނގާފައި ވަނީ ބަސް ދުއްވަން އިން ޑްރައިވަރަށް ނިދި ޖެހިގެންނެވެ.\nއެ އެކްސިޑެންޓާ ގުޅިގެން ބަސް ދުއްވަން އިން ޑްރައިވަރުގެ މައްޗަށް ވަނީ ދައުވާ އުފުލައިފަ އެވެ. އަދި ޝަރީއަތް ނިމެންދެން އޭނާގެ ލައިސެންސް ވަނީ ހިފަހައްޓައިފަ އެވެ. އަދި އެމްޓީސީސީގެ ވަޒީފާއިން ވެސް އޭނާ ވަނީ ވަކިކޮށްފަ އެވެ.\nއޭގެ ކުޑަދުވަސްކޮޅެއް ފަހުން އެމްޓީސީސީގެ ބަހެއް ކާރެއްގައި ޖެހި ވެސް އެކްސިޑެންޓެއް ހިނގި އެވެ. އެ އެކްސިޑެންޓު ވެސް ހިނގީ ޑްރައިވަރަށް ނިދިޖެހިގެންނެވެ. މި އެކްސިޑެންޓުގައި ހިމެނޭ ޑްރައިވަރު ވަނީ ވަޒީފާއިން ވަކިކޮށްފަ އެވެ.\nމި އެކްސިޑެންޓުތަކާ އެ ކުންފުނިން ވަނީ މިފަދަ ހާދިސާތައް ތަކުރާރު ނުވާނެކަން ކަށަވަރު ކުރުމަށް ފިޔަވަޅުތަކެއް އަޅައިފަ އެވެ.\nއެގޮތުން ކޮންމެ ޑިއުޓީއެއް ފެށުމުގެ ކުރިން ކޮންމެ ޑްރައިވަރަކު ވެސް އިންޗާޖުގެ ހާޒިރުގައި ދުއްވަން ތައްޔާރުކަން އަންގައިދޭ ޑެކްލެރޭޝަން ފޯމެއްގައި މިހާރު އަންނަނީ ސޮއިކުރަމުންނެވެ. އަދި ޑިއުޓީއެއް ނިމުމުން ދަތުރު ރިޕޯޓު ތައްޔާރުކުރަން ވެސް ވަނީ ފަށައިފަ އެވެ.\nމީގެއިތުރުން ހަ ބަހެއްގައި އިމަޖެންސީ ސްޓޮޕް ސްވިޗް ވެސް ވަނީ ގާއިމުކޮށްފަ އެވެ.\nއެގޮތުން ހުޅުމާލެ އަދި އެއާޕޯޓުގައި އޮޕަރޭޓް ކުރާ 10 ބަހުގެ ތެރެއިން ހަ ބަހެއްގެ ދުވެލި 55 ކިލޯމީޓަރަށް ވަނީ ލިމިޓްކޮށްފަ އެވެ.\nއަންޖުމް ނިޔާވި މައްސަލަ ބެލުމަށްފަހު އެސްއޯއީ ކޮމިޓީން ވެސް ވަނީ ފިޔަވަޅުތަކެއް އެޅުމަށް ފާސްކޮށްފަ އެވެ. އެގޮތުން އެމްޓީސީސީގެ ހިންގުން ހަރުދަނާކުރުމަށްޓަކައި އަޅާ ފިޔަވަޅުތަކާ ގުޅިގެން ކުންފުންޏަށް އައިސްފައިވާ ބަދަލުތައް މޮނީޓާކޮށް، ކުންފުންޏަށް އައިސްފައިވާ ކުރިއެރުންތައް އަންގައިދޭ ރިޕޯޓެއް، ކޮމިޓީގެ ރިޕޯޓް ފާސްކުރާތާ ހަ މަސް ދުވަހުގެ ތެރޭގައި ކޮމިޓީއަށް ފޮނުވަން އެ ކުންފުންޏަށް އަންގަން ވަނީ ފާސްކޮށްފަ އެވެ.\nމިއަދު ބޭއްވި މަޖިލީހުގެ ޖަލްސާގައި 60 މެމްބަރުންގެ ވޯޓުން އެ ރިޕޯޓު ވަނީ ފާސްކޮށްފަ އެވެ.


"Khatron Ke Khiladi 11" Mifaharu Kaamiyaabu Kuree Arjun - Vaguthu\n"ހަތުރޯން ކޭ ކިލާޅީ 11" އަރްޖުން ބިޖްލާނީ ކާމިޔާބުކޮށްފިއެވެ.\nކަލާޒް ޓީވީގެ ސްޓަންޓް ރިއަލިޓީ ޝޯވ އެއް ކަމަށްވާ ހަތުރޯން ކޭ ކިލާޅީ އަރްޖުން ކާމިޔާބު ކުރީ ވިޝާލް އަދިތުޔާ ސިންގ އާއި ދިވްޔަންކާ ތުރިޕާޓީ ވާދަކޮށްގެންނެވެ.\nމި ޝޯވ ގައި ދެވަނަ ހޯދާފައި ވަނީ ދިވްޔަންކާ އެވެ. ރޭސް ކާމިޔާބު ކުރުމުގައި އޭނާ އާއި އަރްޖުން އާއި ދެމެދުގައި ހުރީ އެންމެ 20 ސިކުންތުގެ ތަފާތެއްކަން ފާހަގަ ކުރެވެއެވެ.\nމި ޝޯގެ ފަހު ސްޓަންޓުގެ މެދުތެރެއިން ވިޝާލް ވަނީ ސްޓަންޓް އެބޯޓް ކޮށްފައެވެ. އޭގެ ސަބަބުން އޭނާ ވަނ ތަށީގެ ރޭހުން ބޭރުވެފައެވެ. މިފަހަރުގެ ޝޯވ ގައި ދެން ބައިވެރިވީ ވަރުން ސޫދާއި ޝްވޭތާ ތިވާރީގެ އިތުރުން ރާހުލް ވެއިދިޔާއެވެ. މި ތިން ބައިވެރިންވެސް ވަނީ ފައިނަލްގެ ފުރަތަމަ ބުރުން ކަޓާފަ އެވެ.\nއެންމެ ފުރަތަމަ ރޭހުން ކަޓާފައި ވަނީ ޝްވޭތާ ތިވާރީ އެވެ. އޭގެ ފަހުން ވަރުން ސޫދް ކެޓިއެވެ. އެންމެ ފުރަތަމަ ޓާސްކެއް ހަދަން ޖެހުނީ ވިޝާލް އެވެ. ނަމަވެސް އޭނާ ފެނަށް ބިރުގަންނާތީ އޭނާ އަށް އެ ޓާސްކު ފުރިހަމަ ނުކުރެވުނެވެ.\nމިފަހަރުގެ ޝޯވ ކާމިޔާބު ކުރި އަރްޖުން އަށް ވަނީ އިނާމެއްގެ ގޮތުން ކާރެއް ލިބިފަ އެވެ. މި ޝޯވ އަކީ އިންޑިޔާ އާއި އިންޑިޔާއިން ބޭރުގައި ޝޫޓް ކޮށްފައިވާ ޝޯވ އެކެވެ. އެގޮތުން ކޭޕް ޓައުން އާއި އެފްރިކާގައިވެސް މި ޝޯވ ގެ ޝޫޓިން ނަގާފައި ވެއެވެ.


Hdh atholhu mubaaraathugai zigzegge koachakah yunaited viktreege hed koach nazeeh\nހދ އަތޮޅު މުބާރާތުގައި ޒިގްޒެގްގެ ކޯޗަކަށް ޔުނައިޓެޑް ވިކްޓްރީގެ ހެޑް ކޯޗް ނަޒީހް\nހދ އަތޮޅު މުބާރާތުގައި ޒިގްޒެގްގެ ކޯޗަކަށް ޔުނައިޓެޑް ވިކްޓްރީގެ ހެޑް ކޯޗް ނަޒީހް ހަމަޖައްސައިފި އެވެ. ނަޒީހް ވަނީ މިއަދު ކުޅުދުއްފުއްޓަށް އައިސްފަ އެވެ.\nމި މަހުގެ 20 ވަނަ ދުވަހު ފެށުމަށް ހަމަޖެހިފައިވާ މި މުބާރާތުގައި ޖުމްލަ9ޓީމަކުން ވާދަކުރާއިރު މި މުބާރާތަށް ޒިގްޒެގްގެ ސްކޮޑް ވަރުގަދަ ކުރުމަށް ވަނީ ގިނަ ކުޅުންތެރިންތަކެއް ގެނެސްފަ އެވެ.\nއެގޮތުން ކުޅުދުއްފުށީގެ ޓްރާންސްފާ ރެކޯޑަކަށް މި ފަހަރު ކުޅުދުއްފުށީ ޓީމަށް މޮޅު ކުޅުމެއް ދެއްކި ހަސަން ޝާމިލް (މިލޭ) ވަނީ ޒިގްޒެގަށް ކުޅެން އެއްބަސްވެފަ އެވެ. މިލޭ ޒިގްޒެގަށް ކުޅެން އެއްބަސް ވެފައިވަނީ 15000 ރުފިޔާ އަދި މުބާރާތުގެ ބޫޓް ލިބޭ ގޮތަށެވެ. މީގެ އިތުރުން ކުޅުދުއްފުށީގެ ހުނަރުވެރި ފޯވާޑެއް ކަމުގައިވާ ހުސައިން ރަޝީދު (ބިގޭ) ވެސް ވަނީ ހާމަކޮށްފައި ނުވާ އަގަކަށް ޒިގްޒެގާ ގުޅިފައެވެ.\nޒިގްޒެގް ޓީމް މިއަދު ނަޒީހްއާ އެކު އެ ޓީމުގެ ދަނޑުގައި ފޮޓޯ އަކަށް ހުއްޓިގެން – ފޮޓޯ: އައިވެލް\nމީގެ އިތުރުންވެސް މިފަހަރުގެ ޒިގްޒެގްގެ ސްކޮޑުން ވަރުގަދަ ކުޅުންތެރިން ތަކެއް ފެނިގެންދާނެ އެވެ. އެގޮތުން ޝާފީ، އަންވަރު (ބާޑޭ)، އަހުމަދު ޤާސިމް (ހިންޏޭ)، ހަސަން (ނޫވިލޭ)، އަސްޖައު ފަދަ ކުޅުންތެރިން ފެނިގެންދާނެ އެވެ.\nޒިގްޒެގުން ބުނީ މިހާ ކުޑަ މުއްދަތެއް ތެރޭގައި ފަސްޓް ޑިވިޝަންގެ ކޯޗެއް ގަނައުމުގެ މަޤްސަދަކީ ކުޅުންތެރިން ތަކަކަށް އިތުރު ތަމްރީން ތަކެއް ހޯދައިދިނުމެވެ. އަދި މިކަމުގެ ސަބަބުން ކުޅުދުއްފުށީގެ ފުޓްބޯޅަ ކުރިއަރައިގޮސް ކުރިމަގު އިތުރަށް އުޖާލާވެގެންދާނެ ކަމަށް އެ ކުލަބުން ޤަބޫލު ކުރެއެވެ.


ކުޅިވަރު ކުރިއަރުވަން ގަތަރުގެ އެސޯސިއޭޝަންތަކާއިއެކު އެއްބަސްވުންތަކެއް ހަދަނީ ކުޅިވަރު ކުރިއަރުވަން ގަތަރުގެ އެސޯސިއޭޝަންތަކާއިއެކު އެއްބަސްވުންތަކެއް ހަދަނީ\nކުޅިވަރު ކުރިއަރުވަން ގަތަރުގެ އެސޯސިއޭޝަންތަކާއިއެކު އެއްބަސްވުންތަކެއް ހަދަނީ\nއެމްއޯސީ އާއި ގަދަރުއާއި އެކު ވެވުނު އެއްބަސްވުން / ފޮޓޯ:އެމްއީސީ\nރާއްޖޭގެ ކުޅިވަރު ކުރިއެރުވުމަށް ގަތަރުގެ ކުޅިވަރު އެސޯސިއޭޝަންތަކާއެކު އެއްބަސްވުންތަކެއްގައި ސޮއިކުރުމަށް މޯލްޑިވްސް އޮލިމްޕިކް ކޮމެޓީއިން ތައްޔާރުވެއްޖެއެވެ.\nއެމްއޯސީގެ ސެކެޓްރީ ޖެނެރަލް އަހުމަދު މަރުޒޫގް ގަތަރަށް ކުރެއްވި ދަތުރުގައި ރާއްޖޭގެ ކުޅިވަރު ކުރިއެރުވުމަށް ގަތަރުގެ ކުޅިވަރު އެސޯސިއޭޝަންތަކާއެކު ވަނީ މަޝްވަރާ ކޮށްފައެވެ. މޯލްޑިވްސް އޮލިމްޕިކް ކޮމެޓީއިން ގަތަރުގެ ބައެއް އެސޯސިއޭޝަންތަކާއި ގުޅިގެން ރާއްޖޭގެ ކުޅިވަރު ކުރިއެރުވުމަށް މަސައްކަތް ކުރަމުންދާއިރު، ގަތަރުގެ ހޭންޑް ބޯލް އެސޯސިއޭޝަނާއި ގަތަރު އެތުލެޓިކްސް ފެޑެރޭޝަން، ގަތަރު ޓޭބަލް ޓެނިސް އެސޯސިއޭޝަން، ގަތަރު ފުޓްބޯލް އެސޯސިއޭޝަންގެ އިތުރުން ގަތަރު ސްވިމިންގް އެސޯސިއޭޝަނާއެކުވަނީ މަޝްވަރާތައް ކުރިއަށް ގެންގޮސްފައެވެ.\nމޯލްޑިވްސް އޮލިންޕިކް ކޮމެޓީންވަނީ ގަދަރުގެ އެސްޕެޓާ އާއެކުވެސް ޕްރޮގްރާމްތަކެއް ހިންގުމަށް އެއްބަސްވުމެއްގައި ސޮއެކުރުމަށް މަޝްވަރާކޮށްފައެވެ. އެސްޕެޓަރ އަކީ ގަތަރުގެ މަޝްހޫރު ސްޕޯޓްސް މެޑިސިން ހޮސްޕިޓަލެކެވެ. އެމްއޯސީއިން ބުނީ އެސްޕެޓާއާއެކު ކުރި މަޝްވަރާތަކުގެ ދަށުން ކުޅިވަރުގެ ކުޅުންތެރިންނަށް ލިބޭ އަނިޔާތަކަށް ފަސޭހަކަމާއެކު ފަރުވާލިބިގެންދާނެކަމަށެވެ. އަދި އެސޯސިއޭޝަންތަކާއެކު ކުރި މަޝްވަރާތަކުގެ ސަބަބުން ރާއްޖޭގެ ކުޅިވަރު ކުރިއެރުވުމަށާއި ކުޅުންތެރިންނަށް ވަރަށް ބޮޑަށް ފައިދާކުރާނެކަމަށް އެމްއޯސީއިން ވަނީ ބުނެފައެވެ.\n2018ވަނަ އަހަރުގެ ސާފް ޗެންޕިއަންޝިޕްގެ ތަށި ރާއްޖޭގެ ގައުމީ ޓީމު އުފުލާލާފައިވަނީ އެއް މަސްދުވަހުގެ ތަމްރީންތަކެއް ގަތަރުގައި ފުރިހަމަ ކުރުމަށްފަހުގައެވެ. މިއީ 2017ވަނަ އަހަރު އެފްއޭއެމްއާއި ގަތަރުގެ ފުޓްބޯޅަ އެސޯސިއޭޝަނާއެކު ވެވުނު އެއްބަސްވުމުގެ ދަށުން ކުރިއަށްދިޔަ މަސައްކަތެކެވެ. އަދި މިކަމުގެ ސަބަބުން ރާއްޖޭގެ ފުޓްބޯޅަ އެސޯސިއޭޝަނާއި ގަދަރުގެ ފުޓްބޯޅަ އެސޯސިއޭޝަނާއެކު ގާތް ގުޅުމެއް އޮންނައިރު، ރާއްޖޭގެ ފުޓްބޯޅައަށް ގިނަ ފައިދާތަކެއްވެސް 2017ވަނަ އަހަރު ދަތަރުއާއެކު ވެވުނު އެއްބަސްވުމުގެ ދަށުން ކޮށްފައިވެއެވެ. ފުޓްބޯޅައިގެ އިތުރުންވެސް ރާއްޖޭގެ ބައެއް އެތުލީޓުންވަނީ ގަތަރުގައި ތަމްރީންތައް ފުރިހަމަ ކުރުމަށްފަހު، ރަގަނޅު ކާމިޔާބީތަކެއްވެސް ހޯދާފައެވެ.\nގަތަރަކީ ކުޅިވަރުގައި ވަރަށް ކުރީގައި އުޅޭ ގައުމެކެވެ. ގަތަރު ލީގުގައި ޔޫރަޕްގެ ނަން މަޝްހޫރު ކުޅުންތެރިންވެސް މިހާރު ކުޅެމުންދާކަން ފާހަގަކޮށްލެވެއެވެ.\nކޯވިޑް-19 : ޕޮޒިޓިވްވީ މީހުންގެ ޖުމުލަ 20،000އިން މައްޗަށް


”ސާތު ނިބާނާ ސާތިޔާ“ އެނބުރި އަންނަނީ – DhiDaily\n”ސާތު ނިބާނާ ސާތިޔާ“ އެނބުރި އަންނަނީ\nސްޓާ ޕްލަސްއިން ގެނެސްދިން ކާމިޔާބު ސިލްސިލާ ”ސާތު ނިބާނާ ސާތިޔާ“ ގެ ޕްރޮމޯއަކާ އެކު ސްޓާ ޕްލަސް އިން2ވަނަ ސީޒަން ގެނެސްދޭކަން ކަށަވަރުކޮށް ދީފިއެވެ.\nޕްރޮމޯ އިން ފެންނަނީ ފުރަތަމަ ސީޒަނުގައި ވެސް ބަތަލާގެ ރޯލް ކުޅުނު ޑެވޮލީނާ ބަޓަޗަރަޖީއެވެ.\nއިންޑިޔާގެ މިޑިޔާ ރިޕޯޓްތައް ބުނާ ގޮތުން ”ސާތު ނިބާނާ ސާތިޔާ“ ގައި ކޮކީލާބެން މޯދީ ކިޔާ ވަރަށް ނުފޫޒު ގަދަ މައިދައިތައެއްގެ ރޯލް ކުޅުނު ރޫޕަލް ޕަޓޭލް ވެސް އޭނާގެ ކެރެކްޓާ އިން2ވަނަ ސީޒަނުން ފެންނާނެއެވެ. ނަމަވެސް ރޫޕަލްއަށް އާ ސީޒަނުން އަދި ފުރުޞަތު ނުލިބޭ ކަމަށްވެއެވެ.\nބައެއް ނޫސްތަކުގައިވާ ގޮތުގައި2ވަނަ ސީޒަނުގެ ބަތަލުގެ ރޯލު ވަނީ ޑެވޮލީނާއާ އެކު ”ބިގް ބޮސް 13“ ގައި ވާދަކޮށް އެ ޝޯ ކާމިޔާބުކުރި ސިދާތު ޝުކްލާ އަށް ހުށަހަޅައިފަ އެވެ. ”ސާތު ނިބާނާ ސާތިޔާ“ ގައި ބަތަލުގެ ރޯލް ކުޅުނީ މުޙައްމަދު ނާޒިމެވެ.\n2 ވަނަ ސީޒަންގެ ޕްރޮމޯ ދައްކައިލި ނަމަވެސް ގެނެސްދޭން ފަށާނެ ތާރިޙެއް އަދި އިޢުލާން ނުކުރެއެވެ. ބެލެވޭ ގޮތުން ”ސާތު ނިބާނާ ސާތިޔާ 2“ މި މަހުގެ ތެރޭގައެވެ.\n2010 ވަނަ އަހަރު ސްޓާ ޕްލަސްއިން ގެނެސްދިން ސިލްސިލާ ”ސާތު ނިބާނާ ސާތިޔާ“ އަކީ ދިވެހިންގެ މެދުގައި ވެސް ވަރަށް މަޤްބޫލުކަން ހޯދި އިންޑިއަން ސީރިޒެކެވެ. 2017 ވަނަ އަހަރު މެދު ކަޑާލުމާއި ހަމައަށް މުއްދަތުގެ ތެރޭގައި އޭގެ 2،184 އެޕިސޯޑް ބެލުންތެރިންނަށް ގެނެސް ދީފައިވެއެވެ.\nގޯހަރް އާއި ޒައިދްގެ ކައިވެނި މިމަހު\nޝާހުރުކް ޚާން ކްރިކެޓް ޓީމެއް ގަނެފި


Raees Yaamin ge msg: Sarukaaru bali kuran jeheynee votun\nޔާމީންގެ މެސެޖް: ވޯޓުން ސަރުކާރަށް ޖަވާބުދީ\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް: އެދިވަޑައިގެންނެވީ ވޯޓް ފޮށިން ސަރުކާރަށް ޖަވާބު ދެއްވުމަށް -- އަވަސް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރު ވޯޓުން ބަލި ކޮށްލުމަށް ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް އެދިވަޑައިގެންފި އެވެ.\nރައީސް ޔާމީން އެކަމަށް އެދިވަޑައިގެންނެވީ އިދިކޮޅު ކޯލިޝަންގެ އެކްޓިން ލީޑަރު އަބްދުއްރަހީމް އަބްދުﷲ އާ އިއްޔެ މާފުށީ ޖަލުގައި ބައްދަލު ކުރައްވާ ރައްޔިތުންނަށް ރައްދު ކޮށްދެއްވުމަށް އެދިވަޑައިގެންނެވި މެސެޖެއްގަ އެވެ. ރައީސް ޔާމީންގެ މި މެސެޖް އަބްދުއްރަހީމް އާންމު ކުރެއްވީ ރައީސް ޔާމީން ނިސްބަތްވެވަޑައިގަންނަވާ ނ. ވެލިދޫ އާއި މާލޭގައި ހުންނަ ޕީޕީއެމް އޮފީހުގައި އޮންލައިންކޮށް ރޭ ބޭއްވި ޖަލްސާގައި ވާހަކަފުޅު ދައްކަވަމުންނެވެ.\nއަބްދުއްރަހީމް ވަނީ ރައީސް ޔާމީނަށް މި ސަރުކާރުން އަނިޔާވެރިވަމުން ދިޔަ ނަމަވެސް އެމަނިކުފާނާ ބައްދަލު ކުރުމުގެ ފުރުސަތެއް ދޭތެރެއަކުން ނަމަވެސް ދެއްވާ ކަމަށް ވިދާޅުވެ ރައީސް ސޯލިހަށް ޝުކުރު އަދާ ކުރައްވާފަ އެވެ. ރައީސް ޔާމީންގެ މެސެޖް ހިއްސާ ކުރައްވަމުން އަބްދުއްރަހީމް ވިދާޅުވީ ރައީސް ޔާމީން އެދިވަޑައިގަންނަވަނީ މި ސަރުކާރުން ވޯޓުން ބަލިކޮށް ދިނުމަށެވެ. ކުރިއަށް އޮތް ކައުންސިލް އިންތިހާބަކީ ވޯޓް ފޮށިން މި ސަރުކާރަށް ޖަވާބު ދޭން ރައްޔިތުންނަށް ލިބޭ ރަނގަޅު ފުރުސަތެއް ކަމަަށާ އެ ފުރުސަތުގެ ބޭނުން ހިފަން ރައީސް އިލްތިމާސް ކުރެއްވި ކަމަށް އަބްދުއްރަހީމް ވިދާޅުވި އެވެ.\n"ރައީސް ޔާމީން ވިދާޅުވަނީ، އެމަނިކުފާނަށް ތާއީދު ކުރައްވާ ރައްޔިތުންނަށް ދަންނަވައި ދޭށޭ މި ސަރުކާރު ބަލިކުރަން ޖެހޭނީ ވޯޓުންނޭ. ދިވެހި ރައްޔިތުންގެ ހިތުގައި ހުރި އުދާސްތައް ދައްކައި ދޭން ޖެހޭނީ ވޯޓް ފޮށިންނޭ. ދިވެހިންނަށް އަނިޔާވެރިވާ އަނިޔާވެރިވުމަށް ޖަވާބު ދެއްވަން ވާނީ ވޯޓް ފޮށިންނޭ. ދިވެހިރާއްޖޭގެ ތަރައްގީއަށް މިއައި ހީނަރުކަން ރައްޔިތުންނަށް އިހުސާސް ކުރެވޭކަން ދައްކުވައި ދޭން ޖެހޭނީ ވޯޓް ފޮށިންނޭ. ދިވެހި އިގްތިސޯދު ފުނޑާލައި ރައްޔިތުން ނިކަމެތި ކުރިކުރުމަށް ޖަވާބު ދޭން ޖެހޭނީ ވޯޓް ފޮށިންނޭ. ވަރަށް ރަނގަޅު ފުރުސަތެކޭ ރައްޔިތުންނަށް މި ލިބެން އަންނަނީ،"\nއިދިކޮޅު ކޯލިޝަންގެ އެކްޓިން ލީޑަރު އަބްދުއްރަހީމް އަބްދުﷲ\nއޭނާ ވިދާޅުވީ ކައުންސިލް އިންތިހާބަކީ މި ސަރުކާރަށް ރައްޔިތުންގެ ތާއީދެއް އަދި އިތުބާރެއް ނެތްކަން ބޭރު ދުނިޔެއަށް އެންގުމަށް ލިބޭ ރަނުގެ ފުރުސަތެއް ކަމަށެވެ. އަދި މިއަދާ ހަމައަށް ރައީސް ޔާމީން 410 ދުވަސް ވަންދެން ޖަލުގައި ގެންގުޅެފައިވާއިރު ކުށެއް ނެތް ބޭފުޅަކު މިހާ ދުވަސްވަންދެން ޖަލުގައި ގެންގުޅުމަކީ ދިވެހި ތާރީހުގައި ވެސް ވެރިކަމުން ކޮށްފައިވާ ކަމެއް ނޫންކަން ދުނިޔެއަށް ދައްކަން ރަނގަޅު ފުރުސަތެއް ކަމަށެވެ.\nއަބްދުއްރަހީމް ވިދާޅުވީ ސަރުކާރުގެ އަނިޔާވެރިކަން ހައްދުން ނައްޓާފައިވާ ކަމަށާ އަނިޔާއަށް ކެތްތެރިވެ ރައްޔިތުން އަބަދު މަޑުން ނުތިބޭނެ ކަމަށެވެ. އެކަން މީގެ ކުރިން އެމްޑީޕީ ތަޖުރިބާ ކުރެވިފައިވާނެ ކަމަށް ވިދާޅުވެ 2012 ވަނަ އަހަރު ރައީސް ނަޝީދުގެ ވެރިކަން ބަދަލުވެގެންދިޔަ ގޮސް އަބްދުއްރަހީމް ވަނީ ހަނދާންކޮށް ދީފަ އެވެ.\nއޭނާ ވަނީ ރައީސް ޔާމީން ފަސް އަހަރަށް ޖަލަށްލާން ކްރިމިނަލް ކޯޓުން އިއްވި ހުކުމްގެ އިސްތިއުނާފުގެ ނިމި ހުކުމް ކުރުމުގެ މަޖިލީސް އިއްޔެއަށް ތާވަލު ކުރުމަށް ފަހު ކުއްލި ގޮތަކަށް ފަސްކުރި ކުރުމާމެދު ވެސް ސުވާލު އުފައްދާފަ އެވެ. އަބްދުއްރަހީމް ވިދާޅުވީ ހުކުމް ކުރަން ވަގުތު ކުޑަތަންވެފައި ވަނިކޮށް ހުކުމް އިއްވުން ފަސްކުރީ ހައިކޯޓުން އިއްވާނެ ހުކުމެއް ސަރުކާރަށް ޔަގީން ނުވެގެން ކަމަށެވެ. އަދި ރައީސް ނަޝީދާއި ރައީސް ސޯލިހަކީ ވެސް ޝަރުއީ ނިޒާމަށް އެކި ގޮތްގޮތުން ނުފޫޒު ފޯރުވާ ދެ ބޭފުޅުން ކަމަށް ތުހުމަތުކޮށް ފަނޑިޔާރުގެ މިއަދު އޮތީ ދެ ރަައީސުންގެ މުށުގެތެރޭގައި ކަމަށް ވިދާޅުވި އެވެ.\nއަބްދުއްރަހީމް ވިދާޅުވީ ސަރުކާރުގެ ވެރިން ހީފުޅު ކުރައްވައިގެން ތިއްބަވަނީ ރައީސް ޔާމީން މިނިވަންވެވަޑައިގަތުމަށް ސަރުކާރާއެކު "ޑީލް" ހައްދަވާނެ ކަމަށެވެ. ނަމަވެސް އުމުރު ދުވަހު ޖަލުގައި އޮންނަވަން ޖެހިވަޑައިގެންނެވި ނަމަަވެސް ގައުމާއި ރައްޔިތުންނަށް ދެރަވާނެ، ނިކަމެތި ކަމެއް ލިބޭނެ އެއްވެސް ކަމެއް ނުކުރައްވާނެ ކަމަށެވެ.\nރައީސް އަބްދުﷲ ޔާމީން އެމްޑީޕީ ރައީސް މުހައްމަދު ނަޝީދު + ޕީޕީއެމް ރައީސް އިބްރާހިމް މުހައްމަދު ސޯލިހު އަބްދުއްރަހީމް އަބްދުﷲ ލޯކަލް ކައުންސިލްތަކުގެ އިންތިހާބު އިދިކޮޅު ފަރާތްތައް ވެލިދޫ ޕޮލިޓިކްސް


Raees Yameen ge thaaeedha eku vaadhakuraa evves candidate akah thaaeedhunukuranan - Nahula Raees Yameen ge thaaeedha eku vaadhakuraa evves candidate akah thaaeedhunukuranan - Nahula\nރައީސް ޔާމީންގެ ތާޢީދާއެކު ވާދަކުރާ އެއްވެސް ކެނޑިޑޭޓަކަށް ތާޢީދުނުކުރާނަން - ނަހުލާ\nމިނިސްޓަރ އޮފް ޓްރާންސްޕޯޓް އެންޑް ސިވިލް އޭވިއޭޝަން ޢާއިޝަތު ނަހުލާ / ފޮޓޯ: ޕީ.އެސް.އެމް ނިއުސް\nކުރީގެ ރައީސް ޢަބްދުﷲ ޔާމީން ޢަބްދުލްޤައްޔޫމްގެ ތާޢީދާއެކު މަޖިލިސް އިންތިޚާބުގައި ވާދަކުރާ އެއްވެސް ކެނޑިޑޭޓަކަށް ތާޢީދު ނުކުރައްވާނެކަމަށް ވިދާޅުވެ ޓްރާސްންޕޯޓް މިނިސްޓަރ އައިޝަތު ނަހުލާ ބަހުގެ ހޫނު ހަމަލާތަކެއް އިދިކޮޅު ފަރާތްތަކަށް ރައްދުކޮށްފިއެވެ.\nރޭ ހުޅުމާލޭގައި ރެސްޓޯރަންޓެއް ހުޅުވުމަށް ބޭއްވި ހަފްލާއެއްގައި ވާހަކަފުޅު ދައްކަވަމުން ޖުމްހޫރީ ޕާޓީގެ ލީޑަރު ޤާސިމް އިބްރާހީމްގެ އަނބިކަނބަލުން އަދި ޓްރާންސްޕޯޓް މިނިސްޓަރު ނަހުލާ ވިދާޅުވީ، އެކަމާނާ ހުންނަވާނީ މި ސަރުކާރުގެ ދިފާޢުގައި ކަމަށެވެ.\nމިނިސްޓަރ ވިދާޅުވީ، ކުރީގެ ރައީސް ޢަބްދުﷲ ޔާމީންގެ ތާޢީދާއެކު ކުރިއަށް އޮތް މަޖިލިސް އިންތިޚާބުގައި ވާދަކުރާ އެއްވެސް ކެނޑިޑޭޓަކަށް އެކަމަނާގެ ތާޢީދެއް ނޯންނާނެ ކަމަށެވެ. އަދި އެކަމަނާ ނިސްބަތްވެ ވަޑައިގަންނަވާ ޖުމްހޫރީ ޕާޓީވެސް އޮންނާނީ ރައީސް އިބްރާޙީމް މުޙައްމަދު ޞާލިޙުގެ ސަރުކާރާއެކުކަމަށް މިނިސްޓަރ ވިދާޅުވިއެވެ.\nމިނިސްޓަރ ނަޙުލާ ވިދާޅުވީ މި ސަރުކާރު ރައްޔިތުން ގެނައީ އަމާންކަމާއި މިނިވަންކަމާއެކު ރައްޔިތުންނަށް ދިރިއުޅޭވޭނެ މާހައުލެއް ޤާއިމްކޮށްދޭނެކަމުގެ ވަޢުދާއިއެކު ކަމަށެވެ.\nމިނިސްޓަރ ނަހުލާ މިހެން ވިދާޅުވެފައިވާއިރު، އިދިކޮޅު ޕްރޮގްރެސިވް ކޮންގްރެސް ކޯލިޝަނުގެ ކެނޑިޑޭޓުން ވާދަކުރާ ދާއިރާތަކަށް ޖުމްހޫރީ ޕާޓީން ތާޢީދުކުރަން ނިންމާފައިވާކަމަށް ޖުމްހޫރީ ޕާޓީގެ ލީޑަރު ޤާސިމް އިބްރާހީމް ވަނީ ވިދާޅުވެފައެވެ. އެހެންނަމަވެސް ޖޭޕީގެ ސްލޮޓްގައި މި ސަރުކާރުގެ ވަޒީރުކަމުގައި ތިއްބެވި ވަޒީރުން ގެންދަވަނީ އެޕާޓީގެ ނިންމުމާއި ދެކޮޅު ހައްދަވާ، އިދިކޮޅު ކެނޑިޑޭޓުންނަށް ތާޢީދުނުކުރާނެކަމަށް ވިދާޅުވެ ސަރުކާރުގެ ދިފާޢުގައި ވާހަކަފުޅު ދައްކަވަމުންނެވެ.


Aviation dhaairaa ah meehun binaa kurumah Manta Air in program eh fashaifi | MBS NEWS\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ޕްރޮގްރާމްގެ ބައިވެރިއަކަށް ސެޓްފިކެޓް ހަވާލުކުރަނީ. ފޮޓޯ: ރައީސް އޮފީސް\nއޭވިއޭޝަން ދާއިރާއަށް މީހުން ބިނާކުރުމަށް މަންޓާ އެއާއިން ޕްރޮގްރާމެއް ފަށައިފި\n28 December 2021, 15:09\nއޭވިއޭޝަން ދާއިރާއަށް މީހުން ބިނާކުރުމަށް މަންޓާ އެއާއިން "މަންޓާ ވިންގްސް" ޕްރޮގްރާމެއް ފަށައިފި އެވެ.\nމި ޕްރޮގްރާމް ލޯންޗްކޮށްދެއްވީ ނައިބު ރައީސް ފައިސަލް ނަސީމް އާއި މަންޓާ އެއާގެ ސީއީއޯ މުހައްމަދު ޚަލީލެވެ.\nމި އެޕްރެންޓިސްޝިޕް ޕްރޮގްރާމް އިފްތިތާހުކޮށްދެއްވުމުގެ ގޮތުން އެމަނިކުފާނު ވަނީ "މަންޓާ ވިންގްސް" ގެ ބައިވެރިނަންނަށް ލިޔުން ޙަވާލުކޮށްދެއްވާފައެވެ.\nމި އެޕްރެންޓިސްޝިޕް ޕްރޮގްރާމަކީ ވައިގެ ދަތުރު ފަތުރުގެ ސިނާޢަތުގައި ހިމެނޭ އިންސާނީ ވަސީލަތްތައް ތަރައްގީކުރުމަށާއި، ޒުވާނުން މި ދާއިރާއަށް ތައާރަފްކުރުމުގެ މަގުސަދުގައި 18 އަހަރާއި 25 އަހަރުގެ ޒުވާނުންނަށް އަމާޒުކޮށްގެން މަންޓާ އެއާ އިން އަލަށް ފަށާ ތަމްރީން ޕްރޮގްރާމެކެވެ.\nއަހަރަކު ދެ ފަހަރު ކުރިޔަށް ގެންދިޔުމަށް ހަމަޖެހިފައިވާ މި ޕްރޮގްރާމްގެ ފުރަތަމަ ބެޗްގައި 10 ދަރިވަރުން ވަނީ ބައިވެރިވެފަ އެވެ. އަދި، މި ތަމްރީން ޕްރޮގްރާމް ކުރިޔަށް ގެންދިޔުމަށް ހަމަޖެހިފައި ވަނީ ހަ މަސް ދުވަހުގެ މުއްދަތަކަށެވެ.\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ނައިބު ރައީސް ވާހަކަދައްކަވަނީ. ފޮޓޯ: ރައީސް އޮފީސް\nމިއަދު ހެނދުނު މީރުމާ އިވެންޓްސްގައި ކުރިޔަށްދިޔަ މި ހަފްލާގައި ނައިބު ރައީސް ވަނީ ވޭތުވެދިޔަ ތިން އަހަރު މަންޓާ އެއާއިން ވަރަށް ގިނަ ކުރިއެރުންތަކެއް ހޯދާފައިވާކަން ފާހަގަކުރައްވާފަ އެވެ. އަދި އެމަނިކުފާނު ވިދާޅުވިގޮތުގައި ބަދަލުވަމުން އަންނަ ދުނިޔޭގައި ރާއްޖޭގެ ދަތުރުފަތުރުގެ ނިޒާމަށް މިވަނީ ވަރަށް ބޮޑު އިންގިލާބީ ކުރިއެރުމެއް އައިސްފަ އެވެ. އަދި ވައިގެ ދަތުރުފަތުރުގެ ސިނާޢަތް ފުޅާވަމުންދާ ވަރަކަށް ސިނާޢަތަށް ބޭނުންވާނެ އިންސާނީ ވަސީލަތްތައް ތަރައްގީކުރުމަކީ މުހިންމު ކަމެއްކަމުގައި އެމަނިކުފާނު ވިދާޅުވި އެވެ.\nމަންޓާ ވިންގްސް ޕްރޮގްރާމް ރަސްމީކޮށް ޕްރޮގްރާމް ލޯންޗްކުރުމަށް މިއަދު ބޭއްވި ރަސްމިއްޔާތުގައި ނައިބު ރައީސް ފައިސަލް ނަސީމްއާއި މަންޓާ އެއާގެ ސީއީއޯ މުޙައްމަދު ޚަލީލު ބައިވެރިވަނީ. ފޮޓޯ: ރައީސް އޮފީސް\nމިގޮތުން ނައިބު ރައީސް ވަނީ ދިވެހިންނަކީ ރަނގަޅު ފެންވަރެއްގެ ޚިދުމަތެއް ދެވޭ ފަދަ ގާބިލް މަސައްކަތްތެރި ބަޔަކަށް ވުމަށް އަޒުމް ކަނަޑައަޅައިގެން އެ އަމާޒުގައި މަސައްކަތްކުރާ ބަޔަކަށް ވުމަށް ގޮވައިލައްވާފަ އެވެ. އަދި، ދުނިޔޭގެ އެހެން ޤައުމުތަކުން އެ ދާއިރާއެއްގެ މަސައްކަތް ކުރާ މީހުންގެ އާ ހޯދުންތަކުގެ މަޢުލޫމާތު ހޯދާ އަބަދުވެސް އާ ކަންކަން ދަސްކުރުމަށް އެމަނިކުފާނު ވަނީ ބާރު އަޅުއްވާފަ އެވެ.\nނައިބު ރައީސް ފައިސަލް ނަސީމް ވިޔަފާރި މަންޓާ އެއާ ދަތުރުފަތުރު


އައްޝައިޚް ޢަބްދުﷲ މިފްޟާލް – DhiSalafiyyah\nއައްޝައިޚް ޢަބްދުﷲ މިފްޟާލް\n20/04/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n06/03/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n28/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n23/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n21/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n19/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n15/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n14/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n11/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n08/02/2013 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\n12/10/2012 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\nއަބޫ ހުރައިރާ ރަޟިޔަ ﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “ދޮގުވާހަކަ ދެއްކުމާއި ނުބައިކަންކަން ކުރުމާ ދަންނައެވެ. ފަހެ ﷲ ސުބުޙާނަހޫ ވަތަޢާލާ އެބައިމީހުންގެ ފަރާތުން ކެއިން ބުއިން ދޫކޮށްލުން ބޭނުންވެވޮޑިގެން ނުވެއެވެ.”\nއަބޫހުރައިރާ ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހިވަލައްލަމަ ޙަދީޘްކުރެއްވިއެވެ. “މީހަކު ރޯދައަށްހުރެ ހަނދާންނެތިގެން ކައިފިނަމަ ނުވަތަ ބޮއެފިނަމަ، ފަހެ އެމީހެއްގެ ރޯދަ ފުރިހަމަކުރާށެވެ.\nއިބްނު ޢައްބާސް رضي الله عنه ވިދާޅުވިއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “ތިމަންކަލޭގެފާނަށް ހަތް ގުނަނެއްގެ މައްޗަށް ސަޖިދަކުރުމަށް އަމުރުކުރެވުނެވެ.


Foarigadhavi Chelsea-Liverpool Match Ah Hamahama Nimumeh – adduLIVE\nފޯރިގަދަވި ލިވަޕޫލް-ޗެލްސީ މެޗަށް ހަމަހަމަ ނިމުމެއް\nJan 02, 2022, 23:43 ހަސަން ރަޝީދު\nއިނގިރޭސި ޕްރިމިއާ ލީގުގައި މިރޭ ޗެލްސީ އާއި ލިވަޕޫލް ބައްދަލުކުރި މެޗު 2-2 އިން އެއްވަރުވެގެން ނިމިއްޖެ އެވެ.\nމި ނަތީޖާއާއެކު ލީގުގެ ދެވަނައިގައި ޗެލްސީ މިހާރު އޮތީ 43 ޕޮއިންޓާ އެކުއެވެ. ލިވަޕޫލް ތިންވަނައިގައި އޮތީ 42 ޕޮއިންޓާ އެކު އެވެ. އެއްވަނައިގައި 53 ޕޮއިންޓާ އެކު އޮތީ މެންޗެސްޓާ ސިޓީ އެވެ.\nމިރޭގެ މެޗަށް ޗެލްސީން ނިކުތީ އެޓީމުގެ އިތުބާރު ފޯވާޑް ރޮމެލޫ ލުކާކޫއާ ނުލަ އެވެ. ލުކާކޫ އަށް މި މެޗުން ފުރުސަތު ނުދޭން ޗެލްސީގެ ކޯޗު ތޯމަސް ޓުޗެލް ނިންމީ ދާދިފަހުން "ސްކައި އިޓާލިއާ" އަށް ދިން އިންޓަވިއުއެއްގައި ޓުޗެލް އަދި ޗެލްސީއާ ގުޅޭގޮތުން ދެއްކި ވާހަކަތަކަކާ ގުޅިގެންނެވެ. މި މެޗުގައި ކޮވިޑް-19 ގެ ސަބަބުން ލިވަޕޫލްގެ މުހިއްމު ބައެއް ކުޅުންތެރިން ކަމަށްވާ ކީޕަރު އެލިސަން އާއި ޑިފެންޑަރު މަޓިޕް އަދި ފޯވާޑް ރޮބާޓޯ ފަމީނޯ ކުޅެފައެއް ނުވެ އެވެ.\nޗެލްސީގެ ދަނޑުގައި ކުޅުނު މި މެޗުގެ9ވަނަ މިނެޓްގައި ސަޑިއޯ މާނޭ ވަނީ ލިވަޕޫލަށް ލީޑު ނަގާދީފަ އެވެ. އަދި މެޗުގެ 26 ވަނަ މިނެޓްގައި މުހައްމަދު ސަލާހު ވަނީ ލިވަޕޫލްގެ ދެވަނަ ގޯލު ކާމިޔާބުކޮށްދީ ޗެލްސީ އަށް ސިހުން ގެނުވާފަ އެވެ. މި ދެ ގޯލަށްފަހު ލިވަޕޫލުން ދިޔައީ ޗެލްސީގެ ގޯލަށް ނުރައްކާ ކުރަމުންނެވެ.\nނަމަވެސް މެޗުގެ 42 ވަނަ މިނެޓްގައި މަޓެއޯ ކޮވަސިޗް ވަނީ ހިތްގައިމު ގޯލެއް ކާމިޔާބުކޮށްދީ ޗެލްސީ އަށް ނަތީޖާގެ ފަރަގު ކުޑަކޮށްދީފަ އެވެ. އަދި ފުރަތަމަ ހާފް ނިމުމުގެ ކުރިން ކްރިސްޓިއަން ޕުލިސިޗް ވަނީ ޗެލްސީ އަށް މެޗުގެ ނަތީޖާ އެއްވަރުކޮށްދީފަ އެވެ.\nދެ ޓީމު ވެސް އެއްވަރެއްގައި އޮވެ ފުރަތަމަ ހާފް ނިމުނުއިރު ދެވަނަ ހާފްގައި ދެ ޓީމަށް ވެސް ގޯލުޖަހާނެ ރަނގަޅު ފުރުސަތުތަކެއް ލިބިފައިވެ އެވެ. އެގޮތުން ސަލާހު އާއި މާނޭ ފޮނުވާލި ހަމަލާތައް ދިފާއުކުރުމުގައި ޗެލްސީގެ ކީޕަރު މެންޑީގެ ހުޝިޔާރުކަން ފެނިގެންދިޔައިރު ޗެލްސީގެ ޕުލިސިޗް ފޮނުވާލި ނުރައްކާތެރި ހަމަލާއެއް ލިވަޕޫލްގެ ކީޕަރު ކެލާ ވަނީ ދިފާއުކޮށްފަ އެވެ.\nލީގުގައި ޗެލްސީން ދެން ބައްދަލުކުރާނީ މެންޗެސްޓަރ ސިޓީއާ އެވެ. އަދި ލިވަޕޫލް ނިކުންނާނީ ބްރެންޓްފޯޑްއާ އެވެ.


Saikalakaai Pick-up Eh Jehi Nurakkaatheri Accident eh Higaifi ސައިކަލަކާއި ޕިކަޕެއް ޖެހި ނުރައްކާތެރި އެކްސިޑެންޓެއް ހިނގައިފި – Huvadhoo News Saikalakaai Pick-up Eh Jehi Nurakkaatheri Accident eh Higaifi Huvadhoo News\nސައިކަލަކާއި ޕިކަޕެއް ޖެހި ނުރައްކާތެރި އެކްސިޑެންޓެއް ހިނގައިފި\nލ.ގަން ލިންކު ރޯޑް\nލ.ގަމުގައި ސައިކަލަކާއި ޕިކަޕެއް ޖެހި ހިނގި ނުރައްކާތެރި އެކްސިޑެންޓެއްގައި މީހަކަށް ސީރިޔަސް އަނިޔާތަކެއް ލިބިއްޖެއެވެ.\nމަންޒަރުދުށް މީހަކު މީޑިޔާއަށް މައުލޫމާތުދިން ގޮތުގައި ގަމު ލިންކުރޯޑުގައި ބާރު ސްޕީޑެއްގައި ދުއްވާފައި ދިޔަ ސައިކަލެއް ގޮސް ޕިކަޕެއްގެ ފަހަތުގައި ޖެހި ހިނގި އެކްސިޑެންޓެއް ކަމަށާއި އެކްސިޑެންޓްގައި އަނިޔާވި މީހާއަށް ސީރިޔަސް އަނިޔާތަކެއް ލިބިފައިވާ ކަމަށެވެ. އެގޮތުން އެމީހާގެ މޫނު ވަރަށް ބޮޑަށް މަށައިގެން ގޮސް އަނގައިންނާއި ނޭފަތުން ލޭ އަންނަމުންދާ ކަމަށް މައުލޫމާތުދީފައިވެއެވެ.\nގަން ރީޖަނަލް ހޮސްޕިޓަލްގެ ޑެޕިއުޓީ ސީއީއޯ މުޙައްމަދު ޝިޔާމް ވިދާޅުވީ، އެކްސިޑެންޓުވި ސައިކަލުގައި ތިބީ ދެ ބިދޭސީން ކަމަށާއި އޭގެ ތެރެއިން ބޮޑަށް އަނިޔާވީ ދުއްވަން އިން އުމުރުން 50 އަހަރުން މަތީގެ ބަންގްލަދޭޝް ރައްޔިތަކަށް ކަމަށެވެ.\nމިއެކްސިޑެންޓުގައި އަނިޔާވި މީހާއަށް އެރަށު ހޮސްޕިޓަލުގައި ދަނީ ފަރުވާ ދެމުންނެވެ. މިއެކްސިޑެންޓް ހިނގާފައިވަނީ މިރޭ 08:15 އެހާކަންހާއިރުއެވެ.


ވަރުން އާއި ނޯރާ.\n27 ޑިސެމްބަރ 2019 - 07:52\nއަންނަ މަހުގެ 24 ގައި ރިލީޒްކުރާ ޑާންސް ފިލްމު "ސްޓްރީޓް ޑާންސާ" ގެ އާ ލަވައެއް އަނެއްކާ ވެސް ބެލުންތެރިންނަށް ދައްކާލައިފި އެވެ.\n"މުގާބަލާ" އަށް ފަހު، ދޫކޮށްލި ލަވަ އަކީ ވަރުން ދަވަން އާއި ނޯރާ ފަތެހީގެ ވަރުގަދަ ނެށުންތަކެއް ފެންނަ "ގަރުމީ" އެވެ. މި ލަވައިގެ މިއުޒިކާއި ޅެން ބާދުޝާ ހަދާފައިވާ އިރު، ލަވަކިޔާފައި ވަނީ އޭނަ އާއި ނޭހާ ކައްކަރެވެ. "ގަރުމީ" އަކީ ނޯރާ އާއި ވަރުންގެ ކެމިސްޓްރީ ތަޖުރިބާ ކޮށްލަން ލިބޭ ފުރަތަމަ ލަވަ އެވެ.\n"ސްޓްރީޓް ޑާންސާ" އަކީ ޓީ ސީރީޒުން ޕްރޮޑިއުސްކޮށް، ރެމޯ ޑި ސޫޒާ ޑައިރެކްޓްކޮށްފައިވާ ފިލްމެކެވެ.\nWe promised to end the year onaHotter note! Raising the temperature...⬆#Garmi, out now🔥🔥\nHindi: https://t.co/IZNfCmhF50#Olammee (Telugu): https://t.co/C8I8n7CKUg#KaadhalTheeye (Tamil): https://t.co/XWqQKI55WY@Varun_dvn @ShraddhaKapoor @norafatehi @PDdancing @remodsouza pic.twitter.com/KhSPaWPyjh\n— TSeries (@TSeries) December 26, 2019\nމީގެ ކާސްޓުން ޝްރަދާ ކަޕޫރާއި ޕްރަބޫދޭވާގެ އިތުރުން އިންޑިއާގެ ވަރަށް ގިނަ ނެށުންތެރިން ފެންނާނެ އެވެ.\nތިން ފިލްމަކަށް އާ ތާރީޚުތަކެއް\nއަންނަ އަހަރު ރިލީޒްކުރާ ތިން ފިލްމެއްގެ ތާރީޚުތަކަށް ބަދަލުތަކެއް ގެނެސްފި އެވެ.\nއެގޮތުން މި މަހުގެ 31 އަށް ތާވަލު ކޮށްފައި އޮތް ޑައިރެކްޓަރު ހެންސެލް މެހެތާގެ "ޗަލާންގް" މިހާރު ވަނީ މާޗް 13 އަށް ފަސްކޮށްފަ އެވެ. އެ ފިލްމުގެ ތަރިންނަކީ ރާޖްކުމާރު ރާއޯ އާއި ނުޝްރަތު ބަރޫޗާ އެވެ.\nމޯހިތު ސޫރީގެ ރޮމޭންޓިކް ތުރިލާ "މަލަންގް" ރިލީޒްކުރާ ތާރީޚަކަށް މިހާރު ހަމަޖައްސާފައި ވަނީ ކުރިން ތާވަލުކުރި ތާރީޚުގެ އެއް ހަފުތާ ކުރިން ފެބްރުއަރީ7ގަ އެވެ. އެ ފިލްމުގެ ތަރިންނަކީ އަދިތިޔާ ރޯއި ކަޕޫރާއި ޑިޝާ ޕަޓްނީ އާއި އަނިލް ކަޕޫރްގެ އިތުރުން ކުނާލް ކޭމޫ އެވެ.\nއެކި ފަހަރު މަތިން ތާރީޚު ބަދަލުވަމުން ގޮސް ޑައިރެކްޓަރު އަނޫރާގް ބާސޫ އަދި ނަން އިއުލާން ނުކުރާ ފިލްމު މިހާރު ތާވަލް ކޮށްފައި ވަނީ އަންނަ އޭޕްރީލް 24 އަށެވެ. ތަރިންނަކީ އަބީޝެކް ބައްޗަން، ފާތިމާ ސަނާ ޝެއިހް، ރާޖްކުމާރު ރާއޯ، އަދިތިޔާ ރޯއި ކަޕޫރް އަދި ސާނިއާ މަލްއުތުރާ އެވެ.\n"ދަސް ބަހާނޭ" ގެ އާ ވާޝަން "ބާގީ 3" ގައި\nދާދި ފަހުން މީޑިއާ އިން ރިޕޯޓް ކޮށްފައިވާ ގޮތުގައި އަންނަ އަހަރު ރިލީޒްކުރާ ޓައިގާ ޝްރޮފްގެ ފިލްމު "ބާގީ 3" ގެ ލަވައަކުން މިދިޔަ އަހަރު ރިލީޒްކުރި މި ސީރީޒްގެ ދެވަނަ ފިލްމުގެ ބަތަލާ ޑިޝާ ޕަޓްނީ ފެނިގެން ދާނެ އެވެ.\nއެ ލަވައިގެ ޝޫޓިން ވެސް މިހާރު ނިންމާލާފައިވާ އިރު، ބޮލީވުޑް ހަންގާމާ އިން ބުނިގޮތުގައި ޓައިގާއާ އެކު ޑިޝާ ފެނިގެން ދާނެ ލަވަ އަކީ 2005 ގައި ރިލީޒްކުރި ފިލްމު "ދަސް" ގައި ހިމެނޭ ހިޓް ލަވަ "ދަސް ބަހާނޭ ކަރްކޭ" ގެ އާ ވާޝަނެކެވެ.\nއެ ލަވަ އަކީ ވިޝާލް-ޝޭކަރުގެ މިއުޒިކަށް ކޭކޭ އާއި ޝާން ކިޔާފައިވާ ލަވަ އެކެވެ. ނަމަވެސް "ދަސް ބަހާނޭ ކަރްކޭ" ގެ އާ ލަވަ ކިޔާފައި ވަނީ ކޮން ބައެއް ކަމެއް އަދި ނޭނގެ އެވެ.\n"ބާގީ 3" އަކީ އަންނަ އަހަރުގެ މާޗް6ގައި ރިލީޒްކުރާ ފިލްމެކެވެ.\nސޮނީގެ އާ ޑާންސް ޝޯގެ ޕްރޮމޯއެއް\nސޮނީ ޓީވީން އަންނަ އަހަރު ގެނެސްދޭން ނިންމާފައިވާ އާ ޑާންސް ޝޯ "އިންޑިއާސް ބެސްޓް ޑާންސާ" ގެ ޕްރޮމޯތަކެއް ދައްކާލައިފި އެވެ.\nWith #2020 knocking on the door, there is no time to rest if you want to become the best! The hunt for #IndiasBestDancer begins soon. Stay tuned. @terencehere\nއުމުރުން 15 އަހަރުން މަތީގެ މީހުންނަށް ހާއްސަ ކޮށްގެން ކުރިއަށް ގެންދަން ނިންމާފައިވާ މި ޝޯ ގެ ތިން ޖަޖުންގެ ތެރެއިން ދެ ޖަޖުންނަކީ ކޮބައިކަން ޕްރޮމޯއިން ވަނީ ޔަގީންކޮށް ދީފަ އެވެ. އެއީ އެތައް ޝޯއެއް ޖަޖް ކޮށްފައިވާ ގީތާ ކަޕޫރާއި ޓެރެންސް ލެވިސް އެވެ. ތިން ވަނަ ޖަޖަކީ މަލައިކާ އަރޯރާ ކަމަށް ވެ އެވެ.\n"އިންޑިއާސް ބެސްޓް ޑާންސާ" ހޯސްޓް ކުރަނީ ކައިވެނި ކޮށްގެން އުޅޭ ދެ ކޮމީޑިއަނުން ކަމަށްވާ ބާރުތީ ސިންގް އާއި ހާޝް ލިމްބާޗިއާ އެވެ.\nޝޯ ދައްކަން ފަށާނެ ތާރީޚެއް އަދި އިއުލާނެއް ނުކުރެ އެވެ. އެކަމަކު ވަރަށް އަވަހަކަށް އޮޑިޝަންތައް ފަށާނެ އެވެ.\nއިތުރު ލިޔުންތައް ބޮލީވުޑް ސޮނީ ޓީވީ ޝޯ ސަންޖޭ ދަތު އަބީޝަކް ބައްޗަން


Anbinge Athugai Onnan Jehey Firinge Control, America Raees Ge Ehme Manzarakun - Vaguthu\nފިރިމީހާގެ ބައެއް ކަންކަން އަނބިމީހާއަށް ކޮންޓްރޯލް ނުކުރެވޭނަމަ އެކަމުގެ ސަބަބުން ވަރަށް ގިނަ ފަހަރަށް ފިރިންގެ ކަންކަން ގޯހުން ގޯހަށް ދެއެވެ. ފިރިން މަގުއޮޅިގެން ދާއިރު ހަމަމަގަށް އަޅުވައިދޭން ގިނަ ފަހަރު ތިބޭ ބަޔަކީ އަނބިންނެވެ. ރީތި އަހްލާގީ ސިފަތައް ވެސް ބައެއް ފަހަރު ފިރިންނަށް ދަސްކޮށްދޭން އަނބިންނަށް ޖެހެއެވެ. މިއޮތީ ވެސް އެފަދަ މަންޒަރެކެވެ.\nއިނގިރޭސިވިލާތައް އެމެރިކާގެ ރައީސް ޖޯ ބައިޑެން އާއި ފަސްޓްލޭޑީ ޖިލް ބައިޑެން ކުރައްވަމުން ގެންދަވާ ދަތުރުފުޅުގައި ބުދަ ދުވަހު ވަނީ ސިފައިންގެ ބައްދަލުވުމެއްގައި ބައިވެރިވެ ވަޑައިގެންފައެވެ. ބައްދަލުވުމުގައި ބައިވެރިވަމުން ދިޔަ ސިފައިންނާއި މުހާތަބު ކުރައްވަން ޖިލް އަރައިވަޑައިގެން ވާހަކަފުޅު ފެއްޓެވިއިރު ވެސް ބައިޑެން އެކަމަށް މާބޮޑު ސަމާލުކަމެއް ނުދެއްވިއެވެ. އެހެންކަމުން ޖިލް އެނބުރިވަޑައިގެން "އަހަރެން ދައްކާ ވާހަކައަށް ސަމާލުވާށޭ" ވިދާޅުވުވެ "ހަރުކަށި" އިޝާރާތެއް ކުރެއްވިއެވެ. އެމަންޒަރު ވަނީ ރެކޯޑް ކުރެވިފައެވެ.\nއަނބިކަނބަލުންގެ އަމުރަށް ކިޔަމަންވުން އެންމެ ސިކުންތެއް ވެސް ބައިޑެން ލަހެއް ނުކުރައްވައެވެ. ވަގުތުން ސަމާލުވެ ޖިލްގެ ވާހަކަ އަޑުއައްސަވަން އެނބުރިވަޑައިގަތެވެ. އަދި އަނބިކަނބަލުންނަށް ސެލިއުޓް ވެސް ކުރެއްވިއެވެ.\nބައިޑެން އާއި ޖިލްގެ ވީޑިއޯ އާއްމުވުމާއިއެކު އެމަންޒަރު ވެފައި ވަނީ ވަރަށް ގިނަ ބަޔަކަށް ހެއްވާ މަޖާ މަންޒަރަކަށެވެ.\nބައިޑެން މިހާރު އިނގިރޭސިވިލާތައް ކުރައްވަމުން ގެންދަވާ ދަތުރުފުޅަކީ ވެރިކަމާއި ހަވާލުވެ ވަޑައިގެންނެވި ފަހުން ގައުމުން ބޭރަށް ކުރައްވާ ފުރަތަމަ ދަތުރުފުޅެވެ. މިދަތުރުފުޅުގައި ބައިޑެން އިނގިރޭސިވިލާތުގެ ބޮޑުވަޒީރުގެ އިތުރުން ޔޫރަޕްގެ ގިނަ ގައުމުތަކުގެ ވެރިންނާއި ބައްދަލު ކުރައްވާށެވެ.\nޖޫން 11, 2021 11:22\nއިސްލާމްދީނުގެ ޝިޔާރުތައް ތި އައްވުރެ މާފިރިހަމަ ވާނެ\nޖޫން 11, 2021 11:51\nދިވެހި ފިރިހެނުންގެ ނަޒަރުގައި އެއީ އަނބިދަށުވުން ފިރިމީހާ އަނބި ކޮންޓްރޯލް ކުރަނީވެސް ނުބައި މަގަކުން ގޮސްދާނެތީ އެހެންވީމާ އަނބިންނަށްވެސް ފިރިން ކޮންޓްރޯލް ކުރުމުގެ ބާރު އޮންނަންވާނެ ހިތުހުރިހާ ގޮތަކަށް ނޫޅެވޭނެ އެހެން ނުވާނަމަ އަހަރެމެންވެސް ފިރިދަށުވެގެން ތިބެންނުޖެހޭނެ.\nޖޫން 11, 2021 14:10\nޕުރޮޕެގެންޑާ ހަބަރު ތިޔާ، އަހަރެމެން ނަމޫނާއަކަށް ބަލަންޖެހޭބައެއްނޫން ތިޔާ، ގޭދޮށުމީހެއްހެން ދުވާލު ދެދަޅައަށް މިމީސްމީހުންގެ ހަބަރުނުބެލިގެނެއްނޫން މިއުޅެނީކީ.


މަހަލްދީބް ކްލިނިކްގައި 3ޑީ އާއި 4ޑީ ސްކޭން ހިލޭ ކޮށްދެނީ – Mikal News\nމަހަލްދީބު ކްލިނިކްގައި 3ޑީ އާއި 4ޑީ ސްކޭން ތައާރަފުކުރުން 2021\nފުވައްމުލައް ސިޓީގައި އަމއްލަ ފަރާތަކުން ހިންގާ މަހަލްދީބް ކްލިނިކްގައި 3ޑީ އާއި 4ޑީ ސްކޭން ތައާރަފުކޮށްފިއެވެ. ތްރީޑި އާއި 4ޑީ ސްކޭނުން އިން ބަނޑުގަިއވާ ދަރިފުޅުގެ 3ޑީކޮށް ބަލާލެވުމާއި ދަރިފުޅުގެ ހަރަކާތްތައްވެސް ސާފުކޮށް ބަލާލެވެއެވެ.\nމަހަލްދީބު ކްލިނިކުން ތައާރަފުކުރި މިޚިދުމަތާއެކު ޚާއްސަ ޕްރޮމޯޝަނެއް ވެސް ވަނީ ފަށާފައެވެ. އެގޮތުން މި ޕްރޮމޯޝަަނެއްގެ ދަށުން، މާދަމާއިން، 13-15 ސެޕްޓެމްބަރު 2021 ގެ ނިޔަލަށް އަންހެނުންގެ ބަލިތަކާ ގުޅުން ހުރި ސްކޭންތަށް މުޅިން ހިލޭ ކޮށްދިނުމަށް ވަނީ ހުޅުވާލާފައެވެ. މި ޕްރޮމޯޝަން ގައި ބައިވެރިވުމަށް އެޕޮއިންޓްމެންޓް ހެއްދުމަށް އެކްލިނިކްގެ ނަމްބަރު 6860656 އަށް ގުޅުމަށް ވަނީ ހުޅުވާލާފައެވެ.\n2ޑީއާއި، 3ޑީ އަދި 4ޑީސްކޭންގެ ތަފާތު\n3ޑީ އާއި 4ޑީ އަލްޓްރާ ސައުންޑް ސްކޭނުގައި ބޭނުންކުރާ ފަހުގެ ސޮނޮގްރާމް އަކީ ހަށިގަނޑުގެ އެތެރޭގެ ގުނަވަންތައް ސާފުކޮށް ބަލައިލެވޭ ވަރަށް ފުރިހަމަ ޓެކްނޮލޮޖީއެކެވެ.\nމަހަލްދީބު ކުލިނިކުން ފުވައްމުލައް ސިޓީގައި ތަފާތު ޚިދުމަތްތައް ދެއެވެ. އެގޮތުން އާއްމު ބަލިތަކުގެ އިތުރުން ކަށީގެ ބަލިތަކުގެ ފަރުވާއާއި، ނާރުގެ ބަލިތަކުގެ ފަރުވާ އާއި އޮޕަރޭޝަން ކުރައންޖެހޭ އެކި މައްސަލަތަކުގެ ފަރުވާ ވެސް ހިމެނެއެވެ.\nފުވައްމުލައް ސިޓީގައި މިހާރު ހުރި ސިއްޙީ ޚިދުމަތްދޭ ހަމައެކަނި ޕްރައިވެޓް ކްލިނިކަކީ މަހަލްދީބު ކްލިނިކެވެ.\nމަހަލްދީބް ކްލިނިކްގެ ބައެއް ޚިދުމަތް\nގުޅުންހުރި މައުލޫތައް:މަހަލްދީބު ކްލިނިކް, ސިއްޙީ ޚިދުމަތް


ޢަމަލުތައް ޤަބޫލު ކުރެއްވިގެންވާ ކަމުގެ ޢަލާމަތްތައް – Sheikh Fikree Sheikh Fikree\nޖުލައި 22، 2015\nޢަމަލުތައް ޤަބޫލު ކުރެއްވިގެންވާ ކަމުގެ ޢަލާމަތްތައް\nކޮންމެ ކަމެއްގައިވެސް ޢަލާމާތްތަކަކާއި އެކަމެއް ހިނގުމަށް މެދުވެރިވާ ސަބަބުތައް ހުރެއެވެ. އެގޮތުން، ހެޔޮ ޢަމަލުތައް މާތް ﷲ ގެ ޙަޟުރަތުގައި ޤަބޫލު ކުރެއްވިގެންވާ ކަމުގެ ޢަލާމާތަކީ ހެޔޮ މަގުގައި ދެމި ހުރުމުގެ ހެޔޮ ތައުފީޤު ދެއްވުމެވެ. އިތުރު ހެޔޮ ޢަމަލު ކުރުމަށް މަގުފަހިވުމެވެ. ތިމާގެ ހިތްތުގައި ހެޔޮ ޢަމަލުކުރުމަށް ލޯބި ޖެހުފައި ވުމެވެ. އަދި ހެޔޮ ޢަމަލުގެ އަސަރު ތިމާގެ ޢަމަލުތަކުގައާއި ސުލޫކުގައި ފެންނަން ހުރުމެވެ.\nޢަލީ ބުނު އަބީ ޠާލިބު ރަޟިޔަ ﷲ ޢަންހުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. “كونوا لقبول العمل أشد هما منكم بالعمل, ألم تسمعوا الله عز وجل يقول (إِنَّمَا يَتَقَبَّلُ اللّهُ مِنَ الْمُتَّقِينَ) (المائدة : 27 )” މާނައީ: “ކުރެވޭ ހެޔޮ ޢަމަލަކީ ޤަބޫލު ކުރައްވަނިވި ޢަމަލެއްކަމުގައި ވޭތޯ ހެދުމަށް ތިބާ ބަހައްޓާ އަހަންމިއްޔަތު، ހެޔޮ ޢަމަލު ކުރުމަށް ދޭ އަހަންމިއްޔަތަށްވުރެ ބޮޑު ކުރާށެވެ. މާތް ﷲ ވަޙީކުރައްވާފައިވާ ބަސްފުޅު ތިބާ އަޑު ނާހަމު ހެއްޔެވެ؟ “މާތް ﷲ ހެޔޮ ޢަމަލު ޤަބޫލު ކުރައްވަނީ ތަޤުވާވެރިންގެ ކިބައިންނެވެ.”\nއިބްނުލް ޤައްޔިމު ރަޙިމަހު ﷲ ވިދާޅުވިއެވެ. “ތިމާ ކުރާ ހެޔޮ ޢަމަލާއި ތިމާގެ ހިތާ ދެމެދުގައި ބޮޑު ދުރުމިނެއް ވެއެވެ. އަދި އެ ދުރު ރާސްތާ ކަޑަތުކޮށް ހިތަށް ވާޞިލުވުމުގައި ހުރަސްތަކެއްވެއެވެ. މީހަކު ބައިވަރު ހެޔޮ ޢަމަލުތައް ކޮށްފާނެއެވެ. ނަމަވެސް އެ ޢަމަލުތަކުގެ ސަބަބުން، އޭނާގެ ހިތަށް ލޯތްބެއް ނުވަތަ ބިރުވެތި ކަމެއް ނުވަތަ ހެޔޮ ޢަމަލަށް އެދުންވެރިވުމެއް ނުވަތަ ދުނިޔޭގެ ޒާހިދުކަމެއް ނޫނީ އާޚިރަތުގެ އެދުންވެރިކަމެއް އޭނާގެ ހިތަށް ފޯރުކޮށެއް ނުދެއެވެ. ނުވަތަ ﷲ އާއި ކުއްތަންވެ އުޅޭ ހެޔޮ މީހުންނާއި އެކަލާނގެ ޢަދާވާތްތެރިން ވަކިކޮށްދޭފަދަ އަލިކަމެއްވެސް އޭނާއަކަށް ލިއްބައެއް ނުދެއެެވެ. އަދި ޙައްޤާއި ބާޠިލު ވަކިކޮށްދީ ނުހަދައެވެ. އޭނާގެ ޢަމަލުތަކުގެ އަސަރު ހިތަށް ވާޞިލުވާނަމަ އޭނާގެ ހިތް އަލިވެ އެހިތުން އަލިކަން ފާޅުވާނެތެވެ. އަދި ޙައްޤާއި ބާޠިލު ވަކިކޮށްދެނިވި ގޮތުގައި އޭނާއަށް ފެންނާނެއެވެ. އަދި މާތް ﷲ ގެ ވަލިއްޔުންނާއި އެކަލާނގެ ޢަދުއްވުން އޭނާއަށް ވަކިކުރަން އެނގޭނެއެވެ.”\nޢަބްދުލް ޢަޒީޒު ބިން އަބީ ދާވޫދު ރަޙިމަހު ﷲ ވިދާޅުވެފައިވެއެވެ. “އިހުގެ ޞަލަފުއްޞާލިޙުން ހެޔޮ ޢަމަލު ކުރުމުގައި ގަދައަޅައި ހީވާގިކަމާއެކު މައްސަކަތްކުރައްވާތީ ތިމަންކަލޭގެފާނު ދެކެވަޑައިގަތީމެވެ. އަދި ހެޔޮ ޢަމަލު ކުޅައުމަށްފަހު، އެ ޢަމަލުތައް ޤަބޫލު ނުކުރެއްވިދާނެކަމުގެ މައްޗަށް ނުހަނު ކަންބޮޑުވެވަޑައިގަންނަވައެވެ.”


R. Atoll TRC ge faraathun professional development series eh fashanee | Fainu Online\nރ. ޓީއާރސީގެ ފަރާތުން ކުރިޔަށް ގެންދިޔަ ސެޝަނެއްގެތެރެއިން - ފޮޓޯ: ރ. ޓީއާރުސީ ފޭސްބޫކް ޕޭޖް\nއިބްރާހިމް ފަހީމް 8 ސެޕްޓެމްބަރު 2020, އަންގާރަ, 20:44\nރ. އަތޮޅު ތަޢުލީމީ މަރުކަޒުގައި ޤާއިމްކޮށްފައިވާ ރ. ޓީޗަރސް ރިސޯސް ސެންޓަރުން އިންތިޒާމްކޮށްގެން ޕްރޮފެޝަނަލް ޑިވެލޮޕްމަންޓް ސީރީޒްއެއް ކުރިޔަށް ގެންދާގޮތަށް ހަމަޖެހިއްޖެއެވެ.\nމި ޕްރޮގްރާމްގެ ފުރަތަމަ ބުރު ފެށުމަށް ހަމަޖެހިފައިވަނީ، މި ސެޕްޓެމްބަރު މަހުގެ 10 ވަނަ ދުވަހުއެވެ. ތަޢުލީމީ ދާއިރާގެ ތަޖުރިބާކާރު ލެކްޗަރާއިން ހިމެނޭގޮތަށް ފަށާ މި ޕްރޮގްރާމްގައި ގޫގުލް ކްލާސްރޫމް މެދުވެރިކޮށް 651 ޓީޗަރުންނާއި ސަޕޯޓް ސްޓާފުން ބައިވެރިވާނެކަމަށް ރ. ޓީ.އާރ.ސީ އިން މަޢުލޫމާތު ދީފައިވެއެވެ. ޖުމުލަ3ސެޝަނަކަށް ބަހާލައިގެން ކުރިޔަށް ގެންދާ މި ޕްރޮގްރާމްގައި ތަޢުލީމީ ދާއިރާގެ ތަޢުލީމާއި ތަޖުރިބާ ލިބިވަޑައިގެންތިއްބެވި6ބޭފުޅުން ބައިވެރިވާއިރު، ސެޝަންތައް ކޯޑިނޭޓް ކުރައްވާނީ، ރ. އަތޮޅުގެ ބައެއް ސްކޫލްތަކުގެ ޕްރިންސިޕަލުންނެވެ. މިޕްރޮގްރާމްގައި ރ. އަތޮޅު ނޫނަސް އެހެން އަތޮޅު ތަކުގެ ޓީޗަރުންނަށްވެސް ބައިވެރި ވުމުގެ ފުރުޞަތު އޮތްކަމަށް ރ. ޓީ.އާރ.ސީ އިން މަޢުލޫމާތު ދެއްވައެވެ.\nޕްރޮގްރާމްގެ ޕްރޮމޯޝަނަލް ފޮޓޯއެއް\nރ. ޓީ.އާރ.ސީ އަކީ، އަތޮޅުގެ ޓީޗަރުންނާއި ތަޢުލީމީ ދާއިރާގެ އެހެނިހެން އެކި ފަރާތްތަކަށް ބޭނުންވާ ޕްރޮފެޝަނަލް މަޢުލޫމާތު ފޯރުކޮށްދިނުމުގައި ގިނަ މަސައްކަތްތަކެއް ކުރަމުންގެންދާ ސެންޓަރެކެވެ.\nއިތުރު ލިޔުންތައް ތަޢުލީމް ރ. ޓީ.އާރ.ސީ


Deadline day: Real in ummeedhee thari Camavinga iulaan koffi, Chelsea in Saul gendhanee - One Online\nޑެޑްލައިން ޑޭ: ރެއާލްއިން އުންމީދީ ތަރި ކަމަވިންގާ އިއުލާން ކޮށްފި، ޗެލްސީން ސައުލް ގެންދަނީ\nހޫނު މޫސުމުގެ ޓްރާންސްފާ މާކެޓް ބަންދުވާން ވަގުތު ކުޑަވަމުންދާ އިރު، ބޮޑެތި ކުލަބުތަކުން ޓްރާންސްފާތަކަށް ހޭލަމޭލައަށް މަސައްކަތް ކުރަން ފަށައިފިއެވެ.\nޓްރާންސްފާގެ ފަހު ދުވަހު އާންމުކޮށް ބޮޑެތި ޓްރާންސްފާތައް ހިނގާފައިވާ އިރު، މިފަހަރުގެ ޓްރާންސްފާ ސީޒަންގެ "ޑެޑްލައިން ޑޭ" އަށް އައިރުވެސް ބޮޑެތި ހަބަރުތަކެއް ވަނީ ތިލަވެފައެވެ. އަދި ބައެއް ހިނގާނެ ކަމަށް ބެލެވުނު ޓްރާންސްފާތަކަށް ވަނީ މަޑުޖެހުންތައްވެސް އައިސްފައެވެ. އެއީ އާންމުކޮށް ޑެޑްލައިން ޑޭގައި ކަންތައްވަމުންދާ ގޮތެވެ. މިހާތަނަށް ޓްރާންސްފާ މާކެޓް ބަންދު ނުވެ ބާކީ މަދު ވަގުތުކޮޅެއް އޮތް އިރު، ރެއާލް މެޑްރިޑުން ވަނީ ފްރާންސްގެ އުންމީދީ ތަރި އެޑުއާޑޯ ކަމަވިންގާ އެޓީމަށް ގެންގޮސްފައެވެ.\nއުމުރުން 18 އަހަރުގެ ކަމަވިންގާ ހަ އަހަރު ދުވަހުގެ އެއްބަސްވުމެއްގެ ދަށުން ރެއާލްއަށް ގެންދިޔަކަން އެ ކުލަބުން މިރޭ ވަނީ އިއުލާންކޮށްފައެވެ. އޭނާ ގެންގޮސްފައި ވަނީ ފްރާންސް ލީގުގެ ރެނެސްއިންނެވެ. ރެއާލްއިން ކަމަވިންގާ ގެންގޮސްފައި ވަނީ ޔޫރަޕުގެ ބޮޑެތި ބައެއް އެހެން ކުލަބުތަކުންވެސް އޭނާ ހޯދަން ލޯއަޅަމުން ދަނިކޮށެވެ.\nމިދިޔަ 2019 ވަނަ އަހަރު އޭޕްރީލް މަހު ކަމަވިންގާގެ އުމުރުން 16 އަހަރުގައި ރެނެސްއަށް ފުރަތަމަ މެޗު ކުޅެފައިވާ އިރު، އޭނާ ވެފައިވަނީ އެ ކުލަބު ޖާޒީގައި ލީގު މެޗެއް ކުޅުނު އެންމެ ޒުވާން ކުޅުންތެރިޔާ އަށެވެ. އެ މެޗާ އެކު މިހާތަނަށް ތަފާތު ކުޅުމެއް ދައްކައި މިދިޔަ ދެ ސީޒަން ތެރޭގައި ކަމަވިންގާ ވަނީ ލީގުގައި 60 މެޗު ކުޅެފައެވެ.\nކަމަވިންގާއަކީ 1914 ވަނަ އަހަރަށްފަހު ގައުމީ ޓީމަށް ކުޅުނު އެންމެ ޒުވާން ކުޅުންތެރިޔާވެސް މެއެވެ. އޭނާ ވަނީ 2020 ވަނަ އަހަރު ގައުމީ ޓީމަށް ކުޅެފައެވެ.\nކަމަވިންގާއަކީ ރެއާލް އިން މި ޓްރާންސްފާގައި ގެނައި ދެވަނަ ކުޅުންތެރިޔާއެވެ. އެޓީމުން ދެން ގެންގޮސްފައި ވަނީ ޑޭވިޑް އަލާބާއެވެ. އޭގެ އިތުރުން އެމްބާޕޭ ހޯދުމަށް އަދިވެސް ޕީއެސްޖީއާ ވާހަކަ ދައްކަމުން އަންނަ އިރު، ޕީއެސްޖީން ދޭން ބުނާ އަގު ދޭން ރެއާލް އެއްބަސް ނުވަނީސް އެ ޓްރާންސްފާ ހިނގާނެ ކަމަކަށް ނުބެލެވެއެވެ.\nޗެލްސީން އެތުލެޓިކޯ މެޑްރިޑުގެ ސައުލް ނިގޭޒް ލޯން އެއްބަސްވުމެއްގައި ގެންދަން އެއްބަސްވެފައިވާ ކަމަށް ނޫސްތަކުން ވަނީ ޔަގީން ކޮށްދީފައެވެ. ޗެލްސީން އެކަން އަދި ރަސްމީކޮށް އިއުލާން ނުކުރި ނަމަވެސް، ލޯން އެއްބަސްވުމެއްގެ ދަށުން ސައުލް ޗެލްސީއަށް ގެންދަން ދެ ކުލަބުން ވަނީ އެއްބަސްވެފައެވެ.\nސައުލް ވަނީ މީގެ ކުރިން އެތުލެޓިކޯ ދޫކޮށްލަން ބޭނުންވާ ކަމަށް ބުނެފައެވެ.\nއެ ޓްރާންސްފާތަކުގެ އިތުރުންވެސް އަދިވެސް ޓްރާންސްފާތަކުގެ ހަބަރުތައް މީޑިއާގައި ދަނީ ހަލުވިކަމާ އެކު ފެތުރެމުންނެވެ. ޔޫރަޕުގައި މިހާތަނަށް ފެނުނު އެންމެ ތަފާތު ޓްރާންސްފާތައް ހިނގި މި ޓްރާންސްފާ ސީޒަން ނިމުމަކަށް އަންނަ އިރު، މިވަގުތުވެސް ގިނަ ކުލަބުތަކެއްގެ މެދުގައި ދަނީ ވާހަކަތައް ދެކެވެމުންނެވެ.\nގުޅޭ ޓެގު ސްޕެނިޝް ލަލީގާ ރެއާލް މެޑްރިޑް ޗެލްސީ ޓްރާންސްފާ މާކެޓް އެތުލެޓިކޯ މެޑްރިޑް


Dhathurufathuru-16: Kan'du dhathuru kurun - Hali News\nދަތުރުފަތުރު-16: ކަނޑުދަތުރު ކުރުން\n02 May 2021, 05:43\n"މެރިޓައިމް ޓްރާންސްޕޯޓް" އަކީ ކަނޑުގައި ދަތުރުކުރުމާއި ކަނޑުމަގުން މުދަލާއި މީހުން އުފުލުމުގެ ސިނާއަތެކެވެ. އެއީ "ކަނޑުދަތުރުކުރުން" ކަމުގައި މި ބަލަނީ އޭގެ މާނަހަނިކޮށް، ހަމައެކަނި ދަތުރުފަތުރުކުރުމުގެ ބައި ހިމެނުމުގެ މަގުސަދުގައެއް ނޫނެވެ. އެހެން ނަމަވެސް ކުރުކޮށް އެންމެ ފަސޭހައިން ބޭނުންކުރެވޭނީ އެ އިބާރާތެވެ.\nކަނޑުގައި ދަތުރުކުރުމަކީ ވަރަށް ޒަމާންވީ، އެހެންނަމަވެސް މިހާރުވެސް ވަރަށް ފުޅާކޮށް ބޭނުންކުރާ ދަތުރުކުރާ ގޮތެކެވެ. އެއީ ގަދީމީ އީޖިޕްޓް (މިސުރު) ގައިވެސް ބޭނުންކުރި ގޮތެކެވެ. ފުރޮޅު އީޖާދުކުރުމުގެ ކުރިން ބަރުތަކެތި ދުރުތަނަކަށް ގެންދެވޭނެ ހަމައެކަނި ގޮތެވެ. މިސުރުގައި ބިނާކޮށްފައި ޕިރަމިޑުތަކުގެ ގާ ތަކަކީ އޭގެ ބަރުދަނުގައި 4000 ކިލޯގުރާމު ހުންނަ ވަރުގެ ބޮޑެތި ހިލައިން ހަދާފައިވާ ގަލެވެ. ނަމަވެސް އެއިން ހިސާބެއްގައި އެފަދަ ހިލަ ކެނޑޭނެ ފަރުބަދައެއް ނެތުމުން، އެ ހިލަތައް އެ ސަރަހައްދަށް ގެނެސްފައިވަނީ ނީލަ ކޯރުންލާފައި، ކަނޑުދަތުރުކުރާ އުޅަނދުފަހަރުގައި ކަމަށް ތާރީހު ދިރާސީން ލަފާކުރެއެވެ.\nފަލި ޖަހައިގެންނާއި، ކަބައިގެން ދުއްވި އުޅަނދުފަހަރު ބޮޑެތިވެ، ރިޔާ ނެގުމަށްފަހު، ރިޔަލާއި ފަތްޔާ ދެބައި ހަރުކޮށްފައި ހުންނަ އުޅަނދުފަހަރުވެސް ބަނދެފައިވެއެވެ. ވަކިން ހާއްސަކޮށް ޕޯޗުގީޒުންނާއި ސްޕެއިންގެ އިސްތިއުމާރީ ވާދަވެރިކަމުގެ ދުވަސްވަރު ބަނދެފައިވާ ހަނގުރާމަތީ އުޅަނދުތައް ފާހަގަ ކޮށްލަން ޖެހެއެވެ.\nއެއަށްފަހު، ސްޓީމް އިންޖީނު އީޖާދުކުރުމާ ގުޅިގެން، ކަނޑުދަރުކުރާ އުޅަނދުފަހަރުގައިވެސް އިންޖީނު އަޅަން ފެށިއެވެ. އެއާއެކު އުޅަނދުފަހަރުގެ ސައިޒު އިތުރަށް ބޮޑުވިއެވެ. އަދި ލަކުޑިން ބަނދެވޭ ވަރަށް ވުރެ ބޮޑެތި އުޅަނދުބަނުމަށް ދަގަނޑުގެ އެހީ ހޯދިއެވެ. އެއަށްފަހު ލަކުޑީގެ ބަދަލުގައި ދަގަނޑުން އެކަނި ބޯޓުފަހަރު ބަނުމާއި އެހެނިހެން މައުދަނުގެ "އެލޯއި" ގެ އެހީއާއެކު، އުޅަނދުފަހަރުގެ ސައިޒު ބޮޑުކުރުމަށް މިހާރު ވަކި މިންވަރެއް ނެތެވެ.\n"ސީވައިސް ޖަޔަންޓް" ތެޔޮ ބޯޓު (1979–2009)\nދުނިޔޭގެ ތިންބައިކުޅަ ދެބަޔަކީ ކަނޑުކަމުގައިވާތީ، ކަނޑުދަތުރުކުރުމަކީ މިހާރުވެސް އެންމެ ފުޅާކޮށް ދަތުރުކުރާ ގޮތެވެ. އެއީ ބައިނަލްއަގުވާމީގޮތުންވެސް އެންމެ ގިނައިން މުދާ އުފުލާ ގޮތެވެ. އަދި އޭގެމައްޗަށް ފަތުރުވެރިކަމުގެ ސިނާއަތެއް ބިނާވެފައިވާ ކުރޫޒް ޝިޕް އާއި ޕެސެންޖަރ ލައިނަރ ތަކަކީވެސް ވަރަށް ގިނައިން ދުއްވާ އުޅަނދުގެ ބާވަތެކެވެ. ތިޔޮ އުފުލުމަށާއި، ހަކަތަ އުފެއްދުމަށް ބޭނުންކުރާ އެހެނިހެން މާއްދާތައް އުފުލުމަށް ކަމަށްހާއްސަ އުޅަނދުފަހަރުވެސް ހުރެއެވެ. މިހާތަނަށް ބަނދެފައިފާ އެންމެ ބޮޑު ބޯޓަކީވެސް ތެޔޮ ޓޭންކަރެކެވެ. އެއީ ދިގުމިނުގައި 458 މީޓަރު ހުންނަ އުޅަނދު "ސީވައިސް ޖަޔަންޓް" އެވެ. އެބޯޓަށް ފަހުން ކީ އެއް ނަމަކީ "ނޮކް ނެވިސް" އެވެ. ގޮވާމާއި ސިމެންތި ފަދަ މާއްދާތައް އުފުލުމަށް "ބަލްކް ކެރިއަރ" އާއި، ކާރު އުފުލުމަށް "ކާ ކެރިއަރ" އާއި، ދޮންކެޔޮ އުފުލުމަށް "ބަނާނާ ކެރިއަރ" އަކީވެސް އާގުބޯޓުފަހަރުގެ ބާވަތްތަކެކެވެ.\nއެކި ބާވަތުގެ އެންމެ ބޮޑެތި ބޯޓުފަހަރުގެ ދިގުމިންތައް\nބޯޓުފަހަރުގެ ސައިޒު ބޮޑުވުމުން، އެކުސިޑެންޓެއް ވެއްޖެނަމަ ލިބޭ ގެއްލުމަކީ މުޅި ދުނިޔެއަށް އޭގެ އަސަރު ކޮންމެވެސް ގޮތަކަށް ކުރާނެ ވަރުގެ ބޮޑެތި ކާރިސާއަށެވެ. ދާދިފަހުން ސުއޭޒް ކެނާލް ގައި ތާށިވީ ދުނިޔޭގެ އެންމެ ބޮޑު ކޮންޓެއިނަރ ބޯޓާ އެއް ދިގުމިނުގެ "އެވަރ ގިވަން" އެވެ. އޭގެ ސަބަބުން، ދުނިޔޭގެ މެރިޓައިމް ޓްރާންސްޕޯޓްގެ %90 އޮތީ ހުއްޓިފައެއެވެ. އަދި އެހާދިސާއަށް ނެގި ހަ ދުވަހަށްވުރެ އިތުރަށް ދިގުދެމިގެން ދިޔަނަމަ، އޭގެ އަސަރު ހުރިހާ ގައުމަކަށް ކުރީހެވެ.\nސުއޭޒް ކެނާލްގައި ތާށިވެފައި އޮތް "އެވަރ ގިވަން"\nފަތުރުވެރިން ދުނިޔެވަށާ ދުއްވާ ކްރޫޒް ޝިޕްގެ ގޮތުގައި ބޭނުންކުރާ އެންމެ ބޮޑު ޕެސެންޖަރ ލައިނަރ އަކީ "ސިންފަނީ އޮފް ދަ ސީސް" އެވެ. އެއީ 2018ގައި ބަނދެގެން ބޭލި، 8800 މީހުންނައިގެން ދަތުރުކުރާ އުޅަނދެކެވެ. އޭގެ ދިގުމިނުގައި 1188 ފޫޓު ހުރެއެވެ.\n"ސިންފަނީ އޮފް ދަ ސީސް"\nކަނޑުދަތުރުކުރުމުގެ ސިނާއަތަކީ ދުނިޔޭގައި އެންމެ ފުޅާ ދާއިރާއެއްގައި، ހުރިހާ ގައުމަކަށް އޭގެ ފައިދާ ކުރާ ސިނާއަތެކެވެ. ކަނޑުގެ އައްސޭރިފަށަލައިގާ ނުވާ ގައުތަކަށްވެސް އޭގެ ފައިދާ ކުރެއެވެ. ކަނޑުދަތުރުފަތުރު ކުރުމަކީ ހަނައެކަނީ ބިޔަ ބޮޑެތި ބޯޓުފަހަރު ބަނދެގެން ދުއްވުމެއް ނޫނެއެވެ. އެއީ އެއާ ގުޅިގެން ބަނދަރުތައް ހެދި، މުދާ ބޭލުމަށް ބިނާތައް ގާއިމުކުރެވި، ފަސިންޖަރުން އަރާފޭބުމަށް ބޭނުންވާ މަގަތުފާލަން ފަދަ ބިނާތައް އެކުލެވޭ ކަމެކެވެ.\nއޭގެ އިތުރުން، ބޯޓުފަހަރުގައި އުޅޭ ފަޅުވެރިންނަކީ ވެސް އެ ސިނާއަތުގެ އެންމެ މުހިންމު އެއްބައެކެވެ. "ބޯޓު ދަތުރުކުރާ މީހުން" ނަކީ ރާއްޖޭގައިވެސް އުޅޭ ބައެކެވެ. ފިލިޕިންސަކީ ދުނިޔޭގެ އެންމެ ގިނަ ފަޅުވެރިން ފޮނުވާ ގައުމެވެ. "ސީފެއަރަރސް" ގެ ނަމުން ބައިނަލްއަގުވާމީ މުއާހަދާތަކުގައި ނަންދީފައިވާ ބޯޓުދަތުރުކުރާ ފަޅުވެރިންނަކީ، އެމީހުންގެ ގައުމުގެ ގާނޫނީ އިމުން ބޭރަށް ދާ ބަޔަކަށް ވެފައި، ކަނޑުދަތުރުކުރާ އިރު، އެ އުޅަނދު ދަތުރުކުރަމުން ދަނީ ބައިނަލްއަގުވާމީ ކަނޑުގައި ކަމަށް ވުމުން، އެއްވެސް ގައުމެއްގެ ގާނޫނުގެ ހިމާޔަތް ނުލިބޭ ބައެކެވެ. އެހެންކަމުން އެމީހުންގެ ރައްކާތެރިކަމާ ސަލާމަތަކީ ހަމައެކަނި ބައިނަލްއަގުވާމީ މުއާހަދާތަކުން ކަށަވަރުކޮށްދޭ އެއްޗެކެވެ. ނަމަވެސް އެއްވެސް ކަހަލަ ލޯއެންފޯސްމެންޓްގެ އިދާރާއެއް ނެތުމުން، އެމީހުންނާ މެދު އިހާނެތިކޮށް ހިތުމަކީ މިހާރުވެސް ހިނގަމުންދާ ކަމެކެވެ.\nއާގުބޯޓުފަހަރު އަންދަނީ ކަޅުތެލެވެ. އޭގެ ސަބަބުން އަރާ ދުމުން، ދުނިޔޭގެ ތިމާވެއްޓަށް ގެއްލުންވާތީ، މިހާރު އެފަދަ ދުންނާރާގޮތަށް އިންޖީނު ތަރައްގީ ކޮށްފައިވެއެވެ. އަދި ދުނިޔެއިން ތެޔޮ ހުސްވާ ދުވަސް ކައިރިވާތީ، ބޯޓުފަހަރުދުއްވުމަށް އެހެނިހެން މާއްދާތައް ބޭނުން ކުރުމަށް ދިރާސާކޮށް ތަހުލީލުކުރެވެމުން ދެއެވެ. އެގޮތުން މިހާރު ސޯލާ (އަވި) ހަކަތައިގެ އެހީއާއި، ވައިގެ އެހީ ބޭނުންކުރާ އިންޖީނު އުފައްދާފައިވެއެވެ. އަދި މުޅިން ސާފު މާއްދާއެއް ކަމަށްވާ ހައިޑްރިޖަން، ތެލެއްގެ ގޮތުގައި ބޭނުންކުރާ އިންޖީނުއަޅައިގެން ހާއްސަކޮށް ފެރީބޯޓު އުފައްދާފައިވެއެވެ. މުސްތަގުބަލުގައި މި ބާވަތުގެ ތެޔޮ (ފުއެލް) ވެގެން ދާނީ ހަކަތަ އުފެއްދުމަށް ބޯޓުފަހަރުގައި ބޭނުންކުރާ އެންމެ އާންމު މާއްދާއަށެވެ.\nއެހެންކަމުން، ކަނޑުދަތުރުފަތުރުކުރުމަކީ ވަރަށް ގިނަ ދާއިރާތަކެއް އޭގައި ހިމެނޭ ސިނާއަތެކެވެ. އަދި އޭގެ އަސަރު ދުނިޔޭގެ ހުރިހާ ގައުމަކަށް ކުރާ ސިނާއަތެކެވެ. ވަކިން ހާއްސަކޮށް، ކަނޑުގެ އައްސޭރީގައި، ނުވަތަ ކަނޑުގެ މެދުގައި އޮންނަ ގައުމުތަކުން، ކަނޑުދަތުރުކުރުމަށް އިތުރު އަހަންމިއްޔަތެއް ދީގެން، އެކަމާގުޅޭ ބިނާތައް، ދުރާލާ ތައްޔާރުކުރުމަކީ ގައުމުގެ ތަރައްގީއާ ސީދީ ގުޅުންހުރި ކަމެކެވެ.\nއިތުރު ލިޔުންތައް ރޯދަ ޚާއްސަ ސައިންސް އެންޑް ޓެކްނޮލޮޖީ


Iyye ekanives 4800 ah vure gina Fathuruverin Rajje zuyaaraiy kuri - vNews.mv\nއިއްޔެ އެކަނިވެސް 4800އަށް ވުރެ ގިނަ ފަތުރުވެރިން ރާއްޖެ ޒިޔާރަތްކުރި\nމަރްޔަމް ލީން 15 February 2021, 14:53\nއިއްޔެ އެކަނިވެސް 4800އަށް ވުރެ ގިނަ ފަތުރުވެރިން ރާއްޖެ ޒިޔާރަތްކޮށްފައިވާކަމަށް ޓުއަރިޒަމް މިނިސްޓްރީން ބުނެފިއެވެ.\nޓުއަރިޒަމް މިނިސްޓްރީގެ ތަފާސްހިސާބުތައް ދައްކާގޮތުން އިއްޔެ ރާއްޖެއަށް 4856 ފަރުތުވެރިން ޒިޔާރަތްކޮށްފައިވެއެވެ. މިއާއެކު މިމަހުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު ވަނީ 46،809 އަށް އަރާފައެވެ.\nމިދިޔަ ޖެނުއަރީމަހު ރާއްޖެ ޒިޔާރަތްކޮށްފައިވަނީ 92،103 ފަތުރުވެރިންނެެވެ. މިއާއެކު މިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ ޖުމްލަ އަދަދު ވަނީ، 138،912 އަށް އަރާފައެވެ. މިދިޔަ އަހަރުގެ މިމުއްދަތުގައި ރާއްޖެ ޒިޔާރަތްކޮށްފައިވަނީ، 244،700 ފަތުރުވެރިންނެވެ.\nމިއަހަރުގެ މިހާތަނަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ ރަޝިއާއިންނެވެ. އެގައުމުން 30،499 ފަތުރުވެެރިން ޒިޔާރަތްކޮށްފައިވެއެވެ. ދެން އެންމެ ގިނަ ފަތުރުވެރިން ޒިޔާރަތްކުރި އިންޑިއާއިން 30،295 ފަތުރުވެރިން ޒިޔާރަތްކޮށްފައިވެއެވެ.


Thinadhoo gai vihey ehmaabandu2kudhin maruvejje\nތިނަދޫގައި ވިހެއި އެއްމާބަނޑު ދެ ކުދިން މަރުވެއްޖެ\nތިނަދޫގައި ހުންނަ ޑރ. އަބްދުއްސަމަދު މެމޯރިއަލް ހޮސްޕިޓަލް. އެތަނުގައި ވިހާފައިވާ އެއްމާބަނޑު ދެ ކުދިން އިއްޔެ ވަނީ މަރުވެފައި\nޑރ. އަބްދުއްސަމަދު މެމޯރިއަލް ހޮސްޕިޓަލުގައި ވިހެއި އެއްމާބަނޑު ދެ ކުދިން މަރުވެއްޖެ އެވެ.\nތިނަދޫގައި ހުންނަ ހުވަދު އަތޮޅުގެ އެންމެ ބޮޑު ހޮސްޕިޓަލްގައި ދުވަސް ނުފުރާ ވިހެއި މި ދެ ކުދިން މަރުވީ އިއްޔެގެ ވަގުތެއްގަ އެވެ.\nހޮސްޕިޓަލުން މިއަދު އަވަސް އަށް މައުލޫމާތު ދިން ގޮތުގައި އިއްޔެ މެންދުރެއްހާއިރު ވިހެއި ފުރަތަމަ ކުއްޖާ އުފަންވި އިރުވެސް އޮތީ މަރުވެފަ އެވެ. އަދި ދެވަނަ ކުއްޖާ އިއްޔެ އިރުއޮއްސެނިކޮށް މަރުވީ އެންއައިސީޔޫގައި ފަރުވާ ދެމުން ދަނިކޮށެވެ. ކުދިންގެ މަންމަގެ ހާލު ރަނގަޅެވެ.\nދެވަނަ ކުއްޖާ މަރުވީ އެފަދަ ކުދިންނަށް ފަރުވާ ދެވޭނެ ވަސީލަތްތައް ހޮސްޕިޓަލްގައި ނެތުމުން އެ ކުއްޖާ އިތުރު ފަރުވާ އަށް މާލެ ގެނައުމަށް ތައްޔާރުވަމުން ދަނިކޮށެވެ.\nތިނަދޫގައި މިވަގުތު ހޭނައްތާ ޑޮކްޓަރަކު ވެސް ނެތެވެ. އެހެންވެ އިއްޔެ އެއްމާބަނޑު ދެކުދިން ވިހެއި މީހާ ވިހެއުމުގެ ކަންކަމުގައި ބައިވެރިވުމަށް ގއ. ވިލިނގިލި ހޮސްޕިޓަލްގައި މަސައްކަތް ކުރަމުން ދިޔަ ހޭނައްތާ ޑޮކްޓަރު ތިނަދޫ އަށް ދިއުމަށް މަސައްކަތް ކުރި އެވެ. ނަމަވެސް އޭނާ ދިއުމުގެ ކުރިން އަންހެން މީހާ ވަނީ ވިހާފަ އެވެ.\nތިނަދޫ ޑރ. އަބްދުއްސަމަދު މެމޯރިއަލް ހޮސްޕިޓަލުގައި ބައެއް ދާއިރާތަކުގެ ސްޕެޝަލިސްޓް ޑޮކްޓަރުން ނެތުމުން މަޖިލީހުގައި ތިނަދޫ ތަމްސީލް ކުރާ ދެ މެންބަރުން މީގެކުރިން ވަނީ މަޖިލީހުގައި އެ މައްސަލަ ފެންމަތިކޮށްފަ އެވެ. އެކަމާ ގުޅިގެން ހެލްތު މިނިސްޓަރު އަހްމަދު ނަސީމް މީގެކުރިން ވިދާޅުވީ ތިނަދޫ އަށް ފޮނުވާ ސްޕެޝަލިޓުން ފިލަނީ ކަމަށާއި އެ ހޮސްޕިޓަލަށް ބޭނުންވާ ސްޕެޝަލިސްޓުން ވަރަށް އަވަހަށް ހަމަޖެހޭނެ ކަމަށެވެ.\nގދ. ތިނަދޫ މިނިސްޓްރީ އޮފް ހެލްތު


Amazonge mai eh thanbu kunfunnyya vakivanee | Mihaaru\nއެމެޒޯންގެ މައި އެއް ތަނބު ކުންފުންޏާ ވަކިވާން ނިންމައިފި\n23 އޯގަސްޓް 2020 - 07:42 1 comment\nދުނިޔޭގެ އެންމެ ބޮޑު މަހުޖަނު ޖެފް ބެޒޯސްގެ ކުންފުނިން ވަކިވާން ނިންމާފައި ވަނީ އެމެޒޯންގެ ވޯލްޑްވައިޑް ކޮންޒިއުމާ ޑިވިޝަންގެ ސީއީއޯ ޖެފް ވިލްކީ އެވެ. މީގެ 21 އަހަރު ކުރިން އެމެޒޯންއާ ގުޅުނު ޖެފް އެ މަގާމާ ހަވާލުވީ 2016 ގަ އެވެ.\nމީޑިއާތަކުން ބުނި ގޮތުގައި އޭނާ އަކީ ވިޔަފާރީގެ މައިދާނުގައި އެމެޒޯން މިހާރު އައިސްފައި އޮތް ހިސާބަށް ގެނެސްދިނުމުގައި އެންމެ ބޮޑު ރޯލެއް ކުޅުނު އެކަކެވެ. އަދި ޖެފަކީ އެމެޒޯންގެ ވެރިޔާގެ ބެޒޯސް ފިޔަވައި ދެން އެ ކުންފުނީގެ އެންމެ ނުފޫޒު ގަދަ މީހާ އެވެ.\nAfter more than 20 years at Amazon, it’s time for me to make way for new leaders to take the reins at this remarkable company. https://t.co/6tPAllkKaE\n— Jeff Wilke (@jeffawilke) August 21, 2020\nޖެފް ހުކުރު ދުވަހު ނެރުނު ބަޔާނެއްގައި ބުނި އޭނާ އެމެޒޯނުން ރިޓަޔާކުރާނީ އަންނަ އަހަރުގެ ފުރަތަމަ ކުއާޓަރުގައި ކަމަށެވެ. ޖެފް ބުނި ގޮތުގައި ފާއިތުވި 21 އަހަރު އެމެޒޯން އާ އެކު ވަރަށް ފާހަގަކޮށްލެވޭ ގިނަ މަސައްކަތްތަކެއް ކުރެވި، ބޮޑެތި ކާމިޔާބީތަކެއް ވެސް ހޯދިއްޖެ ކަމަށެވެ. އެހެންވެ ދެން އޮތީ ރަސްމީ ކެރިއަރު ދޫކޮށްލައި، އަމިއްލަ ކަންކަމަށް ވަގުތު ހުސްކުރުން ކަމަށާއި އޭނާ އެމެޒޯން ދޫކޮށްލުމުން އިތުރު ބަޔަކަށް ކުރިއަށް ދާން ވެސް މަގުފަހިވެގެން ދާނެ ކަމަށް ބުނެފައިވެ އެވެ.\nޖެފް އެމެޒޯން އިން ވަކިވާން ނިންމުމާ ގުޅިގެން މުވައްޒަފުންނަށް ފޮނުވި މެއިލެއްގައި ބެޒޯސް ބުނީ އެއީ ކުންފުނި ކާމިޔާބުކޮށް ދިނުމުގައި ވަރަށް ބޮޑު ހިއްސާއެއް ކަމަށެވެ. އަދި ޖެފަކީ "ޓިއުޓާއެއް" ގެ ގޮތުގައި ސިފަކޮށްފައިވެ އެވެ.\n"ޖެފް ވަކިވިޔަސް އޭނާގެ ލެގަސީ އަބަދު ވެސް އެމެޒޯންގައި ދެމިއޮންނާނެ. އޭނާ އަކީ އެމެޒޯން ވަރުގަދަ ކުންފުންޏެއްގެ ހެދުމުގައި އެންމެ ބުރަކޮށް މަސައްކަތްކުރި އެކަކު. އެކަން އަބަދު ވެސް ކުންފުނިން ހަނދާންކުރާނެ،" ބެޒޯސް ބުންޏެވެ.\nއެމެޒޯންގެ ވޯލްޑްވައިޑް ކޮންޒިއުމާ ޑިވިޝަންގެ ސީއީއޯގެ މަގާމުން ޖެފް ރިޓަޔާކުރާތީ ދެން އެ މަގާމާ ހަވާލުވާނީ ކުންފުނީގެ ރީޓެއިލް އޮޕަރޭޝަންސްގެ ވައިސް ޕްރެޒިޑެންޓްގެ މަގާމުގައި ހުރި "ދަ ސްނައިޕާ" ގެ ނަމުން މަޝްހޫރު ޑޭވް ކްލާކެވެ.


Gaumee Championkan Nuva Vana Faharah Ajfan Ah - Vaguthu\nގައުމީ ޗެމްޕިއަންކަން ނުވަ ވަނަ ފަހަރަށް އަޖުފާނަށް\nގައުމީ ބެޑްމިންޓަން މުބާރާތުގެ ފިރިހެން ސިންގަލްސް ފުރަތަމަ ޑިވިޝަނުގެ ޗެމްޕިއަންކަން ނުވަ ވަނަ ފަހަރަށް މުހައްމަދު އަޖުފާން ރަޝީދު ހޯދައިފި އެވެ.\nކުޅިވަރު އެކުވެނި އިންޑޯ ބެޑްމިންޓަން ކޯޓުގައި ކުޅުނު ފައިނަލް މެޗުން އަޖުފާން މޮޅުވީ ޒުވާން ކުޅުންތެރިއާ ނިބާލް އަހުމަދާ ވާދަކޮށެވެ. ނިބާލް އަކީ 2017 ވަނަ އަހަރުގެ ގަައުމީ މުބާރާތުގެ ތިން ވަނަ ހޯދުމަށްފަހު މިދިޔަ އަހަރުގެ ފައިނަލުގައި ވެސް އަޖުފާން އާއި ދެކޮޅަށް ކުޅުނު ކުޅުންތެރިއާ އެވެ.\nމިދިޔަ އަހަރުގެ ފައިނަލުގަައި އަޖުފާން ފަސޭހަކަމާ އެކު ސީދާ ދެ ސެޓުން ނިބާލްގެ މައްޗަށް ކުރިހޯދި ނަމަވެސް މިފަހަރުގެ ފަައިނަލުގައި ޒުވާން ނިބާލް ވަނީ އަޖުފާނަށް ރަނގަޅު ފައިޓެއްދީފަ އެވެ. ފައިނަލް މެޗުގެ ފުރަތަމަ ސެޓު 21-16 އިން ގެންދިޔައީ އަޖުފާނެވެ. ދެވަނަ ސެޓުގައި ދެ ކުޅުންތެރިންގެ ފަރާތުންވެސް ދާދި ހަމަހަމަ ކުޅުމެއް ފެނިގެންދިޔައިރު އެންމެ ފަހު ވަގުތު ތަފާތު ދައްކައި ނިބާލް 21-19 އިން ސެޓު ގެންގޮސް އުއްމީދު އާކުރި އެވެ. މެޗުގެ ފަހު ސެޓުގައި އަޖުފާން ވަނީ އޭނާގެ ތަޖުރިބާގެ ބޭނުން ހިފައި 21-17 އިން ސެޓު ގެންގޮސް މެޗު ކާމިޔާބުކޮށްފައެވެ.\nމި މުބާރާތުގެ އަންހެން ފުރަތަމަ ޑިވިޝަނުގެ ޗެމްޕިއަންކަން މިފަހަރުވެސް ހޯދާފައިވަނީ ފާތިމަތު ނަބާހާ އަބްދުލްރައްޒާގް އެވެ. ނަބާހާ ގައުމީ ތަށި ދިފާއުކޮށްފައިވަނީ ފަައިނަލުގައި އައިމިނަތު ނަބީހާ އަބްދުލްރައްޒާގް ބަލިކުރުމަށްފަހު އެވެ.\nމުބާރާތުގެ މިކްސް ޑަބަލްސް އިވެންޓް ކާމިޔާބުކޮށްފައިވަނީ ހުސެއިން ޒަޔާން ޝަހީދު އާއި ފާތިމަތު ނަބާހާގެ ޕެއާ އިންނެވެ. ފައިނަލުގައި މި ދެކުޅުންތެރިންނާއި ވާދަކުރީ ހަސަން އަފްޝީން ޝަހީމް އާއި ނީލާ އަހުމަދު ނަޖީބްގެ ޕެއާ އެވެ. ފައިނަލް މެޗު ޒަޔާން އާއި ނަބާހާގެ ޕެއާ ކާމިޔާބުކޮށްފައިވަނީ ފަސޭހަކަމާއެކު ސީދާ ދެ ސެޓުންނެވެ.\nމިފަހަރުގެ މުބާރާތުގެ ފިރިހެން ޓީމް އިވެންޓް ބައިގެ ފުރަތަމަ ޑިވިޝަނުގެ ޗެމްޕިއަންކަން ހޯދާފައިވަނީ މިއަހަރު އުފެދުނު ކްލަބެއް ކަމަށްވާ ރިވައިވަލް ސްޕޯޓްސް ކްލަބެވެ. ފުރަތަމަ ޑިވިޝަންގެ ފައިނަލުން ރިވައިވަލް މޮޅުވީ ސީއެސް ސްޕޯޓްސް ކްލަބާ ވާދަކޮށް 17-13 ޕޮއިންޓުންނެވެ.\nމުބާރާތުގެ ދެ ވަނަ ޑިވިޝަން ކާމިޔާބުކުރީ ފައިނަލުގައި ޔުނައިޓެޑް ވިކްޓްރީ (ޔޫވީ)ގެ މައްޗަށް 17-13 ޕޮއިންޓުން ކުރިހޯދައިގެން ކްލަބް އޭދަފުއްޓެވެ.


Curfew gadi hingi fahun balcony gai kulhen hurumun kudakuhjehge gayah fuluhun badi jahaifi – Iru\nކޮވިޑް-19 އަށް އިއްޔެ ޕޮޒިޓިވްވީ 52 މީހުން\nކާފިއު ގަޑި ފާއިތުވި ފަހުން ބެލްކަނީގައި ކުޅެން ހުރުމުން ކުޑަކުއްޖެއްގެ ގަޔަށް ފުލުހުން ބަޑި ޖަހައިފި\nކޮރޯނާވައިރަހާ ގުޅިގެން ކެންޔާގައި ކަނޑައަޅާފައި އޮންނަ ކާފިއު ގަޑި ފާއިތުވެފައި އޮއްވައި ބެލްކަނީގައި ކުޅެން ހުރުމުން، ފުލުހުން ކުޑަކުއްޖެއްގެ ގަޔަށް ބަޑި ޖަހައި މަރާލައިފިއެވެ. އެގޮތުން 13 އަހަރުގެ ޔާސިން މޯޔޯ ކުޅެން ހުރީ ކާފިއު ވަގުތު ކަމަށްވާ ރޭގަނޑު7ޖެހިތާ 20 މިނިޓު ވެފައި ވަނިކޮށެވެ.\nހޯމަ ދުވަހު ހިނގި މި ހާދިސާގައި ޔާސިންގެ ބަނޑަށް ބަޑިޖެހުމުން، އޭނާ ވަނީ ވަގުތުން ހޮސްޕިޓަލަށް ގެންގޮސްފައެވެ. އެހެންނަމަވެސް، އޭގެ އަނެއް ދުވަހު އޭނާ ވަނީ މަރުވެފައި ކަމަށް ހޮސްޕިޓަލުން ވަނީ ރިޕޯޓު ކޮށްފައެވެ. މިކަމާ ގުޅިގެން ކެންޔާގެ ރަސްމީ ފަރާތްތަކުން އަންނަނީ މި މަރު ތަޙުޤީޤު ކުރަމުން ކަމަށް ޚަބަރުތައް ބުނެއެވެ.\nމި ހާދިސާ ހިނގާފައި މިވަނީ، އެ ޤައުމުގައި ކާފިއު އިޢުލާނު ކުރުމާއެކު ފުލުހުން ބާރުގެ ބޭނުން ނަހަމަ ގޮތުގައި ހިފަމުން އަންނަ ކަމަށް ރައްޔިތުން ޝަކުވާ ކުރަމުން އަންނަނިކޮށެވެ. އެގޮތުން، ފުލުހުން ޗާބޫކާއި ކުއްތާ ބޭނުން ކޮށްގެން، ކާފިއުއާ ޚިލާފުވާ ކަމަށް ޝައްކުކުރެވޭ އާންމުންނަށް އަނިޔާ ކުރާ ވީޑިއޯތަކެއް ވެސް ވަނީ މީސްމީޑިއާގައި އާންމުވެފައެވެ.\nއެހެންނަމަވެސް، ފާހަގަ ކޮށްލަން ޖެހޭ ކަމަކީ، ކެންޔާގައި މިހާތަނަށް ފެނިފައިވަނީ ކޮވިޑް-19 ގެ އެންމެ 50 ކޭހެވެ. އަދި މަރުވެފައިވަނީ އެންމެ މީހެކެވެ. ނަމަވެސް ޓެސްޓު ކިޓު ލިބުން ދަތިވުމާ ގުޅިގެން، އެ ޤައުމުގައި ކާފިއު އިޢުލާނު ކޮށްފައިވަނީ މިދިޔަ ހުކުރު ދުވަހެވެ.\nކޮރޯނާވައިރަސް އަށް ބޭސްހިފައިގެން އައި ބޯޓްއެއް ވެއްޓިއްޖެ\nކުއީން އެލިޒަބަތުގެ އަރިސް މަސައްކަތު މީހެއް ކޮވިޑް-19އަށް ފައްސިވެއްޖެ


Amilla pre school thakaai quran class thakun maalee ehee edhen huluhuvaalaifi | Mihaaru\nއަމިއްލަ ޕްރީ ސްކޫލްތަކާއި ގުރުއާން ކްލާސްތަކުން ފައިސާގެ އެހީއަށް އެދެން ހުޅުވާލައިފި\n30 ޖޫން 2020 - 22:01 10 comments\nކޮވިޑް-19އާ ގުޅިގެން ގުރުއާން ކްލާސްތަކާއި އަމިއްލަ ޕްރީ ސްކޫލްތަކާއި ކޮމިއުނިޓީ ޕްރީ ސްކޫލްތަކަށް ދިމާވެފައިވާ މާލީ ދަތިކަމުން އަރައިގަތުމަށް އެ ތަންތަނަށް އެހީދޭން ސަރުކާރުން ނިންމައިފި އެވެ.\nއެޑިއުކޭޝަން މިނިސްޓްރީން ކުރި އިއުލާނެއްގައި ބުނީ ގުރުއާން ކްލާސްތަކާއި ޕްރީ ސްކޫލްތަކާއި ކޮމިއުނިޓީ ޕްރީ ސްކޫލްތަކަށް އެހީ ދޭނީ ޒަކާތު ފަންޑުން ކަމެވެ.\nއެ ތަންތަނަށް 1.5 މިލިއަން ރުފިޔާގެ ފައިސާގެ އެހީއެއް ޚާއްސަ ކޮށްފައިވާ ކަމަށް އެޑިއުކޭޝަން މިނިސްޓްރީން ބުންޏެވެ. މީގެ ތެރެއިން ގުރުއާން ކްލާސްތަކަށް ދެނީ ފަސް ލައްކަ ރުފިޔާ އެވެ. އަމިއްލަ ޕްރީ ސްކޫލްތަކާއި ކޮމިއުނިޓީ ޕްރީ ސްކޫލްތަކަށް ކަނޑައަޅާފައި ވަނީ އެއް މިލިއަން ރުފިޔާ އެވެ.\nއެހީ ބޭނުންވާ ތަންތަނުން އެ ކަމަށް އެދި ހުށަހަޅަންޖެހެނީ އެޑިއުކޭޝަން މިނިސްޓްރީގެ އިއުލާނުގައިވާ ގޮތުން އަންނަ މަހުގެ 15 ވަނަ ދުވަހުގެ މެންދުރު 12 ޖެހުމުގެ ކުރިންނެވެ.\nއެހީ ދިނުމަށް ހަމަޖެހިފައިވާ ފަރާތްތަކާއި އެ ފަރާތްތަކުގެ ޝަރުތުތައް އަދި އެހީ ދިނުމަށް ހަމަޖެހިފައިވާ މިންވަރު ވެސް މިނިސްޓްރީން ވަނީ އާންމުކޮށްފަ އެވެ.\nއެ އުސޫލުގައިވާ ގޮތުން، އެހީ ލިބޭނީ އެޑިއުކޭޝަން މިނިސްޓްރީގައި ރަޖިސްޓަރީ ކޮށްގެން ހިންގާ ގުރުއާން ކްލާސްތަކަށެވެ. އަމިއްލަ ޕްރީ ސްކޫލުތަކާއި ކޮމިއުނިޓީ ޕްރީސްކޫލުތަކަކީ ޕެންޝަން އޮފީހުގައި ރަޖިސްޓަރީ ވެފައިވާ ތަންތަނަށް ވާން ޖެހެ އެވެ. އަދި މިދިޔަ އަހަރުގެ އަހަރީ ރިޕޯޓު އެޑިއުކޭޝަން މިނިސްޓްރީ އަށް ހުށަހަޅާފައިވާ ޕްރީ ސްކޫލަކަށް ވެސް ވާން ޖެހެ އެވެ.\nއެ މިނިސްޓްރީން ބުނިގޮތުގައި، ސްކޫލްތަކަށް ފައިސާ ދޭއިރު، ފައިސާ ދޭން ޖެހޭ ދަރިވަރުން ކަނޑައަޅާނީ މީމިސް ސިސްޓަމް މެދުވެރިކޮށެވެ. ހުރިހާ ދަރިވަރުން ވެސް މީމިސް ގައި ރަޖިސްޓްރީ ވާން ޖެހެ އެވެ. ރަޖިސްޓަރީ ނުވާ ކުއްޖެއް ނަމަ މިއަދުން ފެށިގެން ހަތް ދުވަހުގެ ތެރޭގައި އެ ކަން ފުރިހަމަ ކުރުމުގެ ފުރުސަތު ވެސް އެޑިއުކޭޝަން މިނިސްޓްރީން ދީފައި ވެ އެވެ.\nމިނިސްޓްރީން ބުނީ އެހީ ލިބޭނީ އުމުރުން 18 އަހަރުން ދަށުގެ ކުދިންނަށް ކިޔަވައިދޭ، މިދިޔަ އަހަރުގެ އަހަރީ ރިޕޯޓު މިނިސްޓްރީ އަށް ހުށަހަޅާފައިވާ ގުރުއާން ކްލާސްތަކަށް ކަމަށެވެ.\nކޮވިޑް-19އާ ގުޅިގެން ދަރިވަރުންނަށް ކޮށްފައިވާ އަސަރު ހާމަކޮށް، އެޑިއުކޭޝަން މިނިސްޓްރީން އާންމު ކޮށްފައިވާ ރިޕޯޓުގައި، އަމިއްލަ ސްކޫލުތަކުގެ ތެރެއިން ޕްރީ ސްކޫލު ހިންގާ ތަންތަނަށް ވަރަށް ބޮޑަށް އަސަރުކޮށްފައިވާ ކަމަށް ބުނެފައި ވެ އެވެ. މާލެ ސަރަހައްދުން މަދުވެގެން އަމިއްލަ ތިނެއް، ކޮމިއުނިޓީ ދެ ޕްރީ ސްކޫލަކުން އެހީތެރިކަމަށް އެދިފައިވާ ކަމަށް ވެސް އެ މިނިސްޓްރީން ބުނެ އެވެ. އެ ފަސް ސްކޫލުގައި އެކަނި ވެސް 1،745 ދަރިވަރުން ތިބޭ ކަމަށާއި އަމިއްލަ ޕްރީ ސްކޫލްތަކުގައި 8،000 އަށް ގާތް ކުރާ އަދަދަކަށް ދަރިވަރުން ތިބޭނެ ކަމަށް ރިޕޯޓުގައި ވެ އެވެ.\nއިތުރު ލިޔުންތައް އެޑިއުކޭޝަން މިނިސްޓްރީ ޒަކާތު ފަންޑް ސަރުކާރު ތައުލީމް


Bridge highway gai3car accident vejje | Mihaaru\nބްރިޖް ހައިވޭގައި އެކްސިޑެންޓުވި ތިން ކާރު\n24 ސެޕްޓެމްބަރ 2019 - 15:22 19 comments\nފުލުހުން ބުނީ މެންދުރު ފަހު 2:15 ހާއިރު މި އެކްސިޑެންޓް ހިނގީ ހައިވޭގައި މާލޭން ހުޅުމާލެ އަށް ދާ ފަޅީގައި ކަމަށެވެ. މި އެކްސިޑެންޓްގައި ހިމެނޭ ތިން ކާރަކީ ވެސް ޓެކްސީ ކުރަން ބޭނުންކުރާ އެއްޗިއްސެވެ.\nއެކްސިޑެންޓްގައި ތިން ކާރަށް ވެސް ވަނީ އެކި ވަރުގެ ގެއްލުން ވެފަ އެވެ. ފުލުހުން ބުނީ ތިން ކާރުގެ ޑްރައިވަރުންގެ އަތުގައި ވެސް ލައިސަންސް އޮންނަ ކަމަށާއި އެކްސިޑެންޓުގެ މައްސަލަ އިތުރަށް ތަހުގީގުކުރަމުން އަންނަ ކަމަށެވެ.\nހައިވޭ ހިމެނޭ ސަރަހައްދުގެ ދަގަނޑު ފެންސުން ދަބަރު ކަހައި އަލުން ދަވާދު ލުމާއި ޑިވައިޑާތައް ކޮންކްރީޓަށް ބަދަލު ކުރުމުގެ މަސައްކަތް ކުރުމަށް ވެސް މަގުގައި ކޯން ބަހައްޓައިގެން މި ދުވަސްވަރު މަސައްކަތްކުރެ އެވެ.\nބްރިޖް ހައިވޭގައި މީގެ ކުރިން ވެސް އެކި ވަރުގެ އެކްސިޑެންޓްތައް ހިނގާފައިވެ އެވެ. ނަމަވެސް ފަހަކަށް އައިސް އެކްސިޑެންޓްތައް މަދެވެ.\nއިތުރު ލިޔުންތައް އެކްސިޑެންޓް ސިނަމާލެ ބްރިޖު މަގުމަތީގެ އެކްސިޑެންޓް ޓްރެފިކް


Evvumugai Yameen dhekkevi vaahaka akun majileehah kulli massala eh\nއެއްބަސްވުންތައް އެފުށުން މިފުށަން ޖަހާނެކަމަށް ޔާމީން ވިދާޅުވުުމުން މަޖިލީހަށް ކުއްލި މައްސަލައެއް\nއިިދިކޮޅު ޕާޓީތަކުގެ އެއްވުމުގައި ކުރީގެ ރައީސް އަބްދުﷲ ޔާމީން ވާހަކަފުޅު ދައްކަވަނީ: އެ އެއްވުމުގައި އެމަނިކުފާނު ދެއްކެވި ވާހަކަފުޅާ ގުޅިގެން މަޖިލީހަށް ކުއްލި މައްސަލައެއް ހުށަހަޅުއްވައިފި -- ފޮޓޯ: އަހުމަދު ޝުރާއު | އަވަސް\nމިދިޔަ ބުރާސްފަތި ދުވަހުގެ ރޭ ކާނިވާ ސަރަހައްދުގައި އިދިކޮޅު ދެ ޕާޓީން ބޭއްވި އެއްވުމުގައި އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން ދެއްކެވި ވާހަކަފުޅާ ގުޅިގެން ރައްޔިތުންގެ މަޖިލީހުގެ މިއަދުގެ ޖަލްސާއަށް ކުއްްލި މައްސަލައެއް ހުށަހަޅައިފި އެވެ.\nކާނިވާ ސަރަހައްދުގައި ޕީޕީއެމާއި ޕީއެންސީން ބޭއްވި އެއްވުމުގައި ރައީސް ޔާމީން ވަނީ އިދިކޮޅު ފަރާތްތަކަށް ވެރިކަން ލިބޭ ދުވަހަކުން ދައުލަތުގެ ހަރު މުދާ ވިއްކާ ގޮތަށް މި ސަރުކާރުން ވެފައިވާ އެއްބަސްވުންތައް "އެފުށުން މިފުށަށް" ޖައްސަވާނެ ކަމަށް ވިދާޅުވެފަ އެވެ. ސަރުކާރާއި މަޖިލީހުގެ ގިނަ ނިންމުންތަކަށް ޔާމީން ފާޑުވިދާޅުވެފައިވެ އެވެ.\nޔާމީންގެ އެ ވާހަކަފުޅާ ގުޅިގެން މިއަދު ކުރިއަށްދާ މަޖިލީހުގެ ޖަލްސާއަށް ކުއްލި މައްސަލައެއް ހުށަހެޅުއްވީ ފޭދޫ ދާއިރާގެ އެމްޑީޕީގެ މެންބަރު މުހައްމަދު ނިހާދެވެ. އެ މައްސަލަ ބަލައިގަންނަން މަޖިލީހުން ފާސްކުރީ ވޯޓުގައި ބައިވެރިވެވަޑައިގެންނެވި 60 މެންބަރުންގެ 54 މެންބަރުންގެ އަގުލަބިއްޔަތުންނެވެ. ކުއްލި މައްސަލަ ބަލައިގަތުމާ ދެކޮޅަށް ހަ މެންބަރަކު ވޯޓު ދެއްވި އެވެ.\nކުއްލި މައްސަލަ ހުށަހަޅުއްވަމުން ފޭދޫ ދާއިރާގެ މެންބަރު ނިހާދު ވިދާޅުވީ ރައީސް ޔާމީން ނިސްބަތްވާ ޕާޓީތަކުން ބޭއްވި އެއްްވުމެއްގައި އެމަނިކުފާނަށް ބާރެއް ލިބިވަޑައިގަންނަވާ ދުވަހަކުން ސަރުކާރުގެ އެއްބަސްވުންތައް "އެފުށުން މިފުށަށް" ޖަހާނެ ކަމަށް ވިދާޅުވުމަކީ ދައުލަތަށް އިންޒާރު ދެއްވުން ކަމަށެވެ. އަދި ވިދާޅުވީ ރައީސް ޔާމީންގެ ސަރުކާރުން ދިވެހި ދައުލަތަށް ގެއްލުންވާ ގޮތަށް އެތައް އެއްބަސްވުމެއް ގާއިމުކޮށްފައިވާ ފަރާތަކުން މިފަދަ ވާހަކަތައް ދެއްކުމަކީ ނުރައްކަލެއް ކަމަށެވެ.\nރައީސް ޔާމީންގެ އެ ވާހަކަފުޅާ ގުޅިގެން މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވެސްް ވަނީ ފާޑުވިދާޅުވެފަ އެވެ. އެ ގޮތުން އެއްބަސްވުންތައް "އެފުށުން މިފުށަށް" ޖެހުމަކީ ރައްޔިތުން ޔާމީނަށް ވެރިކަން ނުދޭނެ ސަބަބެއް ކަމަށް ނަޝީދު ވިދާޅުވި އެވެ. އަދި ޔާމީންގެ ސަރުކާރުން ދައުލަތުގެ މާލިއްޔަތަށް ގެއްލުން ވާނެ ގޮތަށް އެތައް އެއްބަސްވުމެއް ގާއިމު ކުރި ކަމަށް ނަޝީދު ވިދާޅުވި އެވެ.\nރައީސް އަބްދުﷲ ޔާމީން އެމްޑީޕީ ރައީސް މުހައްމަދު ނަޝީދު + ޕީޕީއެމް ރައްޔިތުންގެ މަޖިލިސް ޕީޕަލްސް ނޭޝަނަލް ކޮންގްރެސް - ޕީއެންސީ


America In Raajje Ah Kandaelhi Safeeru Magaamaa Havaalvehjje - Vaguthu\nއެމެރިކާ އިން ރާއްޖެ އަށް ކަނޑައެޅި ސަފީރު މަގާމާއި ހަވާލުވެއްޖެ\nއެމެރިކާ ސަރުކާރުން ރާއްޖެ އާއި ސްރީ ލަންކާ އަށް ކަނޑައަޅާފައިވާ ސަފީރު އެލައިނާ ޓެޕްލިޓްޒް\nއެމެރިކާ ސަރުކާރުން ރާއްޖެ އާއި ސްރީ ލަންކާ އަށް އާ ސަފީރެއް މިއަދު ކަނޑައަޅައި އޭނާ އަށް އެ މަގާމުގެ ފަތްކޮޅު ހަވާލުކޮށްފިއެވެ.\nއެމެރިކާ އިން ރާއްޖެ އަށް އަލަށް ކަނޑައެޅީ ނޭޕާލުގައި މިހާތަނަށް އެމެރިކާ ސަފީރެއްގެ ގޮތުގައި ހުންނެވި އެލައިނާ ޓެޕްލިޓްޒް އެވެ.\nއެލައިނާ، މަގާމުގެ ހުވާ ކުރެއްވީ އެމެރިކާގެ އަންޑަ ސެކްރެޓަރީ ޑޭވިޑް ހޭލްގެ ކުރިމަތީގަ އެވެ.\nއެލައިނާ ވަނީ އެމެރިކާގެ ހާރިޖިއްޔާގެ މުހިންމު މަގާމުތަކެއް މީގެ ކުރިން އަދާކުރައްވާފައެވެ. އޭނާ މިހާތަނަށް އަފްޣާނިސްތާނާއި ޕާކިސްތާނާއި ބަނގުލަދޭޝްގެ އިތުރުން މެދުތެރޭ އޭޝިއާގެ ގައުމުތަކުގައި އެމެރިކާގެ ޑިޕްލޮމެޓެއްގެ ގޮތުގައި މަސައްކަތް ކުރައްވާފައިވެއެވެ.\nއެލައިނާ މިއަދު މަގާމާއި ހަވާލުވެ ވަޑައިގެންނެވި ނަމަވެސް ސްރީލަންކާ އަށް ވަޑައިގެން މަގާމުގެ ޒިންމާތައް އަދާކުރައްވަން ފައްޓަވާނެ ދުވަހެއް އަދި އެމެރިކާ ސަރުކާރުން ހާމައެއް ނުކުރެއެވެ.\nއެމެރިކާއިން ސްރީލަންކާއާއި ދިވެހިރާއްޖެއަށް ކަނޑައަޅާފައި ހުންނެވި ސަފީރުގެ މަގާމު އެންމެ ފަހުން އަދާކުރެއްވީ އަތުލް ކެޝަޕް އެވެ. އޭނާ ސަފީރުކަމުގެ މަގާމުން ވަކިކުރުމުން މިދިޔަ ޖުލައި މަހު ވަނީ ގައުމަށް ވަޑައިގެންފައެވެ. ކެޝަޕް ސަފީރު ކަމަށް އައްޔަން ކުރެއްވީ 2016 ވަނަ އަހަރުގެ އޮގަސްޓް މަސް ތެރޭގައެވެ.\nކެޝަޕް ފާހަގަ ކުރެވެނީ ވަރަށް ފާޅުކަން ބޮޑުގޮތެއްގައި ސަރުކާރަށް ފާޑުވިދާޅުވި ބޭފުޅެއްގެ ގޮތުގައެވެ. އެއީ ޑިޕްލޮމެޓުންގެ ސިފައެއް ނޫންކަމަށް ބުނެ ބައެއް ފަރާތްތަކުން އޭނާ އަށް ފާޑުކިޔާފައި ވެއެވެ.\nއޮކްޓޯބަރ 23, 2018 14:42\nއެމެރިކާގެ އާ އެމްބެސެޑަރަކު ރާއްޖެ އަށް ކަނޑައެޅުން އެއީ ހެޔޮ ފާލެކޭ ޔޫއެސް އާއި ރާއްޖެ އާއި ދެމެދު ޑިސްޓެންސް ވެގެން ދިޔައީ ކުރީގައި އެމެރިކާ އެމްބަސޭ އަކަށް ހުރި މީހަކު ކޮރަޕްޓް ފައިސާ ބޭނުން ކޮށްގެން ވަކި ފަރާތަކަށް ޖެހުމުންނޭ މަމެން އުއްމީދު ކުރަމޭ ނިއު އެމްބަސޭ މިގޮތް ނުވާނެ ކަމަށް އައި އޭމް ޓަޔަރޑް އޮފް ހެވިންގް ހާރޑް ޓޯކް ވިދް ފޮރިންގް ޑިޕްލޮމެޓްސް ޔޫއާރ ސޯފާރ އަވޭ ފްރޮމް މީ ސޯފާރ އައި ޖަސްޓް ކާންޓް ސީ އޯލް ރައިޓް...\nއޮކްޓޯބަރ 23, 2018 22:51\nފައްޅި ޕްރޮޖެކްޓް ހިންގާދޭން ސަފީރަކުވެސް މިހާ އަވަހަށް. ޢަދި ހުރީ ޔާމީން. ފަޅި އެޅޭނީ އިބޫ އައިމަ


Hayyaru kuri 19 bidheyseen Immigration ge bandhun minivan kuran court ah | Mihaaru\nބ.ބޮޑުފިނޮޅުގައި ރިޒް ކުންފުނިން މަސައްކަތްކުރަން ގެންގުޅުނު ބިދޭސީން: އެރަށުގައި ހަމަނުޖެހުން ހިންގި 19 ބިދޭސީން އިމިގްރޭޝަންގެ ބަންދުން ދޫކުރަން ކޯޓަށް ވަނީ ހުށަހަޅާފައި -- ފޮޓޯ/ޕޮލިސް\nހައްޔަރުކުރި 19 ބިދޭސީން އިމިގްރޭޝަންގެ ބަންދުން މިނިވަންކުރަން ކޯޓަށް ހުށަހަޅައިފި\n04 އޯގަސްޓް 2020 - 11:00 18 comments\nސީލް މޯލްޑިވްސް އިން ބޮޑުފިނޮޅުގައި ތަރައްގީކުރާ ރިސޯޓްގެ މަސައްކަތަށް ރައްޔިތުންގެ މަޖިލީހުގެ މިލަންދޫ ދާއިރާގެ މެމްބަރު އަލީ ރިޒާގެ ރިޒް ކުންފުނިން އެރަށުގައި ގެންގުޅުނު 179 ބިދޭސީންނަށް މުސާރަ ނުދިނުމުން ހިންގި ހަމަނުޖެހުންތަކަށް ފަހު 19 ބިދޭސީއަކު ފުލުހުން ހައްޔަރުކުރި އެވެ. ފުލުހުންގެ ބަންދުން ދޫކޮށްލުމަށް ފަހު އިއްޔެ އެ މީހުން ވަނީ އިމިގްރޭޝަންގެ ބެލުމުގެ ދަށުގައި ހުންނަ ހުޅުމާލޭ ޑިޓެންޝަން ސެންޓަރަށް ބަދަލުކޮށްފަ އެވެ.\nއެ 19 ބިދޭސީންގެ ވަކީލުން ނެރުނު ބަޔާނުގައި ބުނީ ފުލުހުންގެ ބަންދުން އެ މީހުން ދޫކޮށްލަން ޖެހުނީ އެ މީހުންގެ މައްޗަށް ކުރި ތުހުމަތުތަކާ ގުޅިގެން ގާނޫނުގައި ބުނާ މުއްދަތުގެ ތެރޭގައި ދައުވާ އުފުލާފައި ނުވާތީ ކަމަށެވެ. އަދި އެ މީހުން އިމިގްރޭޝަނާ ފުލުހުން ހަވާލުކުރީ ޑީޕޯޓް ކުރުމަށްޓަކައި ކަމަށާއި އެކަމަކު އިމިގްރޭޝަންގެ ގާނޫނާ ޚިލާފްނުވާ ބަޔަކު ނުރުހުމުގައި ރާއްޖެއިން ފޮނުވާލަން އިމިގްރޭޝަނާ ހަވާލުކުރުމުގެ ބާރު ފުލުހުންނަށް ނޯންނާނެ ކަމަށް ވެސް އެ ބަޔާނުގައިވެ އެވެ.\nމީގެ އިތުރުން ޖަލުތަކާއި ޕެރޯލްގެ ގާނޫނު އޮތް ގޮތުން މީހުން ބަންދުކުރެވޭ މަރުކަޒުތަކުގެ ތެރޭގައި އިމިގްރޭޝަންގެ ޑިޓެންޝަން ސެންޓަރު ނުހިމެނޭއިރު، އެ ގާނޫނުގައި ނުހިމެނޭ ތަނެއްގައި ބަޔަކު ބަންދު ކުރުމަކީ އެންޓި ޓޯޗާގެ ގާނޫގައި ބުނާ ޓޯޗާގެ އަމަލެއް ކަމަށް ވެސްއެ ބަޔާނުގައިވެ އެވެ. އެހެންވެ، އެ 19 ބިދޭސީން ބަންދުގައި ބައިތިއްބަނީ ގާނޫނާ ޚިލާފަށް ކަމަށާއި ހެބިއަސް ކޯޕަސްގެ މައްސަލައެއް ކްރިމިނަލް ކޯޓަށް ހުށައެޅީ އެހެންވެގެން ކަމަށް ވަކީލުން ބުނެ އެވެ.\nއެ ބަޔާނުގައިވާ ގޮތުން އެ މީހުން ފުލުހުންގެ ބަންދުން ދޫކޮށްލުމަށް ފަހު ޑީޕޯޓްކުރަން އިމިގްރޭޝަނާ ހަވާލުކުރަން ފުލުހުން ނިންމީ ވަކީލުންނަށް ވެސް އެންގުމެއް ނެތި އެވެ. އަދި އެކަމާ ގުޅިގެން އިމިގްރޭޝަނާ ބައްދަލު ކުރަން މަސައްކަތް ކުރުމުންއެ ފުރުސަތު ނުދިން ކަމަށް އެ ބަޔާނުގައިވެ އެވެ.\nބޮޑުފިނޮޅުގައި ރިޒް ކުންފުނިން ގެންގުޅުނު 170 ބިދޭސީން އިމިގްރޭޝަންގެ ބެލުމުގެ ދަށަށް ގެންގޮސް މިހާރު ވަނީ ހުޅުމާލެއަށް ގެނެސްފަ އެވެ.\nއެ ބިދޭސީންނާ ހަވާލުވާން ރިޒްގެ މައްޗަށް ބ. ތުޅާދޫ ކޯޓުން އަމުރެއް ނެރުނަސް، އެކަމަށް އެ ކުންފުނިން އިންކާރުކުރެ އެވެ. އަދި އެ މައްސަލަ މިހާރު ވަނީ ހައި ކޯޓުގައި އިސްތިއުނާފް ކޮށްފަ އެވެ.\nއިތުރު ލިޔުންތައް ބިދޭސީން ކްރިމިނަލް ކޯޓް މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު


Ran fasheh dhiruvaali geriehge bandu operation kohfi\nގެރިއެއް އެއްޗެއް އަނގަޔަށް ލައިގެން\nއިންޑިއާގެ ކަރްނާޓަކާގެ ރަށެއްގައި އާއިލާއެއް ގެންގުޅުނު ގެރިއެއްގެ ބަނޑު އޮޕަރޭޝަން ކުރަން ޖެހިއްޖެ އެވެ. މި ގެރީގެ ބަނޑުގެ ސާޖަރީ ހަދަން ޖެހުނީ ރަން ފަށެއް އޮޅިގެން ކާލެވުނީމަ އެ ނަގަންވެގެންނެވެ.\nގެރީގެ ވެރިމީހާ، ސްރީކާންތު ހެގްޅޭ އާއި އާއިލާ ދިރިއުޅެނީ ހީޕަނަހައްލީ ކިޔާ ރަށެއްގަ އެވެ. އޭނާގެ އަތުގައި ހަތަރު އަހަރުގެ ގެރިއަކާއި ކުޑަ ގެރިއެއް އޮވެ އެވެ.\nމި މީހުންނަކީ ގެރިއަށް އަޅުކަންކުރާ ބަޔަކަށްވާތީ އެފަހަރު މި މީހުން ކުޑަ ގެރި ފެންވަރާ އޭގެ ކަރުގައި މާފައްޗާއި ރަން ފަށެއް އެޅުވި އެވެ. އަދި ފަހުން އެ މާފައްޗާއެކު ރަން ފަށް ނަގާފައި ދެ ގެރީގެ ކުރިމަތީގައި ބޭއްވި އެވެ. އިރުކޮޅެއް ތެރޭގައި ރަން ފަށް ވީނުވީއެއް ނޭނގި ގެއްލުނީ އެވެ.\nއާއިލާގެ މީހުންނަށް ރަން ފަށް ނުފެނިގެން ވަރަށް ހޯދުމަށްފަހު އެންމެ ފަހުން ގެރި، މާތައް ކާލިއިރު ފަށް ދިރުވާލެވުނީ ކަމަށް ޝައްކު ކުރެވުނެވެ.\nމި ހާދިސާ އަށް 35 ވަރަކަށް ދުވަސްވީއިރު ހަމަ ކޮންމެ ދުވަހަކުވެސް އާއިލާގެ އެންމެން މި ގެރީގެ ނަޖިސްތައް ހާވަ އެވެ. ބޮޑުކަމުދާއިރު އެ ފަށް ވެއްޓިދާނެ ކަމުގެ އުއްމީދުގަ އެވެ. ނަމަވެސް އެހާ ދުވަސްވީ އިރުވެސް ފަށް ނުފެނުނީމަ އެންމެ ފަހުން ގެރި ގޮވައިގެން ޖަނަވާރުންގެ ޑޮކްޓަރެއް ކައިރިއަށް ދިޔައީ އެވެ.\nމެޓަލް ޑިޓެކްޓާއެއްގެ އެހީގައި ގެރީގެ ބަނޑުގައި ފަށް އޮތް ކަން ޑޮކްޓަރު ޔަގީން ކޮށްދިނެވެ. އަދި ފަހުން ސްކޭނެއް ހަދައިގެން ބަނޑުގައި އެ ފަށް ހަރުލާފައި އޮތް ތަން ވެސް ބެލި އެވެ.\nފަށް އޮތީ ގެރީގެ ގޮހޮރުގައި ތާށިވެފައި ކަމުން އާއިލާގެ އެދުމުގެ މަތިން ސާޖަރީ ހަދައިގެން ފަށް ނެގީ އެވެ. ގެރި ދިރުވާލީ 20 ގްރާމްގެ ރަން ފަށެއް ނަމަވެސް ނެގިއިރު ފަށުގެ ބަރުދަނުގައި ހުރީ 18 ގްރާމެވެ. ދެ ގްރާމު ރަން ވީ އެސޮރު ބަނޑުތެރޭގަ އެވެ. އެ ނެގޭ ގޮތެއް ނުވި އެވެ.\nރަން ފަށް އަނބުރާ ލިބުނީމަ ގެރީގެ ވެރިމީހާ އާއި އާއިލާ އުފަލުން ތިބި ނަމަވެސް ގެރިއަށް މިހާބޮޑު ވޭނެއް ކުރިމަތިކުރެވުނީތީ އެމީހުން ވަރަށް ދެރަވި އެވެ. މިހާރު ސާޖަރީ އަށް ފަހު ގެރި އަންނަނީ ރަނގަޅު ވަމުންނެވެ.


ވޯޓާ ކުޅޭނަމަ ކޯޓަށް ދާނަން – އިދިކޮޅު - DhiDaily\nނިމިދިޔަ ކައުންސިލް އިންތިހާބުގެ ނަތީޖާ އަނބުރާލަން ވޯޓާއި ކުޅޭ ނަމަ ކޯޓަށް ދާން ތައްޔާރަށް ތިބި ކަމަށް އިދިކޮޅު ކޯލިޝަނުން ބުނެފިއެވެ.\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޕީޕީއެމްގެ ތަރުޖަމާން ހީނާ ވިދާޅުވީ، ނިމިދޔަ ކައުންސިލް އިންތިހާބު ޕީޕީއެމް އިން ކާމިޔާބު ކުރުމުން އެކަން ގަބޫލް ބައެއް ފަރާތްތަކަށް އުނދަގޫ ވާކަމަށެވެ. މީގެ އިތުރުން ހީނާ ވަނީ ވޯޓުން ވައްކަންކޮށް ސަރުކާރުން އިލެކްޝަންސް ކޮމިޝަނަށް ނުފޫޒު ފޯރުވަމުންދާ ކަމަށް ތުހުމަތު ކުރައްވާފައެވެ.\nމީގެ އިތުރުން ހީނާ ވިދާޅުވީ، ރާއްޖޭގެ އެކި ކަންކޮޅު ތަކުން އެކި ކަހަލަ ވޯޓާއި ގުޅޭ ޝަކުވާ ލިބެމުން ދާ ކަމަށާއި، ސަރުކާރުން ވޯޓާއި ކުޅޭނަމަ ކޯޓަށް ދާން ތައްޔާރަށް ތިބިކަމަށްވެސް ހީނާ ވަނީ ވިދާޅުވެފައެވެ.\nހީނާ ވަނީ، އެމްޑީޕީ އަށް ކާމިޔާބު ނުލިބޭ ކަމަށާއި އިންތިހާބު ބޮޑުތަނުން ކާމިޔާބު ކުރީ ޕީޕީއެމް އިން ކަމަށް ވިދާޅުވެ ރައީސް ސޯލިހު މިއަދު ނޫސްވެރިންނާއި ބައްދަލު ކުރައްވާ ދެއްކެވި ވާހަކަތަކަށްވެސް ރައްދު ދީފައެވެ.\nކޯޓަކީ ކޮންބައެއް! ހުރިހާބާރެއް އޮތީ ކޮންބައެއްގެ އަތުގަ؟


ބެލަރުސްގެ އިދިކޮޅު ލީޑަރު ޔޫކްރެއިން ބޯޑަރު ކައިރީ ހައްޔަރުކުރެވިފައި – DhiDaily\nބެލަރުސްގެ އިދިކޮޅު ލީޑަރު ޔޫކްރެއިން ބޯޑަރު ކައިރީ ހައްޔަރުކުރެވިފައި\nޔޫކްރެއިންގެ ބޯޑަރު ހުރަސްކުރުމަށް މަސައްކަތް ކުރަނިކޮށް، ބެލަރުސްގެ އިދިކޮޅު ލީޑަރު މާރިއާ ކޮލެސްނިކޯވާ ހައްޔަރުކޮށްފިކަމަށް ބޯޑަރު އޮފިޝަލުން ވިދާޅުވެއްޖެއެވެ.\nކޮލެސްނިކޯވާ ހައްޔަރުކޮށްފައިވަނީ ރޭގެ ވަގުތެއްގައި، ޔޫކްރެއިންގެ ބޯޑަރު ހުރަސް ކުރުމަށް މަސައްކަތް ކުރަނިކޮށެވެ. އަދި އޭނާ އާއި އެކު އޮޕޮޒިޝަން ކޯޑިނޭޝަން ކައުންސިލްގެ އިތުރު ދެ މީހަކުވެސް ވަނީ ފިލަން މަސައްކަތް ކޮށްފައިވާ ކަމަށް ވަނީ އޮފިޝަލުން ބުނެފައެވެ.\nއޭނާ އާއި އެކު ގެއްލިފައިވާކަމަށް ބުނެފައިވަނީ ޕްރެސް ސެކެޓްރީ އެންޓޮން ރޮޑްނެންކޯވް އަދި އެގްޒެކިޔުޓިވް ސެކެޓްރީ އިވާން ކްރަވްޓްސޯވްއެވެ. މި ދެމީހުންނާއި ކޮލެސްނިކޯވާ ވަނީ މިދިޔަ ހޯމަ ދުވަހު ގެއްލިގެން ހޯދާފައެވެ. މި ދެމީހުން ވަނީ ޔޫކްރެއިންއަށް އެތެރެވެފައި ކަމަށާއި ޔޫކްރެއިންގެ އެންބަސީއިން މިކަން ވަނީ ކަށަވަރުކޮށްދެއްވާފައެވެ.\nކޮލެސްނިކޯވާއާއި ގުޅިގެން މިހާރު ބެލަރުސްގެ ސަރުކާރުން އަންނަނީ ތަހުޤީޤެއް ފެށުމަށް ތައްޔާރުވަމުންނެވެ. ސްޓޭޓް ނޫސް ތަކުން ބުނާ ގޮތުގައި މި ތިން މީހުން ޔޫކްރެއިންއަށް ދިޔުމަށް މަސައްކަތްކޮށްފައިވަނީ ބީއެމްޑަބްލިޔު ކާރެއްގައި އިއްޔެ4ޖެހިއިރު ކަމަށެވެ.\nމިހާރުގެ ރައީސް އެލެގްޒެންޑަރ ލުކާޝެންކޯއަށް ފާޅުގައި އެންމެ ބޮޑަށް ފާޑު ވިދާޅުވާ އެކަކަކީ ކޮލެސްނިކޯވާއެވެ. އަދި ހޯމަ ދުވަހު މާސްކު އަޅައިގެން ތިބި ބަޔަކު އޭނާ ވަގަށް ގެންދިޔަ މައްސަލައިގައި ޖަރުމަނުން އަދި، އިނގިރޭސިވިލާތުން ވަނީ އޭނާ އަށް ވީ ގޮތް އެންގެ ބޭނުންވާ ކަމަށް ފާޅުގައި ބުނެފައެވެ.\nމިޔަންމާރު ބަގާވާތް: މުޒާހަރާގައި އިތުރު ފަސް މަރެއް


Nufoozufoaruvi vaahaka dholhu aharu vandhen sihrukuree dealeh hoadhantha!?\nގާޒީ ހަސަން ފާއިޒު\nނުފޫޒުފޯރުވި ވާހަކަ ދޮޅު އަހަރު ވަންދެން ސިއްރުކުރީ ޑީލެއް ހޯދަންތަ!\n30 އޯގަސްޓް 2021 - 14:40:08\nއެމްއެމްޕީއާރްސީގެ ފައިސާއަށް ހިޔާނަތްތެރިވިކަމުގެ ކުށް ސާބިތުވެގެން ރައީސް އަބުދުﷲ ޔާމީނަށް ފަސް އަހަރުގެ ޖަލު ހުކުމެއް އިއްވީ 28 ނޮވެމްބަރު 2019 ދުވަހު އެވެ. ޖިނާއީ ކޯޓުގެ ފަސް ފަނޑިޔާރުންކަމަށްވާ އަލީ ރަޝީދާއި މުހައްމަދު ޝަކީލާއި މުހައްމަދު ސަމީރު އާއި އަލީ އާދަމާއި ހުސައިން ފާއިޒު ރަޝާދު ހިމެނޭ ބެންޗަކުން ހުކުމް އިއްވިތާ އެއް އަހަރަށްވުރެ ގިނަ ދުވަސް ފަހުން ގާޒީ ފާއިޒު މިވަނީ ރައީސް ޔާމީނަށް އިއްވި ހުކުމަކީ ރަހީނުކޮށްގެން އިއްވި ހުކުމެއްކަމަށް ވިދާޅުވެފަ އެވެ.\nފާއިޒުގެ އެވާހަކައަކީ ކުޑަ ވާހަކައެއް ނޫނެވެ. އެއީ ވަރަށް ބޮޑު ވާހަކައެކެވެ. އެ ދައްކަވަނީ މުޅީ ޝަރުއީ ނިޒާމުގެ ނަޒާހަތްތެރިކަމާ މެދު ސުވާލު ކުރެވޭ ވާހަކައަކަށްވުރެ ބޮޑަށް ހުކުމް އިއްވި ބެންޗުގައި ތިއްބެވި ފަނޑިޔާރުންގެ ނަޒާހަތްތެރިކަމާ މެދު ސުވާލު އުފެއްދޭނޭ ވަހަކަތަކެކެވެ.\nރައީސް ޔާމީނަށް ފަސް އަހަރުގެ ޖަލު ހުކުމް އިއްވި ފަހުން ހަމަ ޖެހިގެން ނުދިދޭކަމަށް ގާޒީ ފާއިޒު ވިދާޅުވާ އޯޑިއޯ ލީކްވެ ރަށުތެރޭގައި ހެސްކިޔާފައި އެ އޯޑިއޯ ދައުރުވާއިރު އުފެދޭ ސުވާލަކީ ހުކުމް ކުރިތާ އެއް އަހަރާއި ނުވަ މަސް ފުރުނު ދުވަހާ ދިމާކޮށް ފާއިޒުގެ އޯޑިއޯ ލީކްވުމުން މިއީ ސުވާލުތައް ފުނިފުންޏަށް އޮއްސާލަންޖެހޭ ސަބަބެއްކަމަށް ފެނެ އެވެ. ސަބަބުތައް ގިނަ ނަމަވެސް ކޮންމެ މީހަކު ވެސް އެ މީހަކު ކަމެއް އެކުރާނީ އޭނާ ބޭނުންވާ ވަގުތެއްގަ އެވެ.\nފަސް އަހަރުގެ ޖަލު ހުކުމެއް ކުރީގެ ރައީސް އަބްދުﷲ ޔާމީންގެ މައްޗަށް އިއްވާފައިވަނީ ބެންޗުގައި ތިއްބެވި ގާޒީން "ރަހީނުކޮށްގެން" ކަމަށް އެމައްސަލަ ބެއްލެވި ފަސް ގާޒީންގެ ބެންޗްގައި ހިމެނިވަޑައިގެންނެވި ގާޒީ ހުސެއިން ފާއިޒް ރަޝާދު ވިދާޅުވާ އޯޑިއޯ އާއެކު ވަރަށް ގިނަ ސުވާލުތަކާއި ޝައްކުތައް އުފެދުނެވެ. ސަބަބަކަށްވީ އެ އޯޑިއޯގައި ފާއިޒު ދައްކާފައިވާ ވާހަކަތަކުގެ ސީރިޔަސްކަމުންނެވެ.\nގާޒީ ފާއިޒް އޭނާގެ ރަހުމަތްތެރިއަކާއި ދެއްކެވި ކަމަށް ބެލެވޭ ވާހަކަތަކެއްގެ އޯޑިއޯއެއް ލީކުވެފައިވާއިރު، ރައީސް ޔާމީންއަށް އިވުނު ހުކުމަކީ ގާޒީ ތަކެއް ރަހީނުކޮށްގެން ބޭއިންސާފުން އިއްވާފައިވާ ހުކުމްތަކެއް ކަމަށް އެއޯޑިއޯގައި އޭނާ އެއްބަސްވެ ވާހަކަ ަދައްކާ އަޑުއިވެއެވެ.\nއެފަދަ ހުކުމެއް އިއްވުމަށް ގާޒީއަކަށް މަޖުބާރު ވާނެ ގޮތެއްގެ ގޮތުގައި ރަހުމަތްތެރިޔާ ބުނާ އަޑުއިވެނީ އެއްގޮތަކީ "ވިކިފައި ހުރުން" ކަމަށެވެ. ނުވަތަ "ވަޒީފާގެ ބިރުވެރިކަން" ކަމަށެވެ. އެކަމަށް ގާޒީ ފާއިޒު ވިދާޅުވެފައިވަނީ އޭގައި ތިން ވަނަ ގޮތެއް ވެސް އޮންނަ ކަމަށެވެ. އެއީ "ގާޒީން ރަހީނުކުރުން" ކަމަށް ސިފަކުރެއްވިއެވެ. އޭނާ ވިދާޅުވީ "ރަހީނު ކުރެވޭނެ ބައިވަރު ގޮތްތައް" ހުންނަ ކަމަށެވެ.\nއެގޮތުން ރަހީނުކުރުމުގެ އަމަލެއް ހިންގުމަށް އޭނާ ގެ ގައިގައި އަތް ނުލިކަމުގައި ވީނަމަވެސް އެހެން މީހަކުވެސް ރަހީނުކޮށްގެން އެފަދަ އަމަލެއް ހިންގިދާނެ ކަމަށް ގާޒީ ފާއިޒު ވިދާޅުވިއެވެ.\n"މިސާލަށް މަގޭ ގައިގާ އަތް ނުލިޔަސް އެހެން މީހުންވެސް ތިބެއޭ" ގާޒީ ފާއިޒް ވިދާޅުވެފައި ވެއެވެ.\nއެ "އެހެން މީހުންނަކީ" އަންހެނުންތޯ ރަހުމަތްތެރިއާ ސުވާލުކުރުމުން، "އަންހެނުންވެސް" ބުނާ އަޑު އިވުމާ އެކު އެ ހުރިހާ އެއްޗެއް ކިޔާ ނުދެވޭނެ ކަމަށް ގާޒީ ވިދާޅުވާ އަޑުވެސް އިވެއެވެ.\nއޯޑިއޯގައި ގާޒީ ފާއިޒް ވިދާޅުވީ، ސިޔާސީ މީހުންނަށް ހުކުމް ކުރުމަކީ ވަރަށް ފާޑެއްގެ ކަމެއް ކަމަށެވެ. އެ ހުކުމަކީ ރަނގަޅަށް ކުރި ހުކުމެއް ނަމަ ރަނގަޅަށް ނިދާލެވެން ޖެހޭނެ ކަމަށާއި، އެ ހުކުމް އިއްވީ ނުބައިކޮށް ކަމަށް ވާނަމަ "ނުވެސް ނިދޭނެ" ކަމަށް ވެސް ފާއިޒް ވިދާޅުވިއެވެ.\n"ސިޔާސީ މީސް މީހުންގެ މައްސަލަ ބެލުމަކީ ވަރަށް ފާޑެއްގެ ކަމެއް. އޭގެ ފަހުން އެމީހަކަށް ނުވެސް ނިދޭނެ. ގޯސްކޮށް ނިންމާފިނަމަ. މަ ނުނިދަމޭ އޭގެ ފަހުން" ގާޒީ ފާއިޒު ވިދާޅުވިއެވެ.\nރައީސް ޔާމީން މައްސަލާގައި ހުކުމްކުރިއިރު އޭނާގެ އަމިއްލަ ރައްކާތެރިކަމަށްއަށްވެސް ވިސްނަން ޖެހުނު ކަމަށް ބުނާ އަޑުވެސް އެއޯޑިއޯއިން އިވެއެވެ. ހުކުމެއް ކުރުމަށްފަހު ވެރިކަން ކުރާ މީހުން ދަނީ ޖަލަށް ކަމަށް އަހަރެމެންނަށް ހީވިނަމަވެސް އެމީހުން ޖަލަށް ނުދާނެކަން ފާހަގަކުރައްވާ ފާއިޒު ވިދާޅުވީ އެހެންނަމަވެސް އެކަން އެނޫން ގޮތަކަށް ކުރެއްވިނަމަ "އަހަރެމެން" ދާނީ ޖަލަށް ކަމަށް އޭނާ ވިދާޅުވެ އެވެ.\nޔާމީނަށް ހުކުމް ކުރީ ނުހައްގުން ނަމަވެސް އެކަން ކުރީ ރަނގަޅަކަށް ކަމަށް ވެސް ގާޒީ ފާއިޒް ވިދާޅުވިއެވެ. ވެރިކަން ކުރާ ފަރާތްތަކުން ލަނީ ޖަލަށް ނޫންކަން ފާހަގަކުރައްވަމުން ގާޒީ ފާއިޒު ވިދާޅުވީ، އެކަން ކުރާ ބައެއްގެ ގަސްތަކީ "ރައީސް ޔާމީން ސިޔާސީ ރޭހުން ބޭރުކޮށްލުން" ކަމަށެވެ. އެއީ އަނިޔާއެއް ކަމަށް އަހަރެމެންނަށް ހީވިނަމަވެސް އެއީ ރައީސް ޔާމީންނަށް ލިބޭ ކާމިޔާބީއެއްގެ ގޮތުގައިވެސް ގާޒީ ވަނީ ސިފަކުރައްވާފައެވެ. އަދި ރައީސް ޔާމީނަށްވެސް ހުރިހާ ކަމެއް އެނގޭނެ ކަމަށް ގާޒީ ފާއިޒް ވިދާޅުވިއެވެ.\nގާޒީ ފާއިޒް ވިދާޅުވީ އޭނާ ދައްކަވަނީ ރަނގަޅު ވާހަކަތަކެއްކަން 2023 ވަނަ އަހަރު އެނގޭނެ ކަމަށެވެ.\nގާޒީ ފާއިޒު ވިދާޅުވީ ރައީސް ޔާމީންގެ މައްސަލާގައި އޭނާ ކުރިކަމެއް ކުރީ ރައީސް ޔާމީންގެ މަސްލަހަތުގައި ކަމަށެވެ. އަދި އެއަށްވުރެ ބޮޑަށް ބުނެދެވެންނެތް ކަމަށް ގާޒީ ވިދާޅުވެއެވެ.\nގާޒީ ފާއިޒް އިތުރަށް ވިދާޅުވީ އޭނާ ވާހަކަ ދެއްކެވީ "އެކިތަންތަނުން އެކިތަންތަންކޮޅު" ކަމަށާއި އެހުރިހާ ވާހަކައެއް ގުޅުވާލުމުން އިތުރު ކަންކަން އެނގިގެންދާނެ ކަމަށެވެ.\nއެއީ ގާޒީ ފާއިޒު ދެއްކެވި ވާހަކަތަކެވެ. އެ ވާހަކަތަކުގެ ސީރިޔަސްކަން ބޮޑު އިރު ގާޒީ ފާއިޒުގެ އެވާހަކަތައް 19 މަސް ދުވަސް ވަންދެން ސިއްރުކޮށްގެނ ގެންގުޅުނު ސަބަބަކީ ކޮބައިތޯ އެވެ. ރަށުތެރޭގައި އަޑު އިވޭގޮތަށް ބަލާއިރު އެކަމުގައި ނުރަނގަޅު ބޭނުމެއް އޮވެދާނެ އެވެ. އެގޮތުން ގާޒީ ފާއިޒު އާއި އަދި ފަހުން ލީކްވި އޯޑީއޯތަކުގައި ވާހަކަ ދައްކާފައިވާ އަލީ އާދަމް އާއި ސަމީރުގެ ބޭނުމަކީ ކޮބައިކަން އާންމުންނަށް ނޭނގުމަކީ އެކަށީގެންވާ ކަމެކެވެ.\nއެބޭބޭފުޅުންނަކީ ވަރަށް ދުރުވިސްނޭ އިންސާފުވެރި ގާޒީންނެވެ. އިންސާފުން ނޫން ގޮތަކަށް ކަމެއް ކުރެވިއްޖެ ނަމަ ހަމަނިދި ވެސް ނުނިދޭ ވާހަކަ އެ ވިދާޅުވަނީ ގާޒީ ފާއިޒު އަމިއްލަފުޅަށެވެ. އެބޭބޭފުޅުން ހަމަ އެހާ ތެދުވެރިވެފައި އިންސާފުވެރި އެވެ. ނަމަވެސް ސުވާލަކީ މި ރާއްޖޭގައި ފަހަކަށް އައިސް ހިނގި އެންމެ ސީރިޔަސް އަދި އެންމެ ގިނަ ބައެއްގެ ސަމާލުކަން ލިބުނު ރައީސް ޔާމީނުގެ ޝަރީއަތުގެ ކަންކަން އެ ހިސާބަށް ދިޔައިރު އެ ބޭބޭފުޅުން ހިމޭނުން ތިއްބެވީ ކީއްވެތޯ އެވެ.\nގާނޫނާއި ގަވާއިދާ ހިލާފަށް ފަނޑިޔާރަށް ނުފޫޒު ފޯރުވައިގެން މައްސަލައެއް ބަލައި ނިންމާ ހުކުމް ކުރި އިރު ވެސް އެ ތިން ގާޒީން ހިމޭނުން ތިއްބެވި ތިއްބެވުމަކީ އަދަލުވެރިވުމަށްޓަކައި ކުރެއްވިކަމެއްތޯ އެވެ. އިންސާފު ގާއިމު ކުރުމަށް ވެވަޑައިގެންނެވި ގުރުބާނީއެއްތޯ އެވެ. ގާނޫނު ނެހެގެއްޓުމަށް އަމިއްލަ އިއްޒަތް ގުރުބާން ކުރެއްވި ކުރެއްވުމެއްތޯ އެވެ. ނޫނީ މަގާމުގެ ދަހިވެތިކަމުގައި ކުރެއްވިކަމެއްތޯ އެވެ.\nމުޅި ޝަރުއީ ނިޒާމު ހަރާބުވެގެންދާ ވަރުގެ ނުފޫޒަކާއެކު ރައިސް ޔާމީނަށް ހުކުމް އިއްވުމަކީ އެ ތިން ގާޒީންނަށް ފަހުން ލިބެން އޮތް މޮޅެއްގެ ސަބަބުން ހަނުހުންނެވީތޯ މިއީ ވެސް ކުރަން ރަނގަޅު ސުވާލެކެވެ. ނުވަތަ އެ ބޭބޭފުޅުންގެ ސިޔާސީ ވިސްނުން މޮޅުކަމުން މޮޅެތި ސިޔާސީ ލީޑަރުން ހައްދަވާގޮތަށް ރަނގަޅު ވަގުތުގައި ކަންކަންކޮށްލާގޮތަށް ކޮށްލުމަށް ތިން ގާޒީ ވެސް ހިމޭނުން ތިއްބެވީތޯ އެވެ. ނުވަތަ އާންމު ބަހުރުވައިން ބުނާ ނަމަ ރަނގަޅު ނުވަތަ މޮޅު ނުވަތަ އެންމެ ފައިދާ ހުރި ޑީލެއް ލިބެންދެން މަޑު ކުރެއްވީތޯ އެވެ. އެހެން ވެއްޖެނަމަ ގާޒީންނާ މެދު ކުރެވޭ ނުރަނގަޅު ތަސައްވަރު ދުވަހަކު ވެސް ރަނގަޅު ކުރެވޭނެގޮތެއް ނޯންނާނެ އެވެ. މުޅިންވެސް ތިއްބަވާނީ އެންމެ ރަނގަޅު ޑީލެއް ލިބޭނެ ވަގުތެއް ބައްލަވާ ބައްލަވަ އެވެ.\nޝަރުއީ ދާއިރާއަދުލުއިންސާފުކްރިމިނަލް ކޯޓްރައީސް ޔާމީންރައީސް ޞާލިޙްޖޭއެސްސީ


BREAKING NEWS:2Member Ehge Gon'dyge Mahsala Supreme Court Gai Thaaval Kohfi - Vaguthu\nދެ މެންބަރެއްގެ ގޮނޑީގެ މައްސަލަ ސްޕްރީމް ކޯޓްގައި ތާވަލްކޮށްފި\nއިލެކްޝަން ކޮމިޝަންއިން ގޮނޑި ގެއްލިފައިވާ ކަމަށް މީގެ ކުރިން ކަނޑައަޅާފައިވާ ދެ މެންބަރެއްގެ ގޮނޑީގެ މައްސަލަ ސްޕްރީމް ކޯޓްގައި ތާވަލްކޮށްފި އެވެ.\nސްޕްރީމް ކޯޓްގައި ތާވަލްކޮށްފައިވަނީ ތިނަދޫ އުތުރު ދާއިރާގެ ކުރީގެ މެމްބަރު ސައުދުﷲ ހިލްމީ ގެ މައްސަލަ އާއި ދަނގެތީ ދާއިރާގެ ކުރީގެ މެންބަރު އިލްހާމް އަހުމަދު ގެ މައްސަލައެވެ.\nއިލްހާމްގެ ގޮނޑީގެ މައްސަލައިގެ އަޑުއެހުން އޮންނާނީ މާދަމާ ހެނދުނު 10 ޖަހާއިރުއެވެ. އަދި ސައުދުﷲ މައްސަލައިގެ އަޑުއެހުން ބޭއްވުމަށް ހަމަޖެހިފައިވަނީ މާދަމާ މެންދުރު 13:30 ގައެވެ.\nމި ދެ ބޭފުޅުންގެ ގޮނޑީގެ މައްސަލަ ސުޕްރީމް ކޯޓުގައި ތާވަލުކޮށްފައިވާއިރު، އެ ކޯޓުން މި މަހުގެ ކުރީކޮޅު ވަނީ ހަތަރު މެމްބަރެއްގެ ގޮނޑި ނުގެއްލޭ ކަމަށް ކަނޑައަޅާފައެވެ. އެ ހަތަރު މެމްބަރުންނަކީ މަޑުއްވަރީ ދާއިރާގެ މެމްބަރު މުހައްމަދު އަމީތު އާއި ވިލިނގިލީ ދާއިރާގެ މެމްބަރު ސައުދު ހުސެއިން އާއި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑޭ) އާއި ދިއްދޫ ދާއިރާގެ މެމްބަރު އަބްދުއްލަތީފްއެވެ.\nނަމަވެސް ސުޕްރީމް ކޯޓުން އިއްވި ހުކުމްތަކުގައި ވަނީ އެ މެމްބަރުން މިދިޔަ އަހަރުގެ ޖުލައި މަހުގެ 13 ވަނަ ދުވަހުގެ ކުރިން ޕީޕީއެމުން ވަކިވާން ހުށަހަޅާފައިވާކަން ފާހަގަކޮށްފައެވެ. އެހެންކަމުން އެ މެމްބަރުންގެ ގޮނޑި ގެއްލޭނެ ހަމައެއް ނެތްކަމަށްވެސް ހުކުމުގައި ބުނެފައިވެއެވެ.


MRM ge inthigaalee Raees akah Raees Maumoon ahyan kohffi - One Online\nކުރީގެ ރައީސް މައުމޫން އަބްދުލްގައްޔޫމް މިރޭގެ ޖަލްސާގައި --- ވަން ފޮޓޯ: މުހައްމަދު އައުޒަމް\nއެމްއާރުއެމްގެ އިންތިގާލީ ރައީސަކަށް ރައީސް މައުމޫން އިންތިހާބުކޮށްފި\nމޯލްޑިވްސް ރިފޯމް މޫވްމަންޓް (އެމްއާރުއެމް)ގެ އިންތިގާލީ ރައީސަކަށް ކުރީގެ ރައީސް މައުމޫން އަބްދުލްގައްޔޫމް އިންތިހާބު ކޮށްފިއެވެ.\nއެމްއާރުއެމް އުފެއްދުމަށް މިރޭ ދަރުބާރުގޭގައި ބާއްވާ ޖަލްސާގައި އިންތިގާލީ ރައީސްގެ މަގާމަށް ކުރިމަތިލެއްވީ ވެސް ރައީސް މައުމޫން އެކަންޏެވެ. އެގޮތުން އެމަނިކުފާނު އެ މަގާމަށް އިންތިހާބުކުރީ ނެގި ފެންނަ ނުފެންނަ ވޯޓަކުން، ޖަލްސާއަށް ހާޒިރުވި މެމްބަރުންގެ އިއްތިފާގުންނެވެ.\nމިރޭގެ ޖަލްސާގައި އެމްއާރުއެމްގެ ވަގުތީ ލީޑާޝިޕްގެ އިތުރުން އެޕާޓީގެ ހިންގާ އަސާސީ ގަވާއިދު ވެސް ވަނީ ފާސްކޮށްފައެވެ. އަދި ޕާޓީގެ ކުލަ، ލޯގޯ، އަދި ދިވެހިން ޕާޓީއަށް ކިޔާނެ ނަމެއް ވެސް މިރޭގެ ޖަލްސާފައި ފާސްކުރިއެވެ. އެގޮތުން އެމްއާރުއެމް އަށް ދިވެހިން "ދިވެހިންގެ އިސްލާހީ ހަރަކާތް" ކިޔަން ވަނީ ފާސްކޮށްފައެވެ.\nޖަލްސާއަށް ހާޒިރުވި 156 މެމްބަރުންގެ ވޯޓުން އެމްއާރުއެމް އިން މިރޭގެ ޖަލްސާގައި ފާސްކުރި އެ ޕާޓީގެ ލޯގޯ އިން ރަމްޒު ކޮށްދެނީ ޒުވާނުންގެ ހިތްވަރާއި ރައްޔިތުންގެ އެއްބައިވަންތަކަމާއެކު ގައުމު އިސްލާހުގެ މަގަށް ގެންދިއުން ކަމަށް އެމްއާރުއެމުން ބުނެއެވެ.\nމި ޖަލްސާގައި އެމްއާރުއެމް ވަގުތީ ގޮތުން ހިންގާނެ އިންތިގާލީ އެގްޒެކެޓިވް ކޮމިޓީ ކައުންސިލެއް ވެސް ވަނީ އިންތިހާބުކޮށްފައެވެ. އެއީ 10 އަންހެން މެމްބަރުންނާއެކު 20 މީހުން ހިމެނޭ ކޮމިޓީއެކެވެ.\nއެމްއާރުއެމްއަކީ ރައީސް މައުމޫނު އިސްވެ ހުންނަވައިގެން އުފައްދަވާ ތިން ވަނަ ސިޔާސީ ޕާޓީއެވެ. މީގެ ކުރިން އެމަނިކުފާނު ވަނީ ޑީއާރުޕީ އަދި ޕީޕީއެމް އުފައްދަވައިފައެވެ.\nނަމަވެސް ޕާޓީގެ އެތެރޭގެ މައްސަލަތަކުގެ ތެރެއިން މި ދެޕާޓި އިންވެސް އެމަނިކުފާނު ވަނީ ވަކިވެވަޑައިގެންފައެވެ. ނަމަވެސް މި ސަރުކާރު ވެރިކަމަށް އައުމުން ޕީޕީއެމް އަނބުރާ ހޯއްދެވުމަށް އެމަނިކުފާނު މަސައްކަތް ކުރެއްވިއެވެ.\nގުޅޭ ޓެގު މައުމޫން އަބްދުލްޤައްޔޫމް\nޓެރަރިޒަމްގެ މައްސަލައެއްގައި ނައިފަރުގެ ތިން ގެއެއް ފާސްކޮށް، ބައެއް ތަކެތި ފުލުހުންގެ ބެލުމުގެ ދަށަށް\nހުވަދޫ ބޭންކުގެ ނަމުގައި އިންވެސްމެންޓް ބޭންކެއް އުފެއްދުމުގެ މަސައްކަތް ފަށައިފި\nރާއްޖެ އައި ކުރޫޒްލައިނާތަކުން 4،478 މީހުން ސްކޭން ކުރެވުނު، އެއްވެސް މީހަކު ކަރަންޓީނެއް ނުކުރޭ: އެޗްޕީއޭ\nރޭޕްގެ ތުހުމަތު ކުރެވުނު ސިފައިންގެ މީހާއަށް ދައުވާ ކޮށްފި


MMPRC Ge Faisaa Libunu List Ga Idhikolhu2Leaderunge Nan! - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 13 ގަޑިއިރު ކުރިން\nއެމްއެމްޕީއާރުސީގެ ފައިސާ ލިބުނު ލިސްޓްގައި އިދިކޮޅު ދެ ލީޑަރުންގެ ނަން!\n4 ހަފްތާ ކުރިން ( މެއި 12, 2021 )\nއެމްއެމްޕީއާރުސީގެ ހިޔާނާތުން މަންފާވި ކަމަށް ތަހުގީގީ އިދާރާތަކުން އެކުލަވާލައި އެސެޓް ރިކަވަރީ ކޮމިޝަނުން ރައްޔިތުންގެ މަޖިލިހަށް ފޮނުވި ލިސްޓުގައި އިދިކޮޅު ޕީޕީއެމްގެ ރައީސް އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމާއި ޕީއެންސީގެ ރައީސް އަދި ރައްޔިތުންގެ މަޖިލިހުގެ ކުރީގެ ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ގެ ނަން ހިމެނިއްޖެއެވެ.\nއެކަމަކު، އިދިކޮޅު ޕީޕީއެމް އާއި ޕީއެންސީން ވަނީ އެ ފައިސާ ދެ ބޭފުޅުންނަށް ލިބުނު ވާހަކަ ދޮގުކޮށްފައެވެ.\nއެމްއެމްޕީއާރުސީގެ ޚިޔާނާތުގެ ފައިސާ ލިބުނު މީހުންގެ ލިސްޓު ރައްޔިތުންގެ މަޖިލީހަށް ފޮނުވީ މިދިޔަ ބުރާސްފަތި ދުވަހުގައެވެ. މަޖިލިހުން އާންމު ކުރި ލިސްޓުގައިވާ ގޮތުން، އެމްއެމްޕީއާރުސީގެ ހިޔާނާތުގެ ފައިސާ ޔާމީނަށާއި އަބްދުއްރަހީމް ވެސް ލިބިވަޑައިގެންނެވިއެވެ. އެކަމަކު، އެއީ ކިހާ ވަރެއް ކަމެއް އޭގައި އެނގެން ނެތެވެ.\nނަމަވެސް ބައެއް މީޑިއާތަކުން ރިޕޯޓުކޮށްފައިވާ ގޮތުގައި، ޔާމީނަށް ހިޔާނާތުގެ ފައިސާގެ ތެރެއިން 700 މިލިއަނަށް ވުރެ ގިނަ ރުފިޔާ ލިބިވަޑައިގަތެވެ. އަދި އަބްދުއްރަހީމަށް 7.7 މިލިއަން ރުފިޔާ ވަނީ ލިބިވަޑައިގެންފައެވެ.\nނަމަވެސް ދެ ބޭފުޅުންނަށް ވެސް އެއްވެސް ފައިސާ އެއް ލިބިފައި ނުވާ ކަން އަބްދުއްރަހީމް ވަނީ "ވަގުތަށް" ވިދާޅުވެފައެވެ.\nއަދުރޭ "ވަގުތު"އަށް މައުލޫމާތު ދެނީ - ވަގުތުއިމޭޖްސް: އިބްރާޙިމް ޝާބިލް\nއެމްއެމްޕީއާރުސީގެ ޚިޔާނާތުގެ ފައިސާ ލިބުނު ކަމަށް ބެލެވޭ 281 މީހުންގެ ނަން ރިޔާސީ ކޮމިޝަނުން ރައްޔިތުންގެ މަޖިލީހާ ޚިއްސާ ކުރި އިރު، އެ ލިސްޓު މަޖިލީހުގެ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ހިމެނޭހެން އެކުލަވާލާފައިވާ ޖޮއިންޓް ކޮމިޓީން މިހާރު ވަނީ ދިރާސާކޮށް ނިންމައިފައެވެ.\nރިޕޯޓްގައި ރައީސް ޔާމީނަށް ލިބިފައިވާ ކަމަށް ބުނާ ފައިސާ\nރައީސް ޔާމީންއަށް ލިބިފައިވާ ކަމަށް ބުނާ 700 މިލިއަން ރުފިޔާ އަކީ އެމަނިކުފާނުގެ ދެކަބަލުންނަށް ލިބިފައިވާ ފައިސާކަމަށް ރޭ ލީކްވި ރިޕޯޓްގައިވެއެވެ. އެގޮތުން އެމްޕީއެލް އިން ޕްރޮމިސަރީ ނޯޓުގެ ދަށުން ޑޮލަރު ގަތުމަށް ނެގި 77 މިލިއަން ރުފިޔާގެ ތެރެއިން 37 މިލިއަން ރުފިޔާ ރައީސް ޔާމީނަށް ދިން ކަމަށް ކުރީގެ ނައިބު ރައީސް އަހުމަދު އަދީބުގެ ބަޔާނުގައިވާ ކަމަށް އެ ރިޕޯޓްގައި ފާހަގަކޮށްފައިވެއެވެ. އަދި އެމްޓީޑީސީން ނެގި އެއް މިލިއަން ޑޮލަރު މާރުކުރުމަށްފަހު އެ ފައިސާގެ ތެރެއިން ފަސް މިލިއަން ރުފިޔާ ދިންކަމަށްވެސް ބުނެފައިވެއެވެ.\nމީގެ އިތުރުން 2014 ވަނަ އަހަރުގެ ފެބްރުއަރީ މަހުގެ ތެރޭގައި ރަށްތަކާއި ފަޅުތަކުގެ އިކުއިޒިޝަން، ކޮސްޓުގެ ގޮތުގައި އެމްއެމްޕީއާރުސީއަށް ލިބުނު ފައިސާގެ ތެރެއިން 143 މިލިއަން ރުފިޔާ ރައީސް ޔާމީނަށް ދިންކަމަށް އަދީބާ ހަވާލާދީ ބަޔާނުގައިވެއެވެ. އެއީ ރަށްތަކާއި ފަޅުތަކުގެ އިކުއިޒިޝަން ކޮސްޓުގެ ގޮތުގައި އެމްއެމްޕީއާރުސީއަށް ލިބުނު ފައިސާގެ ތެރެއިން 32 މިލިއަން ޑޮލަރު (493،440،000ރ.) ކަން އެ ރިޕޯޓްގައި ފާހަގަކޮށްފައިވެއެވެ.\nރައީސް ޔާމީން އާއި އަދީބް - ފޮޓޯ: މީސްމީޑީޔާ\nރައީސް ޔާމީނަށް އެއް މިލިއަން ރުފިޔާ މުހައްމަދު ހުސައިން (އޮއިއްޓޭ) ހަވާލުކޮށްފައިވާނެ ކަމަށާއި އަދި ގާތްގަނޑަކަށް ހަ ފަހަރުމަތިން އަދީބާއެކު ފައިސާ ހަވާލުކުރަން ގޮސްފައިވާނެ ކަމަށްވެސް އޮއިއްޓޭގެ ބަޔާނުގައި ބުނެފައިވާ ކަމަށްވެއެވެ. އަދި 30 މިލިއަން ރުފިޔާ އަޅާފައިވާ ދަބަހެއް ހިފައިގެން އަދީބާއެކު ގޮސް ހަވާލުކޮށްފައިވާނެ ކަމަށް މުހައްމަދު އައްލާމް ލަތީފް (މޮހޯ) ގެ ބަޔާނުގައި ބުނެފައިވާ ކަމަށްވެސް ވެއެވެ.\nމީގެ އިތުރުން އަދީބު ބުނެގެން ވެސްޓާން ޔޫނިއަން މެދުވެރިކޮށް 10،000 ޑޮލަރު (154،200ރ.) ދެ ފަހަރެއްގެ މަތިން މެޑަމް ފާތުމަތު އިބްރާހިމަށް ސިންގަޕޫރަށް ފޮނުވާފައިވާނެ ކަމަށާއި އެކަމާ ގުޅުން ހުރި ރިސީޕްޓްތައް ފޯނުގައި ހުންނާނެ ކަމަށް އޮއިއްޓޭ ބުނެފައިވާކަންވެސް ފާހަގަކޮށްފައިވެއެވެ.\nމި ރިޕޯޓުން އެނގުނު ގޮތުން 2013 ވަނަ އަހަރުގެ އިންތިހާބު ދުވަސްވަރު އަދީބު ބުނެގެން ފައިސާތަކެއް މެޑަމް ފާތުންނާ ހަވާލުކުރި ކަމަށްވެސް އޮއިއްޓޭ ބުނެފައިވެއެވެ.\nޔާމީން މިހާރުވެސް ގެންދަވަނީ މަނީ ލޯންޑްރިންގެ ކުށް ސާބިތުވި ކަމަށް ކްރިމިނަލް ކޯޓުން ކަނޑައެޅުމުން ފަސް އަހަރު ދުވަހުގެ ޖަލު ހުކުމެއް ތަންފީޒް ކުރައްވަމުންނެވެ. މި ހުކުމް ވަނީ ހައި ކޯޓުގައި ވެސް ދަމަހައްޓައިފައެވެ. ރައީސް ޔާމީންގެ ފަރާތްޕުޅުން އެ މައްސަލަ ވަނީ ސުޕްރީމް ކޯޓުގައި އިސްތިއުނާފްކޮށްފައެވެ. ނަމަވެސް ދައުލަތުން ވަނީ މި މައްސަލައާ ގުޅޭ އިތުރު ދެ ދައުވާއެއްވެސް އެމަނިކުފާނުގެ މައްޗަށް އުފުލާފައެވެ. ނަމަވެސް އެމަނިކުފާނުގެ އެތައް ހާސް ސަޕޯޓަރުންނެއް ބުނަމުންދަނީ އެއީ ސިޔާސީ ދައުވާއެއް ކަމަށެވެ.\nރައީސް ޔާމީން އިއްޔެ ސަޕޯޓަރުންނަށް ހަނާއަޅުއްވަނީ - ފޮޓޯ: ޝުޖާ/ޓްވިޓާ\nރިޕޯޓްގައި އަދުރޭ ލިބިފައިވާ ކަމަށް ބުނާ ފައިސާ\nއަދުރޭ އަށް 7.7 މިލިއަން ރުފިޔާގެ އިތުރުން އެކި ފަހަރު މަތިން ފައިސާ ލިބުނު ކަމަށް ރިޕޯޓުގައިވެއެވެ.\nއެގޮތުން 2014ގެ ފެބްރުއަރީ މަހު 200،000 ރުފިޔާ އާއި އެ އަހަރުގެ ސެޕްޓެމްބަރުގައި 300،000 ރުފިޔާ އާއި 20،000 ޑޮލަރާއި އެ އަހަރުގެ ނޮވެމްބަރުގައި 200،000 ރުފިޔާ އާއި އެ އަހަރުގެ ޑިސެމްބަރުގައި 200،000 ރުފިޔާ އަދި 2015ގައި 500،000 ރުފިޔާ ދީފައިވާ ކަމަށް އެމްއެމްޕީއާރުސީ މައްސަލައިގައި ހިމެނޭ މުހައްމަދު ހުސައިން (އޮއިއްޓޭ) ބުނެފައިވާ ކަމަށް ވެސް އެ ރިޕޯޓްގައި ވެއެވެ.\nލ. ފުނަދޫ ދާއިރާގެ ކުރީގެ މެމްބަރު އަބްދުރަހީމް އަބްދުﷲ (އަދުރޭ) --\nއަދުރޭ އާއި ރައީސް ޔާމީންގެ އިތުރުން ޕްރިގްރެސިވް ކޯލިޝަންގެ ތެރޭގައި ހިމެނޭ ބައެއް މެމްބަރުންނަށާއި، ޕާލިމެންޓްރީ ގްރޫޕްގެ ބައެއް މެމްބަރުންނަށްވެސް މި ފައިސާ ލިބިފައިވާ ކަމަށް މި ރިޕޯޓުން ދައްކައެވެ. ނަމަވެސް މިކަން އެ ކޯލިޝަނުން ދޮގުކުރެއެވެ.\nއަބްދުއްރަހީމް ވިދާޅުވީ އަދީބުގެ އަތުން އެއްވެސް ފައިސާއެއް ލިބިވަޑައިގެންފައި ނުވާ ކަމަށާއި މަޖިލީސް އިންތިހާބުގެ ކެމްޕެއިންއަށް އަދީބު ފައިސާ ދެއްވި ކަމަށް ބުނާ އިރު އެއީ ވެސް ހަގީގަތެއް ނޫން ވިދާޅުވިއެވެ.\nއަދުރޭ ވިދާޅުވި ގޮތުގައި އޭރުގައި އަދީބަކީ ޕީޕީއެމްގެ އެއް ނައިބު ރައީސް ކަމުން ހުރިހާ އިދާރީ ކަންކަން އަދުރޭ ކުރައްވަމުން ގެންދަވާއިރު، ހުރިހާ ހަރަކާތެއް ރޭވުމުގެ ކަންކަމާއި، ޕާޓީގެ ހުރިހާ މާލީ ކަންކަމެއް ބަލަހައްޓަނީ އަދީބެވެ. އެގޮތުން ޕާޓީގެ އެކި ކަންކަމަށް ބޭނުންވާ ފައިސާ ހޯދުމަށް އަދީބަށް ގުޅުއްވާފައި ހުންނާނެ ކަމަށާއި، މެސެޖްވެސް ކޮށްފައި ހުންނާނެ ކަމަށް އަދުރޭ ވިދާޅުވިއެވެ. ނަމަވެސް އެއީ ރައީސް ޔާމީންގެ ސިޔާސީ ހަރަކާތްތައް ކުރިއަށް ގެންދިއުމަށް ހެޔޮ އެދޭ ފަރާތްތަކުން ޕާޓީއަށް ދޭ ފައިސާ ކަމުގައި ފާހަގަކުރެއްވިއެވެ.\n"އަދީބަށް ހުންނާނެ ޕާޓީގެ އެކި ކަންކަމަށް ބޭނުންވާ ފައިސާ ހޯދުމަށް ގުޅާފަވެސް. މެސެޖްކޮށްފަވެސް ހުންނާނެ. އެއްގޮތަކަށްވެސް އެއީ އެމްއެމްޕީއާރުސީގެ ހިޔާނާތުގެ ފައިސާއެއް ނޫން. އެއީ ރައީސް ޔާމީންގެ ސިޔާސީ ހަރަކާތްތައް ކުރިއަށް ގެންދިއުމަށް ހެޔޮއެދޭ ފަރާތްތަކުން ދޭ ފައިސާ. އަދީބް މަސައްކަތް ކުރީ ރައިސް ޔާމީންއަށް ވަފާތެރި މީހަކަށް ހެދިގެން އެމަނިކުފާނު މަރާލަން. ދައުލަތުގެ ފައިސާއިން ވައްކަން ކުރީ އެމްޑީޕީގެ މެމްބަރުންނާއި އަދީބްއާއި ގުޅިގެން. އެހެންވެ މިއަދު އެހުންނެވީ ގޭގަ އަރާމުގައި. އަދީބް މިހާރު އެ މައްސައްކަތް ކުރައްވަނީ އިދިކޮޅު މީހުންވެސް މި ދަލުގައި ޖައްސާގެން ބައްދަން. އެކަމެއް ނުވާނެ. ރައީސް ޔާމީނަކަށްވެސް އަދި އަޅުގަނޑަކަށްވެސް، އަދި ޕާޓީއަކަށްވެސް އަދީބްގެ ފަރާތުން އެއްވެސް ހިޔާނާތުގެ ފައިސާއެއް ލިބިފައެއް ނުވޭ" އަދުރޭ ވިދާޅުވިއެވެ.\nއަދުރޭ ވިދާޅުވީ މިކަމާ ގުޅޭ ގޮތުން މާދަމާ ނޫސްވެރިންގެ ބައްދަލުވުމެއް ބާއްވާނެ ކަމަށެވެ.\nއަދި އެ ބައްދަލުވުމުގައި މިކަމާ ގުޅޭގޮތުން ވާހަކަދައްކަވާނެ ކަމަށް ވިދާޅުވިއެވެ.\nމެއި 12, 2021 16:52\nމިކޯމެޖޯރިޓީމިއޮތީ ޕިންކައް. ހީނާ\nމެއި 12, 2021 17:52\nއޮންނާނީ މިހާރު ޕިންކަށް. ޔެލޯ މީހުން ހުދުވެ ސާފުވެއްޖެ. ކޭއެއްޗެއް ކެއީ ޔާމީނު ޕާޓީގެ މީހުން. ނައިބު ރައީސްކަމުން ޑރ.ޖަމީލު ވަކިކުރަން އެމް.ޑީ.ޕީ މެންބަރުންނަށް ލިބުނީ ހަލާލު ފައިސާ.\nމެއި 12, 2021 21:28\nމިރާއްޖޭގަ އުޅޭ ބުޅާތައްވެސް ގަބޫލު ނުކުރާނެ އެމްޑީޕީ ސުޕަ މެޖޯރިޓީ އޮތް މަޖުލީހުން އުނިއިތުރު ކޮށްފައި ނެރުނު ލިސްޓު!\nމެއި 12, 2021 22:20\nއޮސްކަރ އެވޯރޑްސް ނޮމިނޭޓަޑް\nމެއި 12, 2021 22:25\nމިފިލްމުގައި ނުބައި ބަތަލެއްގެ ރޯލު ނޭންގި ނަމަވެސް އަދާ ކުރެއްވުނީ ކުރީގެ ރައީސް ޔާމީނަށް އިނގޭތޯ!!\nމެއި 12, 2021 16:54\nނޫސް ވެރިންނާ ބައްދަލް ކުރީމަ އެ ނުކުރާ ކަމަކައްވީތަ ތިތިބީ އެ ފައިސާގަޖެހިފަ ކޮންތާކުން ހޯދި މުއްސަދިކަމެއް\nމެއި 12, 2021 16:56\nތިކާނަ ހިންގަ ޔާމީންގެ ކުރީގެ ޗީފްވއޮފް ސްޓާފް. މުސަތފާ ގެ ނަން ނެތީ ކީއްވެތޯ އަދި މުސްތަފާ ސަލްމަަންމިސްކިތުގެ އެއްފޮލޯނުހަދާ ކާންއުޅޭ4މިލިެަން ޑޮލަރުގެ ވާހަކަ ކޮބާތޯ މީ ހައްތާވެސް ވަގުން. ލިސްޓއއަދި ކުޑަމިކަން ބަލާދީ\nމެއި 12, 2021 17:18\nއަދުރޭ ފުލެޓްގަތީ ކޮންތާކުންނެރުނު ފައސާ އަކުންތޯ،\nމެއި 12, 2021 19:01\nއަހަރެމެންވެސް ގަތް ގޮތަށް. ފައިސާ ސޭވްކޮށްގެން.\nމެއި 12, 2021 17:20\nސޯލިހް އުފެއްދި ކޮމިޓީއެއްގަ ސޯލިހުގެ ނަން އޮންނާނެ ގޮތެއް ބުނެބަލަ. އެމީހުންގެ ވަޒީފާ ގެއްލޭނީ.\nމެއި 12, 2021 17:31\nބަނޑު އަޅާލި މީހުންފެނޭތަ\nމެއި 12, 2021 19:03\nތިޔަބޭފާ ނެރޭ އެއްޗެްްގަ ލިޔާނީ ތިޔަބޭފުޅައާ މަންމައާ ބައްޕަގެ ނަންތަ؟ ނުވަތަ ދުޝްމަނުންގެ ނަންތަ؟\nމެއި 12, 2021 17:41\nއިދިކޮޅުން ދޮގުކޮއްފި. އެހެން ވިއްޔާ ސާބިތުކޮއްދީ. ދޮގުކޮއްލުމަކުން ނުފުދޭނެ.\nމެއި 12, 2021 17:43\nޥަރައްސާފު ޔާމިނުގެ ވެރިކަމެއްގަ އެބޭފުޅާއާ ދެކޮޅައްއެބޭފުޅާ ވަގައްނަގާފަ އެމްޑީޕީއައް ލާރިދިނީ މިއުޅޭ މޮޑީ ގެއްނަން ބޮޑުޖޯކެއް ހަރާންލާރި ބަނޑުއެޅީ ވެރިކަމުގެ ދަހި ވެތިކަމުގަ މަގާމުގެ ދަހި ވެތިކަމުގަ ރައްޔިތުނަހަލުގަތިބީ\nމެއި 12, 2021 17:47\nބައިތުލްމާލުން ވައްކަންކޮއްގެން ރިޝް ވަތުހިފައިގެން ވަގުންތަކެއްގެ ގޮތުގާ މަޖިލީހަށް އަރާ ތެޅިބާލާ ބަޔަކާދޭތެރޭގާ އަޅުގަނޑު ހަމަ އަޖައިބު ވަން.\nމެއި 12, 2021 17:51\nމިވެސް އަންނި އަޑީގަ ހުރެގެން ހާވާ ހަޑި ބަޔަކު އެއްޗެއް ގޮއްވާލިޔޭ ކިޔައިގެން މިހާރު ޗުއްޓީ ހަދާލަން ގައުމުން ބޭރައް އެދުރުވަނީ.\nމެއި 12, 2021 18:51\nއިބޫ ގެ ނަުގަ ޓިޕެކްސް ޖަހަފަވ ރައީސް ޔާމީންގެ ނަން ތިލިޔުނީ.\nއީވާ މޮޑޭ ފުއްގަނޑެއް. އޭނަ ބޭނުން މީހެއްގެ ނަން ލިޔަންވީ. އަމިއްލައަށް ބަލަފަ ގޮތް ނިންމޭނެތަ. ދޮހުވެރި ބައެއް. ތިވާހަކަ ގަބޫލުކުރށނެ އެކަކުވެސް މިގައުމުގަ ނުހުންނާނެ.\nމެއި 12, 2021 19:05\nރައީސް ޔާމީންއާ ދެކޮޅަށް ހެކިބަސްދޭން ފާސިގެއް ނޫނީ ނުލިބުނެއްނު. ހުސް ދޮގު. ކޮބާ އީވާ ފިރިކަލޭގެ ސާބެގެ ނަމަ ސޯލިހުގެ ނަން؟\nމެއި 12, 2021 19:24\nމި ލިސްޓުގަ އޮތީ ހަމަ އެކަނި ޔާމީން އާއި އަދުރޭގެ ނަން އެކަނިތަ ކޮބާ ބާކީ ނަންތައް.\nމެއި 12, 2021 20:43\nލަދުން ބޯހަލާކު. ދެއަހަރު ދުވަހު ތި ކޮމިޝަނުން އިންވެސްޓިގޭޓް ކޮށްފަ ނެރުނު ރިޕޯޓްގެ ތިންބައިކުޅަ ދެބައި ނަންތަކާ ދިމާލުގަ\n" investigation ongoing"\nމިއަށްވުރެ ރަނގަޅުވާނެ ޕްރައިމަރީ ސްކޫލު ކުދިންތަކަކާ މިއިންވެސްަޓިގޭޝަން ހަވާލުކުރިއަސް.\nމެއި 12, 2021 21:02\nއިބޫ ސިލިހު ސަފުތޯހުރުދޯ؟ ލަދުކޮބާ ތިމާ އުފެއްދި ކޮމެޓީއަކުން ފަސިގަކު ލައްވާ ބަޔާން ނަގާ ތިމާގެ ނަން ނުލިޔެ ބޭނުންހާ ހަޑިއެއް ހާވަން\nމެއި 12, 2021 22:17\nމީކުރިންވެސް އިނގޭ ތި ލިސްޓް އޮންނާނި އެހެން ކަން މިސަރުކާރުގަ ތިބީ މަތިން ފައިބާގެން އުޅޭ ބައެއްތަ މިހާރު ދައުލަތައް ލިބޭ ލާރިގަނޑު ކަނީ ކޮން ބައެއް...


Magoodhoo falhu thereyn 55,000 mushimas hifaifi | Mihaaru\nމަގޫދޫ ފަޅުތެރޭން 55،000 މުށިމަސް ހިފައިފި\n18 ނޮވެމްބަރ 2017 - 17:04 58 comments\nފ. މަގޫދޫ ފަޅުތެރޭން ގިނަ އަދަދެއްގެ މުށި މަސް ހިފިތާ މާގިނަ ދުވަހެއް ނުވެ މިއަދު ފަޅުތެރެއަށް ވަތް ގިނަ އަދަދެއްގެ މުށިމަސް ރައްޔިތުން ނިކުމެ ހިފައިފި އެވެ.\nމަގޫދޫ ކައުންސިލުން ބުނިގޮތުގައި މިއަދު ހެނދުނު 6:30 އިރު ރަށުގެ ފަޅުތެރެއަށް ވަން މި މުށިމަސްތައް ހިފީ ދާ ޖަހައިގެންނެވެ. މިއީ މި އަހަރު މަގޫދޫ ފަޅުތެރޭން މިގޮތަށް މަސް ހިފި ތިން ވަނަ ފަހަރެވެ. މިއަދު 55،000 މުށިމަސް ހިފި އެވެ.\nމީގެ ދެތިން މަސް ކުރިން އެ ރަށު ފަޅުތެރޭން 27،000 މުށި މަސް ހިފި އިރު، މިދިޔަ ހަފުތާގައި ވެސް ވަނީ ބޮޑު މުށިމަސް އައިނެއް ފަޅުތެރެއަށް ވަދެފަ އެވެ. އެކަމަކު ރައްޔިތުން އެއްލި ދަލުގައި އެއްވެސް މަހެއް އެ ފަހަރަކު ނުޖެހުނެވެ.\nމަގޫދޫ ކައުންސިލް މެމްބަރު އަބްދުﷲ ވަހީދު ވިދާޅުވި ގޮތުގައި އާއްމުގޮތެއްގައި އެގޮތަށް ހިފާ މަސް ބަހާނީ މަސް ހިފަން މޫދަށް އެރޭ މީހުންނަށް ހަތަރުބައިކުޅަ ތިން ބައި ލިބޭ ގޮތަށެވެ. އަދި ބާކީ ބައި ރަށުގެ އެހެން ރައްޔިތުންނަށް ދޭން ޖެހެ އެވެ. އެގޮތުގެ މަތިން މި ފަހަރު ވެސް މަސް ހިފުމުގައި ބައިވެރިވި ކޮންމެ މީހަކަށް 200 މަސް ލިބުނު އިރު، ރަށުގެ ކޮންމެ ގެއަކަށް 15 މަސް ދީފައިވާ ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ރަށުގެ ފަޅުތެރެއަށް މިގޮތަށް ރާގޮނޑި މަސް އައިންތައް ވެސް ވަރަށް ގިނައިން ވަދޭ. މިއީ ﷲ އަޅުގަނޑުމެންނަށް ދެއްވާ ރިޒުގެއް ކަމަށް ދެކެނީ،" އަބްދުﷲ ވިދާޅުވި އެވެ.\nއޭނާ ވިދާޅުވީ ރައްޔިތުންގެ ތެރެއިން ގިނަ ބަޔަކު ނިކުމެ، މިގޮތަށް މަސް ހިފުމުގައި ބައިވެރިވުމަކީ ރަށުގެ އެއްބައިވަންތަކަން ދައްކުވައިދޭ ކަމެއް ކަމަށެވެ.\nމީގެ ދެތިން އަހަރު ކުރިން މަގޫދޫ ފަޅުތެރެއަށް 72،000އަށް ވުރެ ގިނަ މުށި މަސް ވަނީ ވަދެފަ އެވެ.\nއިތުރު ލިޔުންތައް މަސް ފ. މަގޫދޫ ފ. މަގޫދޫ ކައުންސިލް


ސެންޓޭގެ ހެޓްރިކާއެކު އީގަލްސް ބަލިކޮށް ނިއު ލީގު ކާމިޔާބުކުރުމާ ގާތަަށް\nއެސްޓީއޯ މާލޭ ލީގުގައި ޢަލީ ފާސިރު (ސެންޓޭ) ގެ ހެޓްރިކާއެކު ކްލަބް އީގަލްސް ބަލިކޮށް، ނިއު ރޭޑިއަންޓް ސްޕޯޓްސް ކްލަބުން ލީގު ކާމިޔާބުކުރުމާ ގާތަށް ޖެހިލައިފިއެވެ.\nރޭގެ މެޗުން ނިއު މޮޅުވުމާއެކު، ލީގު ޗެމްޕިއަންކަން ކަށަވަރުކުރުމަށް ނިއުއަށް މިހާރު ބޭނުންވަނީ އެންމެ މޮޅެކެވެ. ލީގު ތާވަލުގެ އެއްވަނައިގައި ނިއު އޮތީ 28 ޕޮއިންޓާއެކުގައެވެ. ދެވަނައިގައި އޮތް ވިކްޓަރީ ސްޕޯޓްސް ކްލަބަށް ލިބިފައިވަނީ 19 ޕޮއިންޓެވެ. ތިންވަނައިގައި އޮތް ޓީސީ ސްޕޯޓްސް ކްލަބާއި ހަތަރުވަނައިގައި އޮތް އީގަލްސްއަށް ލިބިފައިވަނީ 18 ޕޮއިންޓެވެ. ރޭގެ މެޗުން ބަލިވި އީގަލްސްއަށް ލީގު ކާމިޔާބުކުރުމުގެ ފުރުސަތު ގެއްލިފައިވާއިރު، މާޒިޔާއާއި، ވިކްޓަރީއާއި، ޓީސީއަށް ލީގު ނެގުމަށް އޮތީ ވަރަށް ހަނި ފުރުސަތެކެެވެ.\nގަލޮޅު ރަސްމީ ފުޓުބޯޅަ ދަނޑުގައި ރޭ ކުޅުނު މެޗުން އީގަލްސްގެ މައްޗަށް ނިއުއިން ކުރިހޯދީ 1-4 ގެ ނަތީޖާއިންނެވެ. ނިއުގެ ފަރާތުން މޮޅު ކުޅުމެއް ފެނިގެންދިޔަ އެ މެޗުގެ ފުރަތަމަ ހާފުގައި ނިއުއިން ވަނީ ތިން ލަނޑު ޖަހައިފައެވެ. މެޗުގެ7ވަނަ މިނެޓުގައި ނިއުއަށް މެޗުގެ ލީޑު ހޯދައިދިނީ ޢަލީ ފާސިރު (ސެންޓޭ) އެވެ. މެޗުގެ 12 ވަނަ މިނެޓުގައި ރިހާމް ޢަބްދުލްޣަނީ ދިން ޕާހަކުން ނިއުގެ ދެވަނަ ލަނޑު ވެސް ކާމިޔާބުކޮށްދިނީ ސެންޓޭއެވެ. މެޗުގެ 27 ވަނަ މިނެޓުގައި ނިއުގެ ތިންވަނަ ލަނޑު ކާމިޔާބުކޮށްދިނީ، އަކްރަމް ޢަބްދުލްޣަނީ (އަކޫ) ނަގައިދިން ހުރަހަކުން ހަމްޒާ މުުހައްމަދު (ހަމްޕު) އެވެ. ފުރަތަމަ ހާފު ނިމުނީ ތިން ލަނޑުގެ ލީޑެއްގައި ނިއު އޮވެގެންނެވެ.\nމެޗުގެ ފުރަތަމަ ހާފުގެ ތެރޭގައި، މުހައްމަދު އާރިފު (ބަކާ) އަށް އަހުމަދު ޢަބްދުﷲ (ލިލީ) ކުރި ފައުލަކާ ގުޅިގެން މެޗުގެ ރެފްރީގެ ނިންމުންތަކާ ހިތްހަމަނުޖެހުން ފާޅުކުރުމުގެ ސަަބަބުން އީގަލްސްގެ ކޯޗު މުހައްމަދު ޝިޔާޒު (މޯހަން) ވަނީ ބެންޗުން ފޮނުވާލައިފައެވެ.\nމެޗުގެ ދެވަނަ ހާފު ފަށައިގެން މެޗުގެ 58 ވަނަ މިނެޓުގައި ނިއުއަށް ލިބުނު ޕެނަލްޓީއަކުން ސެންޓޭ އޭނާގެ ހެޓްރިކް ފުރިހަމަކުރިއެވެ. އެ ޕެނަލްޓީއަކީ އޭރިއާ ތެރޭގައި ސެންޓޭއަށް އީގަލްސްގެ ހުސައިން ސިފާއު ޔޫސުފު ކުރި ފައުލަކާ ގުޅިގެން މެޗުގެ ރެފްރީ ދިން ޕެނަލްޓީއެކެވެ. ރެފްރީގެ އެ ނިންމުމާ ހިތްހަމަނުޖެހިގެން އީގަލްސްގެ ޞަލާހު ޢަލީ ބުނި ބަހަކާ ގުޅިގެން ރެފްރީ ވަނީ އޭނާއަށް ރަތް ކާޑެއް ދައްކައި ދަނޑުން ފޮނުވާލައިފައެވެ. އެހެންވެ މެޗުގެ ބާކީ ބައި އީގަލްސްއިން ކުޅުނީ އެއް ކުޅުންތެރިޔަކު މަދުކޮށެވެ. މެޗުގެ އީގަލްސްއިން ކާމިޔާބުކުރި ހަމައެކަނި ލަނޑު އެ ޓީމަށް ކާމިޔާބުކޮށްދިނީ މެޗުގެ 84 ވަނަ މިނެޓުގައި ބިދޭސީ ފޯވާޑް ޕުރްސިނޯ ލުއިޒް އެޑުއާޑޯއެވެ.\nމާލޭ ލީގުގައި މިރޭ ވެސް މެޗެއް ކުޅޭނެއެވެ. މިރޭ ކުޅޭ މެޗުގައި ބައްދަލުކުރާނީ މާޒިޔާ ސްޕޯޓްސް އެންޑް ރެކްރިއޭޝަން ކްލަބާއި ޔުނައިޓެޑް ވިކްޓަރީއެވެ.